
CĂTĂLIN GHEORGHE 


În cartea sa On the Political, Chantal Mouffe propune o distincție practică 
între politică (politics) și „ceea ce este politic”, respectiv politicul (the political). 
Politica ar fi abordată empiric în cadrul științei politice, în vreme ce politicul ar 
fi abordat mai curând teoretic, filosofic, în cadrul teoriei politice. Preocuparea 
factuală pentru practicile diverse ale politicii convenţionale s-ar distinge, astfel, 
de preocupările ontologice cu privire la modul în care este instituită societatea. 
Mouffe vede politicul ca pe un spaţiu al puterii, al conflictului și al antagonismu- 
lui. În sfera antagonismului se creează și condiţia hegemoniei politice într-un 
context al contingenţei conflictelor de interese: 

The Political 


La mijlocul secolului al XX-lea, începând cu perioada interbelică și culmi- 
nând cu perioada imediat postbelică, are loc o escaladare mondială a antago- 
nismului politic, reflectat puternic în câmpul cultural, dintre două tipuri de hege- 
monii suprematiste: liberalismul (capitalist) american și totalitarismul (socialist) 
sovietic. 

Aceste intrigi antagoniste se nuanţează într-o serie de caracteristici discri- 
minatorii în praxis-ul artei avangardiste, astfel încât, dacă în practicile artei avan- 
gardiste europene politicul se manifestă ca o formă a experienţei reprezentată 
indirect prin frondă față de tematicile și modalităţile tradiționale de expresie 
vizuală, în schimb, în arta americană postbelică politicul ajunge să se manifeste 
ca mod de reprezentare triumfalistă a libertăţii supreme de exprimare care își 
spațializează gesturile, își atemporalizează formele și își eliberează exploziile 
artificiale de culoare ca și cum ar vrea să își exprime aderenţa ideologică și 
dorinţa de sincronizare cu noul expansionism imperialist american al seducerii 
întregii lumi prin consumul de discurs despre pacea mondială și democraţia 
planetară. Astfel, se poate spune că perversitatea politică, în fapt ideologică, 
din spatele expresionismului suprematist american a constat în prezentarea li- 
bertăţii eroice de exprimare formală și cromatică în faţa pânzei ca vehicul sus- 
tenabil al valorii mărfii drept ce mai glorioasă și, în definitiv, ultimă fază a celei 
mai avansate manifestări artistice. 

Subliniind specificitatea artei avangardiste europene, în una dintre căr- 
tile de referință ale teoretizării avangardei istorice, Renato Poggioli aduce în 
discuție prestanța unei alianţe fraterne dintre rebelii politicii și rebelii artei ca 
reprezentanţi ai opiniilor avansate din cele două sfere ale gândirii sociale și 
estetice La rândul său, Paul Wood susține că, în secolul al XIX-lea, în mediul 

politic francez al socialismului utopic, arta era văzută ca un mijloc pentru obţi- 
nerea progresului social. Mai târziu, potrivit lui Peter Burger, la începutul seco- 
lului al XX-lea, avangarda artistică a fost văzută ca un fenomen de respingere a 
autonomiei estetice, a esteticismului burghez, din perspectiva unei încercări de 
fuzionare a artei cu „praxis-ul vieţii”. 4 


The Theory of 
the Avant-Garde 


Renato Poggioli 


Construirea specificității artei avangardiste americane este complex 
surprinsă în cartea lui Serge Guilbaut, How New York Stole the Idea of Mo- 
dern Art, unde este adusă în discuţie schimbarea centrului de greutate cul- 
turală a occidentului de la Paris la New York prin creșterea în importanţă a 
semnificației expresionismului abstract american, considerat a fi o „a treia cale” 
după manifestările expresionismului și abstracționismului european. 5 Această 
„a treia cale” a producției pictoriale a reflectat la nivel ideologic, ceea ce în 
mod eronat s-a considerat a fi o formă de „apoliticism politic”, respectiv „noul 
liberalism” promovat de Schlesinger în cartea sa manifest The Vital Center în 
care „centrul vital”, definit ca o politică a libertăţii, era văzut ca o nouă formă de 
liberalism situată dincolo de fascism și comunism. 

În cercetarea sa istorică, Guilbaut devine interesat de înregistrarea dis- 
cursului în publicațiile vremii, parcurgând astfel o serie de texte apărute între 
1946-1951 pentru a analiza modalitatea în care s-a produs o astfel de schimbare 
a centrului de greutate culturală dinspre Europa către America, evitând studiile 
tematice și biografice, însă concentrându-și atenţia asupra unei istorii materialis- 
te a artei Școlii de la New York prin analizarea schimbărilor naturii pieței de artă. 7 


How New York 
Stolethe Idea of 
Modern Art 


Abstract Expressionism, 
Freedom, and the Gold War 


o. f + 


Serge Guilbaut 


Translated by Arthur Goldhammer 


Potrivit relatării lui Guilbaut, între 1935-1941 are loc un fenomen de de-marxi- 
zare a intelighenției newyorkeze prin asimilarea unei critici troțkiste împotriva 
politicilor staliniste, ceea ce duce la o schimbare a descrierii identitare, astfel 
încât artiştii nu se mai văd ca fiind revoluționari, ci mai curând drept „gardieni ai 
idealurilor liberale și democratice” Au existat, însă, și reacții față de construc- 
ţia ideologică a idealului individualismului, precum poziţia lui Meyer Schapiro, 
potrivit căruia arta ar trebui să reacționeze la condiţiile sociale în care este pro- 
dusă, iar artistul ar trebui să se alieze cu proletariatul în acţiunea revoluţionară. 

De asemenea, potrivit lui Guilbaut, articolele lui James T. Farrell, publicate 
în Nation, New Republic și Partisan Review, au fost printre singurele din acea 
perioadă care au articulat o critică marxistă mai stringentă a stalinismului și 
politicilor sale culturale1* În scrierile sale, Farrell punea mai curând accent pe 
independenţa artistică decât pe individualismul cultural, încurajând scriitorii să 
utilizeze inovaţii formale care ar putea duce la dezvoltarea unui stil modern și 
al unui conținut progresiv al scrierilor lor. Această independenţă a artistului se 
articula, astfel, în relaţie cu partidele politice și cu ideologiile totalitariste. 

După 1937, editorii publicaţiei Partisan Review au nuanţat poziţia conform 
căreia literatura modernă ar trebui să se elibereze de interferența politică, de- 
oarece ar exista pericolul ca propaganda de partid să se deghizeze drept lite- 
ratura unei clase. " Mai mult, chiar, potrivit unei scrisori trimise de Leon Troțki 
publicaţiei Partisan Review în vara anului 1938, artistul ar fi trebuit să se anga- 
jeze într-o luptă împotriva falșilor profeți ai revoluţiei ruse care se aflau la acea 
vreme la putere în Uniunea Sovietică, eliberându-se, astfel, de ideologia domi- 
nantă. Asemenea științei, arta nu ar trebui să primească și să tolereze ordine 
de natură politică, ci ar trebui să se elibereze de minciuni, ipocrizie și spiritul 
conformismului și să devină o puternică aliată a revoluţiei în măsura în care 
rămâne fidelă față de sine însăși. '2 


În completarea acestei luări de poziţii, în toamna anului 1938 Partisan Revi- 
ew a publicat manifestul Towards a Free Revolutionary Art (Către o artă revo- 
luționară liberă), semnat de Diego Rivera (care reprezenta arta politică a fres- 
cei) și Andre Breton (care reprezenta arta avangardei din Europa) în urma unei 
colaborări cu Leon Troțki (care reprezenta avangarda politică), articol în care 
se propunea o abordare troțkistă a artei ca o alianţă internaţionalistă non-spe- 
cifică dintre avangarda politică și avangarda artistică.12 


Lev Troțki, Diego Rivera, Andre Breton (fotografie de Fritz Bach, 1938) 


Această dezbatere asupra importanţei rolului artistului în societate a con- 
tinuat și prin publicarea, în toamna anului 1939, în aceeași publicaţie Partisan 
Review, a unuia dintre articolele devenite canonice ale lui Clement Greenberg, 
Avant-Garde and Kitsch (Avangardă și kitsch), care identifica printre cauze- 
le crizei culturii occidentale a avangardei criza capitalismului și declinul clasei 
conducătoare a aristocrației și burgheziei.'4 


Clement Greenberg (fotografie de Arnold Newman, 1972, detaliu) 


Potrivit lui Greenberg, cultura avangardistă se confrunta, pe de o parte, 
cu o criză politică, iar pe de altă parte, cu agresivitatea și expansiunea gustului 
mediu (middlebrow) asociat clasei de mijloc. 

În lectura lui Boris Groys,'5 Greenberg priveşte Avangarda (într-un mod 
ciudat) ca o continuare prin imitare a marilor gesturi ale tradiţiei culturale euro- 
pene, mai precis mai curând a tehnicilor decât a subiectelor abordate de Marii 

Maeștri. Ruperea de tradiție prin crearea unui punct zero al unui nou început s-ar 
fi legitimat astfel și prin exagerarea rolului transformativ al utilizării tehnologiei. 

Ca atare, în această accepţie, practicile artei avangardei nu mai sunt core- 
late cu un proces de radicalizare, revoluţionare și înnoire, ci sunt prezentate ca 
fiind condiţionate de sprijinul clasei burgheze, care, potrivit lui Groys, produce o 
schimbare în înțelegerea politicii artei avangardiste. Sprijinul social și financiar 
al celor „bogaţi și cultivați” ar veni, mai curând, din partea acelor oameni care, 
prin spiritul lor de connoisseurship, au sprijinit și arta tradițională de-a lungul 
istoriei sale. 

În aceste condiţii, suspiciunea lui Groys este aceea că Greenberg nu e chiar 
interesat de arta avangardistă per se, respectiv de producătorii artei avangar- 
diste, ci mai curând e interesat de consumatorii acestei arte. Mai mult, preocupat 
de stabilirea unei baze socio-economice a artei, mai curând decât de analiza- 
rea visurilor utopice ale avangardei, Greenberg își justifică poziția prin medierea 
observării unei anumite tendinţe de trădare a esteticii „artei înalte” prin concesiile 
făcute din perspectiva unei false solidarități a burgheziei în raport cu marea ma- 
joritate a maselor interesate de kitsch, în încercarea claselor dominante de a 
preveni identificarea lor cu „dușmanul de clasă”. Evitând să își expună diferenţa 
culturală în raport cu masele, pentru a păstra iluzia unei unităţi culturale dintre 
elitele conducătoare și masa largă a populaţiei, elitele moderne vor acţiona în 
direcția unei omogenizări culturale, adoptând o atitudine pragmatică în raport cu 
trăirea experienţei estetice prin contemplare. 

În raport cu burghezia, a cărei viață culturală era asociată cu producţia artei 
avangardiste, masele proletare au fost asociate cu consumul de kitsch, care era 
văzut ca un produs al noilor tehnologii și al noii ordini sociale. Dacă kitsch-ul 
substituie arta tradițională, avangarda o analizează pentru a extrage forme de 
cunoaștere relevante pentru noua cultură aflată în plin proces de dezvoltare. 

Arta avangardistă este privită ca fiind autonomă, independentă de orice 
gust individual și atitudine politică. Însă această autonomie este văzută ca o sim- 
plă manifestare a măiestriei tehnice și a cunoașterii instructive, ceea ce creează 
o tensiune la nivelul perceperii artei, dintr-o perspectivă contemplativă, ca bun 
de consum în timpul liber și, dintr-o perspectivă productivă, ca acțiune de ex- 
plorare a noilor posibilități de cunoaștere mediate de singularitățile exercitării 
măiestriei tehnice și modelării unor noi viziuni asupra existenţei. 

Astfel, în raport cu idealul tradițional al cultivării prin petrecerea timpului 
liber, Greenberg propune reimaginarea culturii ca fiind situată în chiar procesul 
muncii, ieșind din contradicţia opoziţiei romantice dintre opera de artă și produ- 
sul industrial. 

Acest gen de disociere culturală și socială se înscria în efortul intelec- 
tualității americane de a defini rolul artistului din perspectiva poziționării sale 
identitare și geo-culturale. 


O astfel de căutare a poziționării specifice a creat și premisele unei clarifi- 
cări ideologice, precum și a unei situări economice. Astfel, potrivit lui Guilbaut, 
dezideratul independenţei artistului față de orice propagandă politică ar fi trebuit 
sincronizat cu necesitatea eliberării pieţei de artă americane de influența dea- 
lerilor parizieni care creaseră un monopol virtual al artei pariziene, în special în 
New York.6 

Obţinerea aceste duble independente, a creativităţii artistice și a comercia- 
lismului pieţei, s-a produs odată cu izbucnirea celui de-al doilea război mondial. 
Imediat după încheierea războiului se instaurează o nouă paradigmă globală, 
determinată de victoria militară americană care legitimează astfel o nouă ordine 

internațională bazată pe principiile cooperării, democrației, prosperității și stabilităţii. 
Astfel, se face trecerea de la o politică izolaţionistă a anilor '30 la o politică interven- 
ționistă, în timpul războiului, iar apoi către un internaționalism utopic care, potrivit lui 
Guilbaut, a constituit primele germinaţii ale unui internaționalism imperialist care a 
înflorit în timpul Războiului Rece.” 

Conţinutul politic al artei americane s-a disipat într-o orientare din ce în ce mai 
generalizată către reprezentarea miturilor considerate ancestrale și universale re- 
cuperate din sfera simbolismului artei primitive. Această orientare către trecut, con- 
siderată „creativă” de către Greenberg, ar fi fost mai curând efectul unei retrageri 
din fața unei realități prea atroce și incontrolabile. O opinie des împărtășită în mediile 
artistice americane a fost aceea că mulţi artiști au suferit puternice experienţe ale 
traumei și anxietăţii în urma impactului pe care l-au avut dezvăluirile despre lagărele 
de concentrare și previziunile sinistre despre efectele bombei nucleare, care au ge- 
nerat chiar descrieri ale unei experienţe a „sublimului nuclear”!9 

Propaganda culturală se focalizează în jurul glorificării unui nou individualism 
care promova liberalismul american ca o formă de luptă împotriva autoritarismului 
sovietic. Mai mult, la nivel guvernamental, Procurorul General Tom Clark solicită im- 
perativ o „retrezire” a loialității poporului american față de „modul de viaţă american” 
(American way of life) ca modalitate de „apărare” a idealului democraţiei față de 
„elementele subversive"20 

Educaţia devine, la rândul ei, o problemă de securitate națională, având drept 
obiectiv vitalizarea idealurilor și beneficiilor democraţiei, precum și demascarea ca- 
racterului și tacticilor totalitarismului2! 

Istoria alienării artistului în raport cu societatea este treptat înlocuită cu studiile 
psihiatrice ale nevrozelor individuale. În acord cu spiritul vremii, odată cu pierderea 
puterii sale de opoziţie, artistul avangardist se deradicalizează, auto-suspendân- 
du-se între mediul artei și motivațiile politicii22 

În aceste condiţii, potrivit lui Guilbaut, noua avangardă americană începe să se 
dezvolte într-un climat pesimist, ambiguu, nesigur și plin de deziluzie23 Articolul lui 
Clement Greenberg, The Decline of Cubism (Declinul cubismului), publicat în Par- 
tisan Review în martie 1948, este identificat ca fiind un moment crucial în care se 
anunţă întâietatea mondială a artei americane24 Alienarea și auto-izolarea, ca expre- 
sii ale epocii moderne, în comparație cu idilismul european, erau deja văzute drept 
condiţii necesare ale dezvoltării ambiţiei artistice25 


TRANSLATING AMERICA 


17 


18 


19 


20 


21 


22 


23 


24 


25 


Ibidem, p. 114. 


Clement Greenberg, Nation, 
Aprilie 5, 1947, p. 405, apud. 
Guilbaut, p. 129. 


Robert Genter, Late Moder- 
nism. Art, Culture, and Po- 
litics in Cold War America, 
University of Pennsylvania 
Press, Philadelphia, Oxford, 
2010, p. 165. 


Thomas Clark, Washington 
Post, 22 noiembrie 1947. 
Citat în Freeland, The Tru- 
man Doctrine, p. 227, apud 
Guilbaut, op cit., p. 157. 


U.S. Office of Education, 
Annual Report, 1947, apud 
Guilbaut, op cit., p. 158. 


William Phillips, “Our 
Country and Our Culture, 
Partisan Review 19 (Sep- 
tember-October 1952): p. 
586, apud Guilbaut, op. cit., 
p. 193. 


Guilbaut, op. cit., p. 195. 
Ibidem, p. 198. 


Clement Greenberg, „The 
Situation at the Moment”, 
Partisan Review 5, ianuarie 
1948, p. 82, apud Gulilbaut, 
op. cit., p. 196. 


10 


26 


27 


28 


29 


Clement Greenberg, „The 
Present Prospects of Ameri- 
can Painting and Sculpture”, 
Horizon, octombrie 1947, p. 
26, apud Guilbaut, op. cit., 

p. 203. 


Clement Greenberg, „Art”, 
The Nation, 1 februarie 1947, 
pp. 138-39, apud Gulilbaut, 
op. cit., p. 203. 


David Joselit, American 
Art since 1945, Thames & 
Hudson, London, 2003, pp. 
6-8. 


Ibidem, p. 10. 


CĂTĂLIN GHEORGHE 


Aspiraţia spre atingerea autonomiei estetice era convergentă cu trăirea 
experienţei independenţei în raport cu arta europeană. Însă, în mod paradoxal, 
dar justificat ideologic, această independenţă a individualităţii creative a fost 
folosită ca pretext al unei lupte în direcţia globalizării idealurilor politice expan- 
sioniste americane în raport cu pericolul internaţionalizării totalitarismului so- 
vietic. 

Însă această poziţionare ideologică, din perspectiva unui război angajat 
împotriva comunismului (identificat în politica vremii cu totalitarismul), sprijinit 
prin demonstraţii de forță la nivel global, prin ameninţări arogante cu o econo- 
mie industrială și comercială în creștere într-o mână și cu o puternică armată în 
cealaltă mână, precum și cu proaspăta bombă atomică în gură, a dus la crearea 
unei psihoze a supremaţiei artistice și a superiorității culturale. 


Printre noile standarde ale universalității „purității” artei americane erau 
enumerate violența, exasperarea și stridenţa, forța, măreţia, spontaneitatea și 
infinitudinea.26 Șarmului și gustului parizian îi erau, de această dată, preferate 
brutalitatea, cruzimea și virilitatea figurii centrale a identității artistice america- 
niste, Jackson Pollock.27 

Criticul de artă american David Joselit recunoaște că, pentru unii critici şi 
istorici de artă, artiștii americani au întruchipat triumful modernismului euro- 
pean, în vreme ce pentru alţii, arta americană a reprezentant trădarea ori chiar 
decadenţa artei avangardiste din primele trei decade ale secolului al XX-lea. 
Joselit consideră că, după 1945, s-a produs o schimbare de paradigmă socială 
și estetică generată de dinamica intersectată a consolidării sferei publice în- 
rădăcinate în consum și mass media, a emergenţei practicilor și discursului în 
favoarea formării și promovării identității personale care ar fi motivat cerințele 
politice ale SUA și a transformării obiectelor de artă dinspre mediile tradițio- 
nale, precum pictura și sculptura, spre mediile informaţionale , precum textul, 
fotografia, obiectele ready-made și arta video.28 


os American Art 


since 1945 


Potrivit lui Joselit, în arta lui Pollock sunt radicalizate procesele automa- 
tismului pictural, teoretizate în manifestele suprarealiste europene de Andre 
Breton și promovate în New York de pictorul Roberto Matta, care presupun 
exprimarea celor mai intime pulsiuni instinctuale în actul de creaţie plastică.22 


11 


Aplicarea mai multor straturi de vopsea pe o pânză întinsă pe podea se rea- 
liza printr-o exprimare liberă și non-ilustrativă a gestualităţii, similară ritualu- 
lui dansului. Într-un act de dramatizare a naturii materiale a vopselei, în care 
vâscozitatea era influenţată de ritmul mișcării, artistul performa corporal un 
act de prezenţă în sfera publică exprimându-și forța politică a identităţii per- 
sonale. Expresia individualității devine actul suprem de poziționare politică 
care fundamentează suprematismul american. Joselit vede exacerbarea in- 
dividualismului american din timpul Războiului Rece ca un răspuns moral și 
politic (ca datorie la fel de mult ca și un drept) la cele mai noi realități globale 
manifestate prin intermediul totalitarismului sovietic de tip stalinist. 

Pe de altă parte, una dintre criticile aduse picturii emblematice a Expre- 
sionismului Abstract, care întăresc argumentul constituirii suprematismului 
american, a fost denunţarea implicării în actul pictural gestual a unei masculi- 
nități exacerbate în imagistica care sugera sexualitatea potentă și patriarhali- 
tatea celebrată ca valoare universală a creativității umane. Acest gen de pozi- 
ționare identitară a masculinităţii albe heterosexuale e discutat cu precădere 
din perspectiva analogiei dintre actul pictural și cel sexual pe care artistul îl 
performează în relaţie cu pânza văzută ca trup (pasiv) al femeii. 


S E PE Sa 


Jackson Pollock și Lee Krasner (fotografie de Hans Namuth, 1950) 


De cealaltă parte a criticii, în pofida asimilării, de către Harold Rosenberg, 
a individualităţii eroice specifice Școlii de la New York cu o puternică trăire a 
anxietății, ceea ce transpare din lucrările artiștilor americani ar fi un gen de 
autenticitate emoţională în amestec cu un gen de reflecţie micro-cosmică a 
arenei sferei publice. 

La nivelul comunicării publice, o identificare colectivă a valorizării liber- 
tăţii de expresie în sfera publică americană are loc pe fondul creării unei me- 
dieri a modurilor de lucru ale pictorilor către publicul lor, nu doar în spațiul 
galeriilor de artă, ci și în presa vremii, prin intermediul revistelor de lifestyle 
și a televiziunii. 

În privinţa reperelor comunicării, potrivit lui Joselit, se pune accentul pe 
valorizarea limbajelor simbolice care ar comunica dincolo de limitele tempo- 
rale și culturale, inclusiv prin raportarea artiștilor expresioniști la potenţialul 
vizual și interpretativ al artei native americane sau al miturilor vechii arte ame- 
ricane. Apelul la focalizarea culturală asupra conștiinței colective se face prin 
intermediul arhetipurilor (solare, lunare) care sunt reconvertite în mituri mo- 

30 Ibidem, p. 18. 


31 Ibidem, p. 19. 


32 Ibidem, p. 27. 

derne în picturile lui Newman, Rothko, Gottlieb. Noile „ideografii” ar semnaliza 
apartenenţa la aceeași universalitate, accesibilă tuturor.30 

Arta indienilor de pe coasta nord-vestică americană ori a culturilor 
pre-columbiene este asimilată unei creaţii sublime, înalt sofisticate, a căror 
trans-istoricitate și trans-culturalitate este dovedită de întrebuinţarea unor 
forme de limbaj simbolic universal comunicabil. 

Imaginarul mitic al artiștilor din cadrul Școlii de la New York se manifesta, 
în cazul lui Pollock, prin adoptarea unor forme totemice inspirate din surse 
arhetipale/native, filtrate prin apel la automatismul specific suprarealismului 
european. De pildă, Pollock se documenta din ilustraţii cu pictura în nisip rea- 
lizată de indienii din sud-vestul Americii și în care apăreau figuri cosmologice 
elaborate trasate temporal pe pământ în cadrul unor ceremonii ritualice.3! 

Joselit identifică o corespondenţă între mișcarea suprarealistă europea- 
nă și expresionismul abstract american la nivelul ambiţiei unui proiect de in- 
ventare a unui limbaj public pentru emoţiile și senzațiile private ale pictorilor, 
în aspiraţia lor de a recrea paradigma unei noi sfere publice care ar permite 
universalizarea comunicării prin intermediul impactului ideogramelor moder- 
niste transculturale.32 

Pictura Școlii de la New York, în jurul căreia s-a construit un discurs des- 
pre caracterul apolitic al practicii artistice autonome, bazate pe individualitate 
și transcendenţă, a fost considerată ca fiind prima mișcare avangardistă dez- 
voltată în SUA care a devenit semnificativă într-un context internaţional. Jose- 
lit asimilează această recunoaștere a fenomenului artistic produs de această 
mișcare cu explozia societăţii de consum americane și a formelor sofisticate 
de comunicare în masă care au facilitat și recunoașterea acestui identificator 
cultural. 

De pildă, portretizarea lui Pollock în revista Life ca artist rebel s-a raliat 
constructelor comerciale ale culturii vizuale americane bazată pe publicitate, 
televiziune de divertisment și cinematografie hollywoodiană. Ulterior, un por- 
tret de grup al expresioniștilor Școlii de la New York a marcat apariția poreclei 
de „lrascibili” cu care au fost asociaţi acești pictori. 

Astfel, calitatea auto-conștientizării individualităţii ca fiind una dintre mo- 
dalitățile de identificare a artiștilor din gruparea expresioniștilor abstracţi a 
ajuns să fie convențţionalizată și simplificată de revista Life prin transformarea 
performării individualităţii în marcarea unei aventurări în lumea celebrităților. 


Copertă și interior al revistei LIFE Magazine din august 1949 în care e portretizat Jackson Pollock 

În prelungirea acestui travaliu de mediere a celebrității eroismului artis- 
tic, între 1958-1959, MOMA New York a organizat un tur al unei expoziții de 
artă americană în 8 orașe din Europa. În introducerea textului expoziţiei „The 
New American Painting”, Alfred H. Barr vorbește despre transparenţa anxietăţii 
existenţialiste a artiștilor angajaţi în exprimarea unei „libertăţi înspăimântătoa- 
re” facilitate de lumea în care trăiesc. Prezentând această exprimare a libertăţii 
ca fiind mai curând apolitică, datorită unei prezumate lipse a vreunei presiuni 
politice de a face artă, Barr își subiîntinde afirmaţiile unui discurs de indexare a 
superiorității democraţiei americane.33 


As shown in eight European countries 1958-1959 


The Museum of Modern Art, New York 


MoMA 
65 


Coperta și interior al Catalogului „The new American painting, as shown in eight European coun- 
tries, 1958-1959”, Museum of Modern Art (New York, NY.). International Program, 1959. Expoziția 
poate fi vizionată aici: www.moma.org/calendar/exhibitions/1990 


Printre alți critici care au văzut în promovarea artelor vizuale americane 
un vehicul de legitimare a ideologiei liberalismului capitalist, Serge Guilbaut 
vorbeşte, la rândul său, despre utilizarea culturii ca armă a propagandei mani- 

33 Alfred H. Barr, The New 
American Painting. As 


shown in Eight European 
Contries, 1958-1959, Mu- 
seum of Modern Art, New 


York, 1959, apud Joselit, 


cit., pp. 31-32. 

34 Guilbaut, op. cit., p. 231. 


35 Ibidem, p. 220. 


festată într-un mod flagrant și agresiv după 1951. Astfel, de pildă, multe reviste 
culturale publicate în Europa au fost sponsorizate prin fonduri ale CIA care po- 
pularizau arta expresionismului abstract ca vehicul al avangardei americane.34 

În acest fel, arta expresionismului abstract american s-a popularizat prin 
intermediul mass-mediei expansioniste și a diplomaţiei internaţionale supre- 
matiste, iar avangarda a putut fi utilizată ca simbol al ideologiei libertăţii.35 


Jackson Pollock, Convergence, ulei pe pânză, 237 cm x 390 cm, 1952, poate fi vizionată 
la -Knox Art Gallery 

Pe marginea reflecției din ampla documentare a lui Guilbaut, s-ar putea 
specula faptul că personalităţi din cercurile de putere americane ar fi subtilizat 
o idee (ideea avangardei), ar fi prelucrat-o sub forma unui capital de imagine, ar 
fi împachetat-o în stil glamour și apoi ar fi (re)distribuit-o în Europa proiectân- 
du-și, astfel, un ideal al supremaţiei culturale. 


Deși marea aventură culturală a artelor vizuale americane este identificată 
istoriografic ca fiind condiţionată de promovarea expresionismului abstract ca 

nou fenomen avangardist, care ar fi deschis orizontul manifestărilor neo-avan- 
gardiste începând cu anii 1960, o teorie contrafactuală, însă, firește, dintr-o per- 
spectivă a istoriei ficționale a artei, ar putea identifica suprematismul rus ca 
fiind modelul idealizat, însă eronat aplicat, pe care s-ar fi construit ideologia 
libertății mercantilizabile pe baza căruia s-ar fi creat profitul de imagine al artei 
de piață americane. 

Ca fenomen artistic, suprematismul rus apare în 1913 caracterizându-se 
prin expresia liberă, non-viscerală și non-intelectuală, a sentimentului artistului 
în acte de suprapunere spaţială a formelor geometrice de bază într-o gamă 
cromatică limitată, însă intensă. 

În expoziția suprematistă 0.10 din decembrie 1915, Kazimir Malevici expune 
una dintre cele mai cunoscute lucrări moderniste: Pătratul negru (pe fundal alb), 
realizează apoi, după trei ani, ca într-un gen de replică metafizică, compoziţia 
suprematistă Alb pe alb, iar în 1927 publică cartea sa Lumea non-obiectivă din 
care se va extrage mai târziu manifestul Suprematismului.36 

Vedere din expoziția suprematistă 0,10, 1915, Petrograd 
Sursa: Unknownl - Original publication: 1915, sursa: feed://lfeffortposts.wordpress.com/tag/art/feed/ 

36 Kasimir Malevich, „Supre- 
matism” (1927), în Mary Ann 
Caws (ed.), Manifesto. A 
Century of Isms, University 
of Nebraska Press, Lincoln 
și Londra, 2001, pp. 404-412. 

Kazimir Malevich, Pătrat Negru, 1915, ulei pe pânză, 79.5 x 79.5 cm, Galeria De Stat Tretiakov, Moscova, 
Sursa: https://commons.wikimedia.org/wiki/File:Kazimir_Malevich,_ 1915, Black_Suprematic_Square,_ 
oil_on_linen_canvas,_79.5_x_79.5_cm,_Tretyakov_Gallery,_Moscow.jpg 


Prin suprematism, Malevici înțelege supremaţia sentimentului pur în artele 
creative, fenomenele vizuale ale lumii obiective fiind lipsite de semnificaţie în 
raport cu manifestarea sentimentului dincolo de mediul care l-ar putea genera. 
Ca atare, valoarea unei lucrări de artă rezidă în exprimarea sentimentului și nu 
în reprezentarea obiectivă a realităţii. În acest sens, Pătratul negru expus de 
Malevici nu a reprezentat un spaţiu gol, un „deșert” al lumii obiective și familia- 
re, ci mai curând un sentiment al non-obiectivității. 

În scrierile sale, Malevici susține faptul că suprematismul caută să elibere- 
ze arta și sentimentul de povara conglomerării și acumulării lucrurilor, așa cum 
se regăsește ea în tablourile clasice, reprezentate cu virtuozitate de Rafael, Ru- 
bens și Rembrandt. 

Astfel, pictura obiectivă e văzută ca dictatură a metodei reprezentării, ca 
act de redare a verisimilitudinii iluziei, în vreme ce pătratul negru pe un câmp alb 
e prezentat ca fiind prima formă prin care este exprimat sentimentul non-obiec- 
tiv. Pentru Malevici, pătratul negru este sentimentul, în vreme ce câmpul alb 
este golul de dincolo de sentiment. El asociază pătratul suprematist cu semnele 
(simbolice) primitive ale aborigenilor care nu ar fi reprezentat, în combinaţiile 
lor, niciun ornament, ci doar un sentiment al ritmului. 

În pus, judecata suprematistă se bazează pe pasibilitatea obsolescenţei 
oricărui lucru care ne poate fi folositor și convenabil, dar care rămâne a fi recu- 
noscut în timp doar prin frumusețea și spontaneitatea generată de exprimarea 
sentimentelor artistice pure. 

Pentru Malevici, elementul sentimentului pur este abstracția, cu caracter 
plastic, iar arta nu ar trebui să servească nici statul și nici religia, îndepărtân- 
du-se de reprezentarea obiectului, abandonând orice consideraţii practice, 
iar artistul (ca pictor) ar trebui să se detașeze de planul imaginii de pe pânză, 
transferându-și compoziţiile de pe pânză în spațiu. 

Comparativ vorbind, dacă anumite lucrări ale lui Malevici pot fi interpre- 
tate ca exprimând un sentiment glorios al iconoclasmului, în aceeași măsură 
critica de artă cu privire la lucrările abstracţioniste americane de după cel de- 
al doilea război mondial susține ideea negării reprezentării directe a realității, 
privilegiind exprimarea intimă a sentimentului libertăţii de acţiune a artistului. 
Dacă, pentru Malevici, suprematismul se manifesta ca o formă de aspirație 
către transcendenţă, în schimb, pentru expresionismul abstract american, ca 
una dintre modalitățile de exprimare ale suprematismului american, transcen- 
derea s-a constituit ca o practică de situare deasupra celorlalte realităţi, nu 
doar culturale. Dacă, în suprematismul rusesc, valoarea unei lucrări de artă re- 
zidă în exprimarea sentimentului și nu în reprezentarea obiectivă a realităţii, în 
suprematismul american valoarea lucrării e dată de exprimarea ostentativă a 
libertăţii de expresie a artistului vital care devine valoare de schimb pe piaţa de 
tranzacții a obiectelor cu încărcătură simbolică. 

În concluzie, s-ar putea spune că suprematismul american s-a bazat și pe 
o puternică luptă anti-comunistă, atât de înverșunată în anii 1947-1949. Impul- 
sul psiho-politic și materialist de a dobândi supremaţia mondială (prin tirade 
ideologice și presiuni militare), pentru a-și securiza accesul la resursele din 
alte teritorii, s-a reflectat și în modalitatea de a prezenta realizările culturale 
ale artiștilor americani ca fiind suprema formă a exprimării libertăţii politice, 
ulterior muzeificată, patrimonializată și monetizată pentru glorificarea victoriei 
supreme a liberalismului capitalist. 

BOGDAN GHIU 


În momentul definitivării acestui text non-definitiv (nimic mai opus înseși ideii 
de definitiv decât textul care urmează, și care urmează doar pentru a trimite mai 
departe, tot mai departe, pentru a face să mai urmeze: text-pas și text-punte, fără 
drum/peste drum), aflam despre dispariția unui om-cheie pentru însăși ideea de 
„Translating America”: traducând America, traducerea Americii, dar și - poate 
înainte de toate -, America-traducere, America-translare, America traducătoare, 
America translatoare. 

Nicicând, poate, ca în anii vieţii acestui om, și prin amprenta pe care aceas- 
tă viaţă și epoca ei și le-au lăsat reciproc, ca într-o pecete, America, cultura 
americană, nu a fost mai radical traductivă, nu s-a afirmat mai mult - deci mai 
novator, mai avangardist (iar ideea de avangardă, nu de neo-avangardă sau de 
trans-avangardă, ci de avan-gardă în sens vechi, „istoric”, „retro”, nu este deloc 
întâmplătoare aici) -, și pentru întreaga planetă, pentru întregul Pământ (căci și 
Pământul e convocat), în poziţie deci clară de pionierat, ca traducere și în tra- 
ducere: gândirea-traducere, cultura-traducere, arta-traducere - viața-traducere, 
Viul-traducere. 

Unul dintre oameni-cheie ai acestei culturi-viață-traducere, a acestei vitale 
culturi planetare a traducerii, a cărui dispariție m-a surprins, așadar, încercând să 
scriu textul de faţă, este, bineînţeles, Sylvere Lotringer (1938-2021), despre care 
cu deplină dreptate și în cea mai deplină - și definitivă, vai! - simplitate, în necro- 
logul de pe fluxul de știri despre artă (în toate stările ei de avangardă, în căutarea 
unei noi și autentice avangarde) e-flux, Franco „Bifo” Berardi și Christian Marazzi 
scriu că, în calitatea sa „ambasadorială” de creator al revistei și al colecţiei Se- 
miotext(e), a fost o „punte între gândirea radicală europeană și cultura radicală 
americană”. Se poate chiar spune că Sylvere Lotringer, în calitatea sa „secundă” 
de „passeur”, cum le place francezilor să spună, adică de traducător (tra-ducător, 
tr-aducător), de trans-ducător, este unul dintre „părinţii” a ceea ce avea să se 
numească „French Theory”. 

M-am identificat de multe ori, fantasmatic, firește, ca traducător de radica- 
lisme și ca pionier local, pământean, cum fără falsă modestie mă văd obligat să 
mă consider (aici, într-o cultură poate fundamentalistă, dar deloc radicală, care a 
hrănit prin trans-fugii și prin re-fugiaţii săi radicalismul tuturor avangardelor eu- 
ropene), al gândirii-traducere, de multe ori m-am identificat, așadar, cu sau m-am 
visat ca (un fel de) Sylvere Lotringer român: nici mai mult, dar nici mai puţin. Nu 
am putut, firește, înfiinţa o revistă, și cu atât mai puţin o colecţie, și nu am putut 
avea, firește, în spate puterea, forța de proiecţie, chiar și dominată, non-dominan- 
tă, contestatară, a campusului american, a Americii la toate nivelurile și în toate 
stările ei - dar cu atât mai mult (dacă pot spune așa). 

În fine: (non-)opera (an-)autorului Sylvăre Lotringer merită și mai ales trebuie 
continuată, trans-larea și trans-ducerea trebuie duse mai departe, mai cu seamă 
acum, în aceste momente de regresie și de regres, nici măcar de stagnare, ci 
de repliere, de retragere, de bătaie în retragere a umanităţii în faţa obligaţiilor, a 
somaţiilor (de-a dreptul somatice) de schimbare, în faţa „externalităţilor negative” 
acumulate și reunite, simplu feedback global al Planetei globalizate și al siste- 
mului Viului de fapt, care ne obligă la schimbarea vieții, la revoluţionarea vieții, 
a modurilor și a stilurilor de viață prin reconsiderarea Viului, adică prin însăși 
revoluția astrului Pământ. Când Pământul însuși intră în revoluție, când revoluţia e 
a Pământului însuși, doar o clipă - acum - te poţi speria, te poţi opri (pe buza pră- 
pastiei revoluţiei) și poţi da înapoi, întorcându-te, sinucigaș, cu spatele la abis (la 
abisul creat prin toate golurile, găurile, deșeurile și victimele făcute de umanitatea 
însăși: abisala groapă comună a istoriei umanităţii, această democraţie a morții 
care unește, ca într-un compost al unei viitoare regenerări, plante, animale, 
specii, oameni, idei, limbi, popoare etc.), după care va trebui să accepţi, să 
primești Revoluţia Pământului, s-o preiei și s-o duci mai departe, s-o translezi. 

Și tocmai despre Pământ, despre ceea ce, în finalul precedentei (prime) etape 
(faze) (de translare-revoluţie) a acestui proiect de gândire-traducere, pe care 
o intitulasem „În traducere - Pământul scrie. Postmodernitate și deconstrucții 
obiective. O antopologie”, nu numeam încă Revoluţia Pământului, scriam: 

„Pământ-Filosofie și Pământ-Sofie. Pentru o umanitate în curs de definitivă 

dezrădăcinare, de comună orbitare. 

În deconstrucție, Pământul scrie. În deconstrucție, traducem Pământul. 

Înţelepciunea Pământului cosmic, centru, dar la rândul lui orbital, orbitând, 

Soare delegat, suplement al Soarelui. Deteritorializarea (relativ absolută) a 

Pământului ca reteritorializare (absolut relativă) a lui pe Soare. 

Lumea: carte infinită, dar închisă; azi, carte care nu se mai închide. 

Deconstrucţia ca înţelepciune a Pământului”. 

Anul acesta (2021) însă, voind să duc proiectul (revoluţia: să urmăresc-ur- 
mez Revoluţia Pământului) mai departe, să-l trans-duc și trans-lez, și profitând 
de istorica expoziţie Le Surrealisme dans l'art américain (Suprarealismul în arta 
americană) organizată în cadrul centrului de artă La Vieille Charite din Marsilia, 
oraș de refugiu din calea nazismului și de relansare și retraducere-multiplicare la 
nivel global via America a artiștilor suprarealiști, îmi propusesem un fel de balans 
meta-traductiv între, pe de o parte, investigarea raporturilor dintre filosofia prag- 
matistă a lui John Dewey și arta americană a secolului al XX-lea, evidențiind atât 
apropierile factuale, cât și omologiile structurale dintre celebra carte a marelui 
filosof și pedagog american, Art as Experience (Arta ca experiență, 1934), și un 
curent atât de influent precum expresionismul abstract (sau Action Painting), plus 
prelungirile pragmatismului lui Dewey în instituțiile americane răspunzătoare de 
artă (precum Federal Art Project, de exemplu), și, pe de altă parte, metamorfo- 
zele și traducerile, multiplicările și replierile, replicile și reacțiile, respingerile și 
aproprierile, întotdeauna creatoare, ale suprarealismului european pe tărâm și în 
context nord-american. 


ART AS 
EXPERIENCE 


JOHN DEWEY 


Îmi propuneam, așadar, să continui proiectul de anul trecut, care se preciza 
astfel tot mai mult, in progress, prin formularea următoarei teme de cercetare: 
crearea, prin traducere și translare între ambele părți, în ambele direcţii (ca mo- 
tor al culturii), a unui (fel de) pragmatism european „translativ”, prin efectuarea 
unei retro-versiuni a versiunii radicale americane a radicalismului european (de- 
opotrivă, întreit, ternar post-marxist, post-fenomenologic și post-existenţialist: 
pe scurt, post-belic, împotriva gândirii-război și chiar a filosofiei-război, fie și „în 

vederea păcii universale”). Între pragmatism și French Theory, pragmatismul ca 
blind spot de dezvoltat, al FT, (îmi) notam eu (ca să dezvolt). 

Traversând pustiul pandemic și scriind eu însumi o carte despre această 
(non)perioadă (obiectiv, dar încă ne-subiectivat) revoluționară (Pandemiocraţia. 
Kairos și vidul împărtășit. Contracriza 2, Tact, 2020), și traducând, în paralel și în 
dialog, Politicile naturii. Cum să introducem științele în democrație (Tact, 2020), 
carte orbitor de actuală a lui Bruno Latour, am ajuns, pas cu pas, din aproape în 
aproape, trans-ductiv deci, la noua gândire ecologică franceză (dar nu numai), 
în frunte cu Vinciane Despret și Baptiste Morizot (dar nu numai: Emilie Hache, 
Pierre Charbonnier, Ferhat Taylan, Estelle Zhong Mengual - gândire „de teren” și 
în grup), ea însăși continuare, trans-ducere și aducere în actualitate-radicalizare 
a gândirii-French Theory. 

Și mi-am dat seama că tema mea (noastră) de cercetare in progress se tra- 
duce, acum, în acest moment mondial, sub forma relaţiei încă nominal, sintactic 
formulate, expuse, astfel: Pragmatism-Artă-Știinţă-Ecologie-Pedagogie, totul în 
context accelerator-revelator pandemic. 

În ce ar consta (din câte am putut să-mi deocamdată seama) această nouă 
ecologie (franceză, trans-ducătoare a liniilor de gândire ale French Theory)? 
În primul rând, în trecerea de la utilizarea noțiunii, contraproductive, latent re- 
acţionare, în chiar sânul ecologiei, de Natură (care continuă gândirea metafi- 
zic-dualistă și reificarea-separare a „Naturii” de Om) la ideea, atotcuprinzătoare 
și cu cosmic-democratică, pan-democratică, de Viu, fără niciun vitalism. Asta ar 
fi una. Și, apoi, dez-eroizarea Umanului, care, după ce a distrus prometeic Plane- 
ta, își propune acum, herculean, eroic, Super-Man-iacal, s-o salveze. Nu, umanul 
trebuie dez-eroizat, el este doar un element producător al Viului, un contributor 
la Viaţă, iar Viul este ceea ce Bruno Latour numește „zonă critică” sau „biofilm”: 
mica, subțirea peliculă de viață de la suprafaţa Planetei (vezi impunătorul album 
- sau ce-o fi: masiva carte - Critical Zones. The Science and Politics of Landing 
on Earth, edited by Bruno Latour & Peter Weibel, ZKM/Center for Art and Media 
Karlsruhe & The MIT Press, Cambridge, MA, London, England, 2020). 


CRITICAL ZONES 


The Science and Politics of Landing on Earh 


You want me to land on Earth? Why? — Because 

you're hanging in midair, headed for a crash. — How 

is it down there? — Pretty tense. — A war zone? — 

Close: a Critical Zone, a few kilometers thick, where 

everything happens. — ls it habitable? — Depends on 

your chosen science. — Will | survive down there? — 
Depends on your politics. 


Bruno Latour — Peter Weibel 


La care Baptiste Morizot (care undeva dezvoltă și o cu totul neașteptată 
apropiere între ecologie și traducere) vine și adaugă: viul trebuie privit nu ne- 
gativ, ci pozitiv, optimist și, într-un anumit sens, autentic liberal; se poate ajuta 
singur, se poate regenera singur, dar colectiv și sistemic, nu individualist, trebuie 

doar lăsat în pace, umanul nemaitrebuind să-și propună să intervină în niciun 
fel, nici măcar pentru a-l „salva” („salvarea Planetei” și „salvarea Naturii” este 
pe cale de a deveni noul motor al economiei „verzi” neo-globalizate), ci lăsân- 
du-l, Zen, în pace. Și asta pentru că, din nou pozitiv, optimist, cu toţii suntem 
importanţi în sistemul Viului, cu toţii, toate speciile și toți indivizii tuturor speciilor 
producând ceva, colaborând cu ceva la Viaţă și compunând, în felul acesta, ma- 
cro-colectivul Viului. 

Asta, repet, pe scurt, și din câte am început să-mi dau seama, să „prind” 
până acum. 

Între timp, intempestiv, peste rând, pentru a putea continua să gândesc, am 
tradus (nu am putut să nu traduc) Estetica întâlnirii. Enigma artei contemporane 
(Contrasens, Timișoara, 2021) de Baptiste Morizot și Estelle Mengual (care între 
timp a publicat Apprendre à voir. Le point de vue du vivant, „Să învăţăm să ve- 
dem. Punctul de vedere al viului”, Actes Sud, Arles, 2021), în care am avut marea 
surpriză să dau peste următoarele rânduri, în care propria temă de cercetare îmi 
era oferită, re-dată, tr-adusă dintr-o nouă perspectivă, neașteptată. Ecologie și 
artă, avangardă și viață, așadar, gândire (ca parte) în sânul Viului: 

„Întâlnim, aici, una dintre tezele lui John Dewey din Arta ca experienţă, po- 

trivit căreia arta nu este altceva decât viața, experienţa artei nu este diferită 

de experienţa vieții: este o experienţă stilizată, intensificată, a vieţii altora” 

(ed. cit., p. 143). 


lar în subcapitolul „O înțelegere depolitizată a avangardelor”, următoarele: 
„Nu numai prin dimensiunea sa de inovaţie formală se înscrie modernismul 
în linia genealogică a avangardelor, ci și prin asumarea proiectului politic a 
acestora: acela de a «schimba viaţa». Pentru modernism, «a schimba viața» 
înseamnă a schimba gustul estetic, în măsura în care acesta este conceput 
ca o cale de emancipare față de diferite forme de aservire politică. Astfel, 
până și modernismul greenbergian, polul cel mai «pur», cel mai formalist, 
conţine un proiect de politică vitală. 

Pentru că am rupt avangardele de complexele de probleme efective pe 
care acestea încercau să le rezolve, nu am reţinut din ele decât niște re- 
forme formale - când ele propuneau, de fapt, niște reforme vitale, în sens 
politic, ale unei politici vitale. [...] 

Am uitat pe undeva a doua parte a cuvântului de ordine al avangardelor: «a 
schimba arta și viața». Or, în cazul avangardelor, tocmai ea este cea care 
justifică prima parte a cuvântului de ordine: trebuie să schimbăm arta pen- 

tru că trebuie să schimbăm viața. Nu este vorba de a schimba arta de dra- 
gul de a schimba arta. Putem considera că a schimba arta poate schimba 
viața atunci când considerăm că ambele au în comun faptul că sunt făcute 
din același material: obișnuințele. Artiştii de avangardă au, într-adevăr, în 
comun faptul că acolo unde toată lumea vede Arta ca ideal spiritual sau in- 
spiraţie imaterială, ei nu văd decât un corp de obișnuinţe istorice: o anumită 
obișnuinţă de a crea la artist, o anumită obișnuinţă de a recepta opera la 
spectator, obișnuinţe de a vedea, de a simţi, de a ne raporta la niște produse 
umane. Avangardele ar putea fi, astfel, privite ca o vastă întreprindere de 
«dez-obișnuire» de ceea ce se consideră a fi Arta într-o anumită epocă, adi- 
că de tot ce corespunde unui anumit canon (o anumită definiție a Frumosu- 
lui, a competenţelor tehnice, anumite medii, anumite atitudini de receptare). 
De unde toată acea febră a înnoirii formelor caracteristică acestor mișcări: 
colaj, ready-made, performance, conversație etc. - tot atâtea forme care, 
la momentul apariției lor, nu aveau un aer artistic. A redefini obișnuinţe- 
le în materie de artă vizează, în ultimă instanţă, a reconfigura obișnuinţele 
vitale - altfel, la ce bun? Este vorba de a pune următorul pariu: acela că a 
ne schimba obișnuinţele în materie de artă ne transformă și modul de a fi 
disponibili față de lume - ne face să avem acces la noi zone ale sensibilului, 
le face inteligibile pe altele, face să apară noi probleme. 

A înţelege ceea ce am numit, pe scurt, t.a.c. ca o pură moștenire a avan- 
gardelor constituie, astfel, un contrasens costisitor: dacă în felul acesta 
vom reuși, poate, să le domolim unora sentimentul de incomunicabilitate cu 
operele vopsindu-le pe aceastea într-o aură istorică, acest lucru are, totuși, 
un preţ. Acela de a radia din istorie proiectul avangardelor de a produce 
niște efecte existenţiale și politice semnificative, nereţinând din ele decât o 
căutare formală desprinsă din propriul său orizont vita!” (ed. cit., pp. 36-39). 


Și uite așa m-am trezit că fără a fi apucat, mai înainte de a fi apucat să dezvolt 
proiectul de cercetare pe care mi-l propusesem, îl și depășisem, trecusem de el, 
intrase în traducere de sine. 

Pragmatism - Artă - Gândire. Traducere și Ecologie. De la Natură și (chiar) 
Viaţă la Viu. 

Perioada obiectiv revoluţionară, încă nu (și) a noastră (a noastră, cum spu- 
neam, e de regresie și regres, de retragere din fața Noului obligatoriu, inevitabil), 
ci a Pământului, care se învârte brusc accelerat în jurul propriei axe pentru a se 
reașeza pe buna orbită circumsolară de la care a fost abătut și a ne ejecta din 
obișnuinţele noastre cronicizate, forțându-ne să ne „înstrăinăm” și să ne „inso- 
lităm” pentru a putea vedea cât de criminal-caraghioși suntem, mă obligă să 
accelerez și să (mă) depășesc, astfel încât, forțat de accelerarea, revelată de 
pandemie, de starea de infectare generalizată a lumii, ajung deja la o conclu- 
zie-sinteză: ECO-PRAGMATISM, în locul vechiului (de azi) EGO-PRAGMATISM 
trans-antropo-centric, în care producția de viață, contribuţia de viață a fiecărei 
forme de Viu înseamnă traducere, presupune tra-ducere. 

Și de aici, abia de aici, mai departe. Abia această concluzie - a ecologiei ca 
pragmatism al Pământului, ca geo-pragmatism - poate deveni o bună temă de 
cercetare, o bună pistă de urmărit pentru subiectivarea Revoluţiei Pământului 
(însuși) în care ne aflăm. 

Pentru edificare, redau aici, mai jos (cu corp mai mic), lăsate în starea lor 
nedezvoltată, obiectiv depășită, de piste de cercetare care, chiar și nedezvoltate 
discursiv, m-au condus cu gândirea-traducere, ajutată de accelerarea Revoluţiei 
Pământului, până aici, notaţiile laconice în vederea unui proiect de cercetare 

care a mers, parcă, singur mai departe. Schițe devenite ceva între note de sub- 
sol și addenda. 

Linii de cercetare. 

Definiţii, flou, continuitate. Cât mai comun, mai curent, mai la îndemână, fără 
complicaţii și exces de nuanţe (Wikipedia, ca dicţionar generic, de pildă), ca 
punct de pornire. Action painting sau abstracţia gestuală este un stil de pictu- 
ră direct, dinamic, instinctiv, care presupune spontaneitate în aplicarea culorii. 
Aceasta este picurată, vărsată și întinsă pe pânză prin gesturi rapide. Termenul a 
fost folosit pentru prima dată cu referire la lucrările lui Jackson Pollock. 

Pictorii americani s-au inspirat din tehnicile „automate” folosite de supra- 
realiștii europeni în anii 1920 și 1930. Aceștia consideră că tabloul nu reprezintă 
doar un produs finit, ci și o istorie a procesului de creaţie al acestuia. Abstracția 
gestuală este legată și de expresionismul abstract al anilor 1950. 

Acesta a fost răspândit de la anii 1940 până la începutul anilor 1960 și este 
strâns asociat cu expresionismul abstract (unii critici au folosit termenii „pictura 
de acţiune” și „expresionismul abstract” interschimbabil). Se creează deseori o 
comparaţie între pictura de acțiune americană și tașismul francez. Școala ex- 
presionismului american abstract din New York (1940-1950) este, de asemenea, 
văzută ca fiind strâns legată de mișcare. 

Expresionismul abstract este o mișcare artistică care s-a dezvoltat la mijlocul 
secolului al XX-lea și care constă în reprezentarea gândurilor și sentimentelor în 
actul picturii într-o manieră spontană, folosind tratamentul expresiv al materiei, 
formele abstracte și culorile cele mai variate. 

Mișcarea a luat naștere în cercurile artistice din New York în perioada 
imediată după sfârșitul celui de-al doilea război mondial și a durat în Statele Uni- 
te până prin anul 1970. Expresionismul abstract, constituit din mai multe curente, 
nu este caracterizat prin omogenitate. El poate fi împărțit în cinci faze: prima 
generaţie, abstracţia gestuală („action painting”), abstracţia cromatică („color 
field painting”), abstracția post-picturală, abstracția geometrică. 


Jackson Pollock, Number 5, 1948 

Deși termenul de „expresionism abstract” a fost folosit pentru prima 
dată în 1946, în legătură cu mișcarea artistică din America, de către criticul 
de artă Robert Coates, el mai fusese folosit în Germania în 1919 în revista Der 
Sturm referitor la expresionismul german. În Statele Unite, Alfred Barr adoptă 
termenul de expresionism abstract în anul 1929, termen cu care caracterizează 
opera lui Wassily Kandinsky. 


Wassily Kandinsky, Unstable Compensation, 1930 


Expresionismul abstract îşi are rădăcinile în opera non-figurativă a 
lui Wassily Kandinsky și în producțiile artiștilor suprarealiști, care lăsau în mod 
voluntar subconștientul lor să se exprime spontan în activitatea creatoare. 
Sosirea la New York în timpul celui de al doilea război mondial a unor pictori 
de avangardă europeni ca Max Ernst, Marcel Duchamp, Marc Chagall și Yves 
Tanguy a influenţat pe artiștii americani, care s-au asociat acestei tendinţe între 
anii '40 și '50. Activitatea lor a fost marcată și de abstracționismul subiectiv 
al pictorului Arshile Gorky, de origine armeană, care a emigrat în Statele Uni- 
te în 1920, precum și de operele lui Hans Hofmann, care punea accentul pe in- 
teracțiunea dinamică a planurilor de culoare. 

Arshile Gorky, Water of the Flowery Mill, 1944 


Hans Hofmann, The Gate, 1959-960 

Hans Hofmann, Untitled, 1940 

Re-politizare prin introducerea (lărgirea) noţiunii de Viu. Re-politizare a ar- 
telor, regăsirea sensului originar al avangardelor, a schimba formele pentru a 
schimba viața. Latour, Morizot: moduri (forme) de existenţă - în general. 

Concret, rolul dublu, unificator, cheie al Action Painting/Expresionism Abs- 
tract atât în legătură cu pragmatismul pedagogico-vitalist al lui Dewey, cât și cu 
dialectica trans-atlantică a proiectului suprarealist de a schimba viaţa prin artă. 

Punctul central comun: VIAȚA, sau ceea ce azi noua ecologie a lui Latour/ 
Morizot numește Viul (sau Zona Critică). 

Dialectica suprarealismului artistic-revoluţionar în SUA (în care a ajuns de 
două ori, de la început, anii 20-30, apoi în timpul războiului, prin refugiu: rolul 
refugiaților - altă avangardă!) ilustrează modurile diferite de traducere-res- 
pingere-apropriere-regăsire în care arta procesuală, arta-întâlnire, arta pro- 
cedural-individuantă (dispozitiv-protocol pentru întâlniri, nu opere finite), este 
considerată vitală, utilă pentru viață, cum este, de asemenea, izolată de viață 
(deci de-politizată sau contra-politizată, „reacționarizată” prin izolare estetistă), 
reificată și falsificant, staționar-autonomizată, după care revine, e relansată pro- 
cesual-vital, în diferite forme și contexte de viaţă. (Vezi Eric de Chassey (ed.), Le 
Surrealisme dans l'art américain, Ville de Marseille/Reunion des musées natio- 
naux-Grand Palais, 2021.) 

Viul - Artă = Viaţă - Pragmatismul (politico-pedagogic) al artei. John Dewey 
(via Richard Shusterman, prefaţă la ediţia franceză, L'Art comme experience, 
traducere colectivă sub coordonarea lui Jean-Pierre Cometii, Gallimard, „Folio”, 
Paris, 2010) 

Carte-răspuns la o mare neînțelegere în legătură cu însăși denumirea de 
pragmatism: ceva legat de interesul practic, total opus esteticii, plăcerii dezinte- 
resate conform idealismul lui Kant, devenit până azi dominant (dualism, opoziţie). 

De-asta Dewey a forțat cu această carte, arătând că primordială este esteti- 
ca, adică experienţa directă, concretă, materială, provocatoare de plăcere (aici, 
acroșaj cu utilitarismul). 

Acuzat de Randolph Bourne și de Lewis Mumford pentru aparenta lui vizi- 
une „tehnicistă”, „practică”. Invitat în 1929 să susțină primele Conferinţe „William 
James” la Harvard, s-a decis să lămurească neiînţelegerea, răspunzând criticilor: 
seria de conferinţe „Art and Aesthetic Experience”, publicate în 1934 sub titlul 
Art as Experience. 

Dar a scris o carte stufoasă și încâlcită, care mai mult a complicat, decât a 
simplificat și lămurit lucrurile. 

Estetica nu apare nici la Peirce, nici la William James. 

Peirce: a întemeiat totuși semiotica, „semnele interpretante”, semioza in- 
finită, imanenţa semnelor (nu putem ieși din semnalizare și din referenţialitate 
semiotică, nu direct „reală”). 

Totuși, „primitatea” și jocul. Folosit de Deleuze în cărțile despre Cinema. 
Face chiar să depindă etica de estetică, pt. că noi „dorim ceea ce ne poate 
face viața frumoasă și demnă de admiraţie. Or, știința Admirabilului este estetica 
însăși”. 

William James: deși pictor, rafinat, totuși nu a elaborat o estetică pragmatică 
(sau pragmatistă). Și la el: foarte importantă dimensiunea estetică a experienţei 
(simţitul imediat). 

Dewey vine din Emerson (pragmatism avant la lettre). 

Teme (cf. Shusterman): „naturalismul somatic” și „funcţionalitatea”, unitatea 
viață-artă, deconstrucția procesuală a tuturor dualismelor și opoziţiilor fixiste 
metafizice. La Dewey apare deja noţiunea de „mediu” (mai târziu, acum, Morizot, 
Estelle Zhong Mengual: Apprendre à voir. Le point de vue du vivant, schiță a 
unei istorii ecologice a artei): „sub ritmul prezent în orice artă și în orice operă de 
artă există [...] fundamentul care structurează relaţiile dintre ființa vie și mediul 

său”. Arta nu își este propriul scop, ceea ce căutăm noi în ea este posibilitatea 
unei vieți mai bune, propice „întregii creaturi în unitatea principiului ei vital”. 

Deja ECO-PRAGMATISM! 

Opus lui Kant: interes practic/dezinteres estetic. „Arta răspunde unor sco- 
puri multiple. [...] Ea mai mult slujește viața decât prescrie un mod de viaţă definit 
și limitat”; valoarea ei este „deopotrivă finală și instrumentală”. 

La fel ca și Emerson, Dewey respinge atât distincția sau opoziţia (dualismul) 
artă/viață, cât și pe aceea (acelea) frumusețe/utilizarea (utilitatea) ei. 

Alte teme: intensitate + vivacitate. Meliorism: dezvoltare superioară a vieții, 
„creșterea calităţii vieţii”. Deja critică, politică. 

Concepţie democratică asupra artei, artelor: „literatura celor săraci, senti- 
mentele copilului, filosofia străzii, sensul vieții domestice”! 

Nu arte culte, înalte / artă populară. Împotriva „concepției muzeale asupra 
artelor frumoase”. 

Central, dar și, din nou, complicând lucrurile în loc să le clarifice, conceptul 
de experienţă. 

Unitatea artă/știință: semnificații și credințe construite prin anchetă și testa- 
re, prin observaţie, ipoteze și experiment. 

Experiment ştiinţific = Experiment provocat artistic: simulare în machetă 
(mentală), „modelizare” etc. Arta ca „metodă experimentală”. 

Unitatea experienţei: „forma cea mai simplă a experienţei estetice - unita- 
tea imediat percepută care leagă unele de altele elementele unei experiențe - 
este o condiţie necesară care ne ajută să facem dintr-o situaţie sau dintr-o stare 
de lucruri o experienţă coerentă și identificabilă” (Shusterman). Estetica este la 
baza întregii sale filosofii, estetica se află la temelia pragmatismului. 

EXPERIENȚĂ: artă/viaţă, subiect/obiect, tradiţie/deschidere. == en 

În engleză, ca substantiv și ca verb, experiență = și eveniment încheiat, și Robert Motherwell, Untitled, 1944 
proces; și momentul imediat, și durata. 

A avut ecou în lumea artei: Thomas Hart Benton, Robert Motherwell, Jackson 
Pollock, Allan Kaprow - expresionism abstract, happening. 


Thomas Hart Benton, Instruments of Power, 1930-1931, Metropolitan Museum of Art (Met), New York City Allan Kaprow, Panouri ajustabile, 1957-1959, Centrul Pompidou, Paris 

Pragmatismul a fost asasinat de filosofia analitică! Descalificat. Refulat, a 
devenit/rămas o resursă importantă, inestimabilă, care trebuie recuperată, folo- 
sită și relansată. 

Dar și tratamentul rezervat pragmatismului lui Dewey de către neopragma- 
tiști, neînţelegerea lor: ex. Rorty (care privilegiază lingvisticul). 

Influență în estetică: Monroe Beardsley, Nelson Goodman (nu muzeu, fetişi- 
zare și compartimentare), Stanley Cavell (cinema, arte populare). 

Shusterman însuși: estetică pragmatistă de tip Dewey. Citat esenţial, formu- 
lă-cheie: „recunoașterea rolului esteticii pentru apărarea democraţiei ca formă 


Sr, 


de viaţă”; artele populare (adaus: valoarea estetică de întrebuințare) (rap, coun- 
try). 


Pragmatismul nu e monolitic. 
Deci trebuie revizitat atât istoric, cât și speculativ. 
ECO-PRAGMATISM - nu EGO-PRAGMATISM. 


Întrevederea adevăratului orizont unificator (prin dez-îngrădire: orizontul 
ne delimitează în mers, schimbându-se, teritorii mobile): ECO-PRAGMATISM. 
Pragmatismul era pre-ecologic și pre-artistic (Emerson => Dewey), iar acum e 
redescoperit, aproape pe neobservate, de ecologie. 

„Experienţă” (Dewey) = „întâlnire” (Morizot). 

Regăsirea pragmatismului sufocat, dominat, asuprit de dominaţia analitică 
prin noua ecologie a Viului (trans-antropocentrică). 

Opoziția (războiul politic) pragmatism / analitism și pragmatism / utilitarism. 

Viață = Unitate dinamică, procesuală, deschisă, pentru că imanent-crea- 
toare (viaţa nu se reproduce ci se creează; viul e „meliorist”, caută permanent 
mai-binele, extinderea). 

Deconstrucţie dinamică, creatoare, procesual-creatoare, a tuturor dualis- 
melor metafizice, al căror rol este, începem să vedem, acela de a opri, de a în- 
gheța, de face imposibil procesul, fluxul vital, creativitatea vieţii. Metafizica este 
o politică inerent conservatoare, o politică de putere și a puterii, preocupată nu 
de a conserva, ci de a opri, de a îngheţa monumental lucrurile într-un anumit sta- 
diu (favorabil doar unora, doar puterii: conservatorismul intervine în momentul 
accederii la putere, ca intenţie, tocmai, de a opri jocul și schimbul permanent de 
putere (Foucault). 

Începe să mi se clarifice semnificaţia titlului ultimului, mic, text al lui Deleuze: 
„Limmanence: une vie”. „UNE”: unică, singulară, dar în pluralitate, în câmpul vieții. 

Un exemplu în acest sens 
este volumul Art Since 1900: 
Modernism, Antimodernism, 
Postmodernism întreprins 
de Hal Foster, Rosalind 
Krauss, Yve-Alain Bois, 
Benjamin H. D. Buchloh și 
David Joselit, care au încer- 
cat un demers de extindere 
a spectrului geografic și 
metodologic al istoriei artei 
(incluzând patru perspective 
diferite din punct de vedere 
teoretic - abordarea critică 
inspirată de psihanaliză, 
istoria socială a artei, struc- 
turalismul și poststructura- 
lismul). Hal Foster, Rosalind 
Krauss, Yve-Alain Bois, Ben- 
jamin H. D. Buchloh și David 
Joselit (ed.), Art Since 1900: 
Modernism Antimodernism 
Postmodernism, Thames 
and Hudson, Londra, 2011. 

Critica instituțională și arta conceptuală au contribuit substanţial în anii 
1970, odată cu primul val și apoi în anii 1990, prin al doilea val, la analiza critică a 
criteriilor de legitimare prin care un produs artistic era validat de către muzee și 
galerii. Prin critica instituțională, artiștii au făcut vizibilă criza instituţiilor dedicate 
artei și au încercat să chestioneze convențiile acestora referitoare la dialectica 
expunere / nonexpunere, artă / nonartă, valoare simbolică / valoare comerci- 
ală. Atenţia îndreptată asupra discursului și conceptului au orientat naraţiunile 
istoriei artei înspre fisurile interne pe care le conţin, problematizând includerile 
și excluderile canonului vestic, iar studiile dedicate canonului au captat tot mai 
mult interesul cercetătorilor! De aceea, acest moment hotărâtor merită reevalu- 
at acum și transformat într-o „lecţie” pe care poate tinerii curatori și artiști o pot 
integra în practica lor. Dacă acumularea gesturilor criticii instituţionale de-a lun- 
gul manifestărilor ei este privită ca tot atâtea căutări de a evada din închiderea 
și ierarhia unei instituţii, atunci poate că descentrarea și diversificarea modelelor 
căutate de artiști și curatori astăzi încearcă o ieșire din poziţionarea individualis- 
tă și structura „instituţiei” expoziţiei. 


Hans Haacke, News, 1969 


Motivele pentru care această incursiune în istoria criticii instituționale me- 
rită o atenţie sporită provin și din noile discuţii referitoare la definirea instituţiei 
muzeale, revitalizate odată cu pandemia mondială. ICOM - Consiliul internați- 
onal al muzeelor lansa anul trecut un apel pentru o redefinire a muzeului, pro- 
punând membrilor săi să contribuie la o nouă definiţie, în acord cu schimbările 
survenite de la ultima sa formulare, din 2007. În urma noilor dezbateri, demarate 
în 2019 și reluate cu aplomb în 2020, o schimbare radicală provine din accentul 
pus pe democratizarea și transparentizarea instituţiei. Una dintre definițiile de 
lucru afirma: „Muzeele sunt spaţii democratice, deschise și polifonice dedicate 
dialogului critic despre trecut și viitor la plural (the pasts and the futures)” Un alt 
paragraf susţine contribuția muzeelor la înțelegerea lumii actuale, la demnitatea 
și justiţia socială, la binele comun și egalitatea globală. Elizabeth Ann Macgre- 
gor, Președinta CIMAM, scria despre acest lucru: „Toate muzeele se confruntă 
cu provocarea de a rămâne relevante și poate acesta e motivul care a dus la 
preocuparea pentru o nouă definiţie ICOM. (...) Muzeele pot și trebuie să se im- 

plice în comunităţi într-o varietate de moduri, furnizând inspiraţie și provocare. 
Spectatorii au devenit participanţi activi, nu consumatori pasivi.” Perspectiva pe 
care noua definiție a muzeului o include pare să armonizeze într-un sfârșit atri- 
butul modern de a fi critic și autoreflexiv cu voinţa instituției de a se deschide 
spre public, urmărind semnalele date de acesta și coagulându-se în multiple 
puncte de tensiune ale constelațţiei artă-societate-politică. Dacă privim retro- 
spectiv, critica instituțională a fost cea care pentru prima dată a scos la iveală 
aceste tensiuni ale aparatului expozițional, articulând o critică radicală a forme- 
lor de reprezentare și a condiţiilor sociale de producție. 

Critica instituțională a fost definită de scena artistică nord-americană în anii 
1970 prin acţiunile unor artiști precum Michael Asher, Robert Smithson, Hans 
Haacke, Sol LeWitt și alții îndreptate spre condiţionările producției și expunerii 
artei, alături de toate implicaţiile financiare derivate de aici. Acest impuls al re- 
voltei și al atitudinii radicale față de instituţiile artei a fost influenţat de revoluțiile 
sociale și creative care au afectat acele vremuri: politicile identitare de com- 
batere a discriminării, militantismul feminist și antirasist, reevaluarea raportului 
centru / periferie etc. Bineînţeles, acest climat efervescent și atent la chestiuni 
până atunci mai degrabă separate de fenomenul artistic a generat o conștiință 
critică a artiștilor și a publicului, mai angajată în schimbarea rolului artei în soci- 
etate și în reformarea instituţiilor dedicate artei. Conceptualismul, minimalismul, 
performance-ul, critica instituțională, arta participativă, land art au fost cataliza- 
tori pentru curatori care au întărit și susținut fenomene artistice până atunci de 
neimaginat în interiorul unui muzeu. De altfel, chiar și în timpul în care deja intra- 
seră în muzeele de artă prin expoziții temporare, multe dintre lucrările performa- 
tive sau conceptuale nu erau achiziționate de aceste instituții sau documentate 
profesionist pentru că erau considerate mai efemere decât s-au dovedit a fi sau 
pur și simplu nu se putea concepe o colecţie asupra căreia să nu se proiecteze 
rigorile legate de conservarea clasică a obiectului de artă. Curatoarea Helene 
Winer își amintește că în anii 1970 arta minimalistă și cea conceptuală nu erau 
colecţionate, nu pentru că ar fi fost considerate șocante sau de neacceptat, ci în 
primul rând pentru că nu erau privite ca fiind „lucrări de muzeu”, nu se ridicau la 
standardul muzeal al obiectelor de artă. Jane Livingston povestea, la rândul ei, 
că la finalul expoziției din 1976 Andre / Le Va / Long, de la Corcoran Gallery of Art 
din Washington, o mare expoziție dedicată lui Carl Andre, Barry Le Va și Richard 
Long, Irving Blum? a intrat și a întrebat: „Și ce facem acum? Măturăm tot?”3, 
Destinul expozițiilor după strângerea lor și a multor lucrări uitate sau rămase 
doar în fotografii descifrează și o stare de spirit a vremii, când totul se desfășura 
conform principiilor formulate de Marcia Tucker astfel: „acţionează mai întâi și 
gândește-te apoi - în acest fel vei avea la ce să reflectezi”4. Artistul Robert Barry, 
un pionier al artei conceptuale americane, considera și el că lucrările sale sunt 
„create pentru locul în care sunt instalate. Ele nu pot fi mutate fără a fi distruse.'5 

Astfel, trecând în revistă câteva dintre lucrările înscrise în istoria criticii in- 
stituționale, vedem cum artiștii s-au poziționat ca principali catalizatori pentru 
modelele pe care un sistem artistic autoreflexiv le poate produce. Boris Buden 
scria referitor la actualitatea acestor demersuri: „De ce vorbim astăzi, în câmpul 
artei, despre critica instituțională? Răspunsul este foarte simplu: deoarece (încă 
mai) credem că arta este intrinsec dotată cu puterea de a critica. Desigur, nu 
ne referim aici doar la critica de artă, ci la ceva mai mult de atât, la capacitatea 
artei de a critica lumea și viața de dincolo de propriul ei domeniu și chiar, făcând 
aceasta, de a le schimba pe amândouă. Aceasta include totuși un oarecare grad 
de autocritică sau, mai exact, practica autoreflexivităţii critice, ceea ce înseamnă 
că ne și așteptăm - sau cel puţin obișnuiam să ne așteptăm - ca arta să conști- 
entizeze în mod critic condiţiile sale de posibilitate, ceea ce înseamnă, de obicei, 
condiţiile sale de producere”$ Curatoriatul „critic” se angajează în același tip 

Colecţionar și galerist 
newyorkez. 


„Modern Art in Los Ange- 
les: Women Curators in 

Los Angeles”, o discuţie 
organizată în cadrul Pacific 
Standard Time, la iniţiativa 
Getty Research Institute în 
colaborare cu Getty Foun- 
dation pentru documentarea 
și păstrarea istoriei artei 
postbelice din California de 
Sud, care a avut loc în 26 
octombrie 2011 la Centrul 
Getty. Înregistrarea discuţiei 
se găsește pe Internet la: 
http://Awww.getty.edu/re- 
search/exhibitions_events/ 
events/women_curators/ 
index.html?utm_source=e- 
getty120utm_medium%3De- 
mailutm_campaign%3Dege- 
tty120. Accesat pe 12 aprilie 
2015. 


„Doamna Tucker, născută 
în Brooklyn, s-a maturizat în 
anii '60 și a fost un produs al 
epocii sale. A declarat că la 
înființarea muzeului motto-ul 
ei a fost «acționează mai 
întâi și gândește-te apoi - în 
acest fel vei avea la ce să 
reflectezi»”, Roberta Smith, 
„Marcia Tucker, 66, Founder 
of a Radical Art Museum, 
Dies”, The New York Times, 
octombrie 2006, consultat 
la http://mwww.nytimes. 
com/2006/10/19/obituaries/ 
19tucker.html 


Interviu cu Robert Barry 

de R. Rose, Arts Magazine, 
vol. 43, nr. 4, New York, fe- 
bruarie1969, https://theoria. 
art-zoo.com/interview-with- 
arthur-r-rose-robert-barry/ 


Boris Buden, „Critică fără 
criză: criză fără critică”, in 
IDEA artă + societate, 428, 
2007/Cluj, p. 5. 

Dorothee Richter și 

Rein Wolfs, „Institution 

as Medium. Curating as 
Institutional Critique?”, in On 
Curating, Issue # 08/11. 

de abordări, axate pe reînnoirea instituțională cu scopul de a „dezvolta formate 
expoziționale relevante din punct de vedere socio-politic, de a chestiona datele 
și miturile culturale și istorice, de a politiza narațiunea conţinutului expus referitor 
la gen, migraţiune, economie, urbanism și globalizare, pentru a numi doar câteva” 
(Dorothee Richter și Rein Wolfs”). 

Robert Barry a încercat mereu să împingă limitele percepţiei asupra obiectu- 
lui de artă și a muzeului. Lucrarea Some places to which we can come, and for a 
while be free to think about what we are going to do [Unele locuri unde am putea 
ajunge și pentru o perioadă am fi liberi să ne gândim ce vom face mai departe], 
iniţiată în 1970, invita spectatorii să abordeze spațiul expoziţiei ca pe un loc de 
reflecţie și de întâlnire, încercând să deconspire limitele instituționale și restricțiile 
privind producţia și receptarea unei lucrări de artă într-un spaţiu dat. În lucrarea 
Inert Gas Series: Helium. Sometime During the Morning of March (1969), artistul a 
împrăștiat în aer doi metri cubi de heliu, marcând ciclicitatea și redundanţa în care 
arta își joacă adesea rolul său simbolic, rupt de realitatea sau de funcția sa socială. 
Contextul comercial al sistemului artistic este folosit și deturnat în sens critic și în 
evenimentele Closed Gallery Piece, în care trei galerii și-au anunţat închiderea pe 
perioada „expoziţiei” (1969) și, în aceeași perioadă, pentru Invitation (1972-1973), 
opt galerii (Paul Maenz, Art & Project, Jack Wendler Gallery, Leo Castelli, Yvon 
Lambert, galerie MTL, Galerie Toselli, Galleria Sperone) au acceptat să anunţe 
fiecare o expoziție pentru câte o altă galerie din cele enumerate. 


LEO CASTELLI INVITES YOU TO AN EXHIBITION BY 
ROBERT BARRY AT YVON LAMBERT /PARIS 
DURING THE MONTH OF FEBRUARY 1973. 


During the exhibition the gallery will be closed. 

În 1971 Hans Haacke demara proiectul Visitors’ Profile, un chestionar despre 
arta contemporană distribuit de Milwaukee Art Centre, generând apoi un profil 
al vizitatorului ca actor important și adesea ignorat în acest circuit artistic. Date- 
le colectate de la 4547 de chestionare completate de vizitatori au fost prelucrate 
de o echipă a Universităţii Wisconsin-Milwaukee și expuse periodic în cursul 
analizei acestor chestionare. Vizitatorii și participanţii aveau astfel acces în timp 
real la informaţii privind poziţia lor în grupul din care fac parte, statutul privilegiat 
și influența asupra discursului public despre artă. Cadrul profund ideologic care 
atribuie valoare unei opere de artă era astfel deconspirat și expus în forma em- 
pirică a cercetării artistice. Asumându-și rolul de „artist ca producător”, Haacke 
problematiza rețeaua bazată pe criterii sociale, economice și politice pe care se 
construiește sistemul de putere în lumea artei. 


These questions and your answers are part of 
Hans Haacke!'s VISITORS! PROFILE 


a work in progress during "Directions 3: Elght Artists", Milwaukee Art Center, 
June 19 through August 8, 1971. 


Please fill out this questionnaire and drop it into the box by the door. 
DO NOT SIGN. 
1) Do you have a professional interest in art, X 
e.g. artist, student, critic, dealer, etc.? yes no 
M o 
2) How old are you? years 
3) Should the use of marijuana be legalized, legal light severe 
lightly or severely punished? punishment 
4) Do you think law enforcement agencies Y 
are generally biased against dissenters? yes no 
5) What is your marital status? married s ngle div. sep. widowed 
6) Do you sympathize with Women's Lib? yes no 
ei ke 
7) Are you male, female? male female 
8) Do you have children? yes no 
9) Would you mind busina your child to Intearate schools? ves no 


TRANSLATING AMERICA 


DIANA MARINCU 


Artistul Michael Asher a folosit la rândul lui galeria ca materie primă pentru 
proiectele sale artistice, făcând vizibile codurile și conventiile care influențează 
receptarea artei. În 1973 Asher dărâma tavanul galeriei Franco Toselli din Milano, 
pentru a descoperi ceea ce stătea ascuns sub aparenta perfecţiune a white-cu- 
be-ului, iar în 1974 desființează un perete care despărțea spațiul expozițional al 
galeriei Claire Copeley din Los Angeles de biroul în care aveau loc negocierile 
cu colecționarii și vânzările, divulgând realitatea comercială ascunsă. 


„Raţionamentele ilogice duc la noi experienţe”, scria artistul Sol LeWitt în 
1969, în timp ce „raționamentele logice repetă raționamente logice”. Respinge- 
rea expertizei era parte din revolta generațională împotriva unei estetici exis- 
tente, dictatoriale, împotriva esteticii dictatoriale greenbergiene, care devenise 
desuetă în New York în anii 1960” Îmbrăţișând paradoxurile și contradicţiile, Sol 
LeWitt încuraja dezvoltarea unui model artistic repetitiv, care iese din schema 
unui demers logic și liniar, prin infinite variațiuni ale aceluiași gest. Spre exem- 
plu, una dintre instrucţiunile sale pentru Wall Drawing #118 (1971) îndemna la 
marcarea a 50 de puncte egal distribuite pe o pânză, apoi conectarea lor prin 
linii drepte, ceea ce genera întotdeauna situații distincte, variaţiuni și accidente. 
Aceste „efecte secundare”, cum le numea artistul, erau surprizele care determi- 
nau noi lucrări sau idei, în timp ce dorinţa de a găsi o logică nu era altceva decât 
o metodă sortită eșecului, creată din start pentru a se năruli la final. 

Robert Irwin marchează în 1970, prin proiectul Experimental Situation de 
la Ace Gallery, Los Angeles, despărțirea sa definitivă de pictura expresionistă 
pe care o practicase până atunci, îndreptându-se la rândul său spre o artă 
imaterială, anti-comercială și efemeră. În acest proiect, artistul a „umplut” 
spațiul expozițional cu prezenţa sa fizică zilnică din timpul procesului creativ, 
singurul rezultat fiind ideile, invizibile pentru public. Cel de-al doilea val al cri- 
ticii instituționale, care a urmat în anii 1990, a continuat aceste interogări sub 
presiunea tot mai mare a politicilor culturale neoliberale și a competiţiei im- 
puse de piața de artă, analizând subiectivităţile care derivă de aici și modurile 
în care se formează strategiile emancipatoare pentru instituţiile și producția 
de artă contemporană. 


Curatorii din aceeași perioadă din America, în anii 1970, și-au asumat și 
ei riscuri rezultând din selecţia ideilor, și nu a lucrărilor, cum se practica până 
atunci. „Firește că această manieră nouă de a monta expoziţiile avea de-a 
face cu formele de artă expuse, cu lucrările bazate pe proces, cum sunt cele 
ale lui Richard Serra folosind plumb topit și împroșcat sau ale lui Barry Le 
Va, cu piesele sale împrăștiate în spaţiu, lucrări ce trebuiau produse la faţa 
locului."*, observa Bruce Altshuler. Forma expoziţiei a început să fie mode- 
lată de caracterul lucrărilor expuse, iar prezentarea lucrărilor trebuia să ţină 
cont de aceste schimbări esenţiale, ivite din infuzia artei conceptuale a anilor 
1960-1970. 

Lucy R. Lippard, cunoscută datorită scrierilor sale despre „demateriali- 
zarea artei” și pentru vocea sa pregnantă în mișcarea feministă, a organizat 
în 1969 prima mare expoziţie dedicată artei conceptuale, 557,087, la Seattle 
World's Fair Pavilion (cu susținerea muzeului de artă local) și în spaţiul pu- 
blic din jurul orașului. Titlul expoziţiei reprezenta numeric populaţia orașului 
Seattle și era în același timp o invocare a caracterului democratic al artei, în 
care credea Lippard. Catalogul expoziţiei (la rândul lui neconvențional) era 
format din mici cartoline cu texte ale ei și cu instrucţiunile date de artiști cu 
privire la felul în care trebuie realizate și instalate lucrările lor. Fiind o expoziţie 
după „partitură” - conform principiilor grupării Fluxus -, curatorul avea rolul 
de a „materializa” lucrările respective și de a le instala în spaţiu. Pentru că nu 
exista un buget al expoziției suficient de generos ca să poată acoperi trans- 
portul lucrărilor și călătoriile artiștilor, Lippard le-a cerut artiștilor propuneri 
și idei care se puteau realiza pe loc, de către ea sau în colaborare cu volun- 
tari, pe linia anti-elitismului cultural pe care îl adoptase deja în practica sa. Cu 
această expoziție, Lucy Lippard căuta și o punte între instrumentele vizuale și 
verbale, considerând munca sa de curator tot o formă de critică, dar una în 

Proiectul Transform, 
susținut de Institutul 
European pentru Politici 
Culturale Progresiste din 
2005 în 2008, a reevaluat 
stadiile și direcţiile criticii 
instituționale pe baza a 

trei paliere de analiză: 

cel al producției artistice 
(unde se întrevede o nouă 
fază a criticii instituționale 
bazate pe combinaţia 
dintre critica socială, critica 
instituțională și autocritica), 
cel dedicat instituţiilor artei 
(identificându-se contra- 
strategii pentru presiunile 
la care instituţiile artei sunt 
supuse din cauza politicilor 
culturale represive și 
autoritare) și cel axat pe 
relația dintre instituție și 
mișcările sociale (tradus 
prin două noi concepte 
critice - Instituent Practices 
și Monster Institutions). 
Pentru mai multe informații 
se poate consulta online 
site-ul acestui proiect, la: 
http://transform.eipcp.net/ 
și antologia de texte Art 
and Contemporary Critical 
Practice. Reinventing 
Institutional Critique, Gerald 
Raunig și Gene Ray (ed.), 
MayFlyBooks, Londra, 2009. 


Bruce Altshuler, Exhibitions 
That Made Art History, Vol. 2: 
Biennials and Beyond 1962- 
2002, Phaidon Press, 2013, 
Londra, New York, p. 15. 


Lucy R. Lippard, Six Years: 
The Dematerialization of the 
Art Object from 1966 to 1972, 
University of California Press, 
1997 (prima ediție 1973), p. X. 

care ea devenea colaboratorul artiștilor și includea anumite elemente preluate 
din arta expusă - cum a fost cazul menționat mai sus, unde trei elemente ale 
artei conceptuale sunt folosite în expoziție - titlul ca referință la orașul în care 
se petrecea expoziția (după 557,087 urmând 955,000 în Vancouver); cartolinele 
indexate și amplasate la întâmplare; și „externalizarea” completă a realizării lu- 
crărilor. Pentru o mai bună înțelegere a abordării sale curatoriale, sunt grăitoare 
afirmaţiile lui Lippard: „În cele din urmă, Six Years [titlul complet este foarte lung, 
ocupând întreaga copertă a volumului, dar varianta consacrată este Six Years: 
The Dematerialization of the Art Object from 1966 to 1972... - n.m.] a fost cel mai 
de succes efort curatorial al meu, tocmai pentru că sunt scriitoare, și nu artistă. 
Strategia era în ambele cazuri, în expoziţiile cu numere și în carte, de acumulare 
exagerată, decurgând din estetica politică anti-exclusivistă, o valoare centrală 
a artei feministe, care ne-a lovit, pe mine și întreg New York-ul, în toamna lui 


11 Lucy R. Lippard, Landmark 
Exhibitions Issue. „Curating 
by Numbers”, Tate Papers. nr. 
12, 2009, disponibil la http:// 
www.tate.org.uk/research/ 
publications/tate-papers/ 
curating-numbers (accesat în 
5 august 2015). 

"Freedom is a negative, it's freedom from_ something! 

aSo Ad Reinhardt 

| AEP, o "The world is full of objects, more or less interesting, I do not 

cost E a wish to add any more. I prefer, simply, to state the existence of 
things in terms of time and/or place.” Douglas Huebler 
o o Andre's use of his materials as "the cut in space" has been ex- 
tended by Weiner's "removals" and Helzer!'s "negative objects" 
(trenches, holes). Freeing the world from an inundation of "pre- 

i cious objects" is only a by-product, but it has also freed younger 
artists from restrictions imposed by traditional definitions of the 
plastic arts. Kosuth, who began with Reinhardtian negative photo- 

* stats of these definitions, wants "to remove the experience from 

| the work of art ...Non artists often insist on something along 
+ with the art because they are not excited by the idea of art. They STRUCTURES 
š need that physical excitation along with the art to keep them inter- J=-I967- > 
- ested. But the artist has that same obsessed interest in art that A, a 
the physicist has in physics and the philosopher in philosophy." 

1970 și care s-a transformat în militantism politic." 


s: The dematerialization of 

t object from 1966 to 1972: a 

ss-reference book of information 
esthetic boundaries : consist- 

ng of a bibliography into which are 
nserted a fragmented text, art works, 


uments, interviews, and symposia, 
rranged chronologically and focused 


so-called conceptual or information 
ea art with mentions of such vague- 

ly designated areas as minimal, anti- 
form, systems, earth, or process art, 
occurring now in the Americas, Europe, 

gland, Australia, and Asia (with 
occasional political overtones), edited 
and annotated by Lucy R. Lippard. 

557,087 
an exhibition organized by lucy r. lippard for the contemporary 
art council of the seattle art museum at the seattle art museum 
pavilion from september 5 to october 5 1969; version titled 


955,000 to vancouver art gallery 1970. 


557,087 nu era prima expoziție mare curatoriată de Lucy Lippard; aceasta 
organizase deja în 1966 expoziţia considerată un manifest al postminimalismului, 
Eccentric Abstraction, la Fischbach Gallery din New York (cu Alice Adams, Louise 
Bourgeois, Eva Hesse, Gary Kuehn, Bruce Nauman, Keith Sonnier, Don Potts și Frank 
Lincoln Viner), expoziţie care a adăugat o conotație importantă în receptarea mini- 
malismului în America printr-o abordare a fenomenului care de data aceasta nu se 
concentra pe mediul neutru, rece, al formelor sculpturale, ci pe potenţialul lor sen- 
zorial, pe activarea relaţiei fizice cu privitorul. Cum scria Lippard în 2009, „[mletoda 
mea contrazicea sau pur și simplu ignora expertiza care în mod convenţional era 
considerată centrală pentru curatoriat. Întotdeauna am preferat caracterul integrator 
celui exclusivist și atât arta conceptuală, cât și feminismul îmi satisfăceau această 
dorinţă de deschidere. 


AR BXNIBIZIOL ORGANIZED BY LUCY R. LIPPARD 
M 


The California institute of tbe arta, Valencia, 
California 


e Wudevorth àtheneum, Hartford, Connecticut 
u Philadelphia, Pennaylvenia 
aporary art, Boston, Nas- 4 


The 
sachunotta 
Walzer Art center, Minneapolis. Minnesota 


Expoziţia Primary Structures de la Jewish Museum New York, la care Lippard 
contribuise în calitate de curator adjunct (curator principal fusese Kynaston Mc- 
Shine?) pusese deja pe hartă minimalismul (și nu doar pe cel american), suscitând 
reacţii precum: „Tot ce ţine de lucrările de artă incluse aici - scara lor, materialele, 
refuzurile radicale - este un semnal că a venit vremea unei noi ere estetice” (scria 
Hilton Kramer în The New York Times*2). Pentru Primary Structures fuseseră aleși 42 
de artiști (dificil de enumerat aici; îi amintesc doar pe Carl Andre, Larry Bell, Anthony 
Caro, Robert Morris, Donald Judd, Robert Smithson, Sol Le Witt) preocupaţi de 
structurile sculpturale simple, monumentale (dar într-un alt sens decât cel al sculptu- 
rii tradiționale, apelând de data aceasta la o idee tradusă în formă tridimensională cu 
ajutorul procedeelor industriale și al noilor materiale), de lumină și spaţiu, culoare și 
formă, anulând granițele prestabilite între genurile artistice. Lucrările păreau la prima 

Curator important, ale cărui 
expoziții de la MoMA au 
rămas în istorie: Information 
(1970), o expoziție de 

artă conceptuală; Marcel 
Duchamp (1973); Joseph 
Cornell (1980) și Andy 
Warhol (1989); The Museum 
as Muse: Artists Reflect 
(1999); Edvard Munch: 

The Modern Life of the 
Soul (2006); Richard Serra 
Sculpture: Forty Years 
(2007). 


Articolul „Primary Structures 
- The New Anonimity” de 
Hilton Kramer, publicat în 
The New York Times la 1 mai 
1966, este reprodus parțial în 
Bruce Altshuler, Exhibitions 
That Made Art History, Vol. 
2, p. 61. 

Mai multe informații despre 
expoziția Primary Structures 
și fotografii de arhivă se 

pot regăsi în Altshuler, 
Exhibitions Vol. 2, pp. 53-64. 


Roland Barthes, Mythologies, 
trad. Annette Lavers 

(New York, 1972); Pierre 
Bourdieu, Outline of a 
Theory of Practice, trad. 
Richard Nice (Cambridge, 
1977), Distinction: A Social 
Critique of the Judgement 
of Taste, trad. Richard Nice 
(Cambridge, 1984); Jacques 
Derrida, Of Grammatology, 
trad. Gayatri Chakravorty 
Spivak (Baltimore, 1976); 
Michel Foucault, The Order 
of Things: An Archaeology of 
the Human Sciences (New 
York, 1970), The Archaeology 
of Knowledge și The 
Discourse on Language, 
trad. A. M. Sheridan Smith 
(New York, 1972), Discipline 
and Punish: The Birth of the 
Prison, trad. Alan Sheridan 
(New York, 1977). Informații 
preluate din Victoria E. 
Bonnell și Lynn Hunt (ed.), 
Beyond the Cultural Turn. 
New Directions in the Study 
of Society and Culture, 
Berkeley și Los Angeles, 
California, University of 
California Press, 1999, p. 28. 


Publicat prima dată în Vivian 
Gornick și Barbara Moran 
(ed), Woman in Sexist 
Society: Studies in Power 
and Powerlessness, Basic, 
New York, 1971. 


Lucrarea a fost expusă 
pentru prima data la Muzeul 
de Artă Modernă din San 
Francisco în 1979. 

vedere amplasate invaziv în spaţiul expozițional, destabilizând reperele privitorului 
din cauza dimensiunilor foarte mari. Aceste obiecte abstracte, ambigue, ironice sau 
subversive aveau și un caracter estetic elaborat, prin asocierile cromatice sau prin 
textura lor. 14 

Așadar, plutea în aer această nouă tendinţă, fie că o numim minimalism (Judd respin- 
gea acest termen, de exemplu), non-objective art sau primary structures. 


Influența mișcărilor sociale care s-au declanșat la sfârșitul anilor 1960 din SUA 
a fost interiorizată foarte rapid de lumea artei, conturând un teritoriu încă insuficient 
cercetat al manifestărilor expoziționale care au contribuit sau au modelat un tip de 
gândire critică. Oricât de dificil de demonstrat ar fi o interdependenţă, cred că pla- 
sarea expozițiilor în cadrul cultural extins în care au apărut, mai ales în efervescenţa 
anilor 1960-1970 din America, ar fi interesant de cercetat mai în amănunt. În 1970 a 
avut loc manifestarea numită Women's Strike for Equality, celebrând cei 50 de ani 
de la acordarea dreptului de vot femeilor; în 1972 a apărut The Feminist Art Jour- 
nal în New York și Spare Rib în Anglia; mișcarea pentru drepturile homosexualilor 
și-a câștigat primele bătălii printr-o deschidere mai mare față de minoritățile care-și 
manifestau această identitate; mișcarea hippie și-a continuat protestele anti-război 
începute în anii 1960; s-au tradus în limba engleză cărți importante ale gândirii post- 
structuraliste'5; plecând de la Artforum, Rosalind Krauss a fondat în 1976 revista Oc- 
tober, cu un program inspirat de poststructuralism și feminism; în 1971, Linda Nochlin 
publica celebrul său eseu „Why Have There Been No Great Women Artists?" Judy 
Chicago a realizat între 1974 și 1979 lucrarea The Dinner Party, o amplă instalaţie 
invocând prezența femeilor care au marcat istoria și simbolizând excluderea lor”. 

Pe acest fundal au început să apară și primele expoziţii dedicate feminis- 
mului, precum: Issue: Women Artists in Support of Women Candidates (1978) 
de la Los Angeles Institute of Contemporary Art (cu: Lita Albuquerque, Nancy 
Buchanan, Carole Caroompas, Diane Destiny, Channa Horowitz, Nancy Kent, 
Margaret Nielson, Shirley Pettibone, Daniela Quinn, Ilene Segalove, Marion 
Siciliano, Paula Sweet); Social Works (1979), tot de la Los Angeles Institute of 
Contemporary Art, organizată de Nancy Buchanan (cu: Judy Baca Newton 
& Helen Harrison, Leslie Labowitz, Suzanne Lacy, Fred Lonidier, Martha Ro- 
sler, Allan Sekula, Bonnie Sherk, Visual Communications, Jim Woods); Social 
Strategies by Women Artists (1980) la Institute of Contemporary Art, Londra, 
organizată de Lucy Lippard (cu: Suzanne Lacy, Leslie Labowitz, Nicole Croi- 
set, Nil Yalter, Sue Richardson, Monica Ross, Kate Walker, Margaret Harrison, 
Candace Hill-Montgomery, Jenny Holzer, Alexis Hunter, Maria Karras, Mary 
Kelly, Margia Kramer, Loraine Leeson, Beverly Naidus, Adrian Piper, Martha 
Rosler, Miriam Sharon, Bonnie Sherk, Nancy Spero, May Stevens, Mierle La- 
derman Ukeles, Marie Yates). 

Peter Plagens, „The Decline 
and Rise of Younger Los 
Angeles Art”, Arforum, mai 
1972, Disponibil pe Internet la: 
https://artforum.com/inprint/ 
id=2693&ord=0&pagenum=0 
Accesat pe 7 septembrie 
2015. 


Robert Irwin şi James Turrell 
au ales Garrett Corporation 
și, împreună cu Dr. Ed Wortz, 
au explorat psihologia 
percepției. John Chamberlain 
la firma Rand și James Byars 
la Institutul Hudson au inițiat 
evenimente de tip think-tanks 
și au strâns date pe care 
apoi le-au prezentat într-o 
manieră „jucăuș-neoficială”. 
Informaţii preluate din Jane 
Livingston, „Thoughts on Art 
and Technology”, în Maurice 
Tuchman, A report on the 

art and technology program 
of the Los Angeles County 
Museum of Art, 1967-1971, 
Viking, New York, 1971, p. 46. 


Peter Weibel, „The Allusive 
Eye. Illusion, Anti-lllusion, 
Allusion”, prelegere în 

cadrul First International 
Conference on the Histories 
of Media Art, Science 

and Technology, de la 

Banff New Media Institute, 
Canada, octombrie, 2005, 

p. 1. Disponibil la: http:// 
www.mediaarthistory.org/ 
refresh/Programmatic%20 
key%20texts/pdfs/Weibel. 
pdf (accesat în 8 septembrie 
2015. 


Ibidem, p.2. 

Efervescenţa artistică a coastei de Vest a Americii a creat un climat di- 
namic în acei ani pentru tot felul de experimente și de expoziţii temporare 
care au impus generaţii întregi de artiști, cum ar fi expoziţiile curatoriate de 
Barbara Haskell la Pasadena în anii 1970: Claes Oldenburg: Object into Mo- 
nument; Larry Bell; John Mason: Ceramic Sculpture; 15 Los Angeles Artists; 
West Coast Art sau Southern California: Attitudes 1972. În mai 1972, Peter 
Plagens scria în revista Artforum că în sfârșit se face dreptate artiștilor care 
vin în urma generației așa-numite finish fetish (o etichetă inițial peiorativă a 
criticilor de artă pentru lucrări ale unor artiști precum Billy Al Bengston, John 
McCracken, Ron Davis și Craig Kauffman, care foloseau plastic, sticlă, rășină 
etc.), mai puţin cunoscuţi, dar importanţi pentru scena de artă din Califor- 
nia - Charles Arnoldi, Karen Carson, Mary Corse, Jim Ganzer, Lloyd Hamrol, 
Richard Jackson, Allan McCollum, Ann McCoy, Barbara Munger, Maria Nord- 
man, Tom Seidel, Bill Wegman, John White, Tom Wudl și Connie Zehr. Aceștia, 
făcând parte din expoziţia intitulată 15 Los Angeles Artists, constituiau un nou 
val al artei californiene din anii 1970 și impuneau un fel de „Gestalt social”, 
cum definea criticul Peter Plagens esenţa acestei expoziţii. 

La Muzeul de Artă din Los Angeles (Los Angeles County Museum of Art 
- LACMA) în aceeași perioadă, avea loc programul „Art & Technology” (1966- 
1971, coordonat de Maurice Tuchman și Jane Livingstone), un test al relației 
artei cu zona tehnologiei, prin care artiștii primeau sponsorizări, rezidenţe 
sau asistenţă tehnică pentru proiectele lor din partea unor companii private. 
Această iniţiativă nu a decurs fără conflicte, existând și o reticenţă din par- 
tea artiștilor de a colabora cu sectorul privat corporatist. Jane Livingstone 
descria abordările diferite din partea artiștilor față de acest proiect, o parte 
dintre ei căutând mijloacele pentru a realiza o lucrare deja proiectată (cum 
era cazul lui Richard Serra pentru Kaiser Steel), alţii dispuși să experimenteze 
cu materiale încă neutilizate în artă (laser, neon, computer, holograme etc.), 
în timp ce alţi artiști și-au găsit noi subiecte prin aceste relaţii, iar companiile 
au devenit material de cercetare (de exemplu, în cazul artiștilor John Cham- 
berlain, Robert Irwin, James Turrell, James Lee Byars, această colaborare se 
baza pe un schimb care a continuat firesc chiar și ulterior). Rezultatul a fost 
un proiect utopic, extrem de amplu și de ambițios, prezentat în 1970 la LAC- 
MA și la Expoziţia Universală de la Osaka, care se baza pe căutarea inovării 
materialelor și tehnicilor, dar care a fost criticat ulterior pentru lipsa unui filtru 
care să separe știința de interesele capitalului, arta de comanda socială etc. 
Totuși, acest proiect reprezintă una dintre iniţiativele care tatonează cel puţin, 
chiar dacă eșuează în final, un teritoriu de întâlnire și tensiune între sectorul 
privat, al investitorilor comerciali, și cadrul instituţional al muzeului, iar lipsa 
unui filtru suficient de critic în această relație (astăzi extrem de prezent) cred 
că sugerează mai degrabă iluziile vremii și proiectul utopic al unei „noi arte”, 
care nu mai folosea materiale considerate din capul locului „artistice”. Perioa- 
da anilor 1960 și începutul anilor 1970 constituie un loc de întâlnire între iluzii 
și antiiluzii?0, așa cum remarca Peter Weibel, iar arta noilor media, video și 
film în special, din acea perioadă, a contribuit substanţial la formarea unei noi 
paradigme. „Arta secolului al XX-lea poate fi încadrată și în alte construcţii bi- 
nare opuse, nu doar în figurativ și abstract, material și nonmaterial, realism și 
nonrealism, ci și în categoria iluzie și antiiluzie definitorie pentru avangardă.” 2! 
Alternanţa termenilor acestei dualităţi poate fi urmărită pe parcursul istoriei 
artei secolului trecut și chiar în istoria expozițiilor, unde ea apare ca un joc 
permanent între marginalitatea anumitor medii de expresie sau tendinţe anti- 
utopice și apoi refacerea „rupturilor” anterioare. 

Maurice Tuchman und Henry Hopkins 
wăhrend des Aufbaus der Ausstellung 

n Sculpture of the Sixties, 
1967, LACMA. 


Richard Serra (mit Kaiser Steel Company): Five Plates and Two Poles, 1970. 


O expoziţie la polul opus față de proiectul amintit mai sus este Anti-lllusion: 
Procedures / Materials?? de la Whitney Museum of American Art, New York, 
din 1969, curatoriată de Marcia Tucker și James Monte, programatic îndreptată 
spre o nouă metodologie de lucru cu artiștii și spre un concept haotic și anarhist 
al artei. Titlul iniţial trebuia să fie Anti-form (împrumutat de la sculptorul Robert 
Morris)23, dar artiștii l-au considerat nepotrivit. Ideea curatorilor era de a arăta 
publicului că arta nu mai este ce-a fost și nu va mai fi niciodată?4, iar procesul 
și produsul sunt unul și același lucru, chiar și atunci când rezultatul e un eșec. 
„În timpul organizării expoziţiei, am descoperit că metoda curatorială normală 
de a vedea și de a selecta sau respinge lucrările nu mai putea fi urmată. După 
vizitarea unui număr mare de ateliere și galerii, precum și după vizionarea de 
diapozitive și fotografii, am stabilit că principalul corp al expoziţiei va fi alcătuit 
din picturi și sculpturi pe care nu le-am văzut încă și pe care nu o să le vedem 
până poate cu o săptămână înainte de data de deschidere a expoziției. Desigur, 
este de la sine înțeles că această metodă de a alcătui o expoziţie este riscantă 
atât pentru artist, cât și pentru muzeu. [...] O altă condiţie întâlnită adesea este 


TRANSLATING AMERICA 


22 


23 


24 


Cu artiști precum: Carl 
Andre, Michael Asher, Lynda 
Benglis, William Bollinger, 
John Duff, Rafael Ferrer, 
Robert Fiore, Phillip Glass, 
Eva Hesse, Neil Jenney, Barry 
Le Va, Robert Lobe, Robert 
Morris, Bruce Nauman, Steve 
Reich, Robert Rohm, Robert 
Ryman, Richard Serra, Joel 
Shapiro, Michael Snow, Keith 
Sonnier, Richard Tuttle. 


Marcia Tucker, A Short Life 
of Trouble. Forty Years in 
the New York Art World, 
Berkeley, University of 
California Press, 2008, Los 
Angeles, Londra, pp. 81-82. 


Ibidem, p. 82. 

James Monte, „Anti-lllusion: 
Procedures/Materials”, 

în catalogul Anti-lllusion: 
Procedures/Materials, 
Whitney Museum of 
American Art, New York, 
1969, p. 5. 


Marcia Tucker, op. cit., p. 84. 


Ibidem, p. 83. 


Ibidem, p. 83. 


Jonas Ekeberg (ed.), New 
Institutionalism, Oslo: Office 
for Contemporary Art, 2003, 
p. 9. 


https://transversal.at/ 
transversal/0106 

dependenţa de spaţiu, nu doar ca loc al lucrării, ci ca o armătură integrantă, 
inseparabilă, necesară existenţei lucrării. [...] Sculptura de plumb a lui Richard 
Serra este un act expus în aceeași măsură în care este o sculptură așezată în 
galerie.'25 


Un gest artistic care a rămas ancorat doar în stadiul procesului și invizibil în 
expoziție a fost cel al lui Robert Morris, care, răzgândindu-se în ultima clipă după 
ce intenţionase să arate o sculptură, a depus la bancă 5000 dolari împrumutați 
de la un colecționar; pe perioada expoziţiei această sumă a tot crescut prin rata 
dobânzii și la final doar documentele de la bancă au rămas ca dovezi ale tran- 
zacțiilor sale26. Privind retrospectiv această experienţă, Marcia Tucker scria în 
cartea sa, A Short Life of Trouble. Forty Years in the New York Art World, că 
existau două metode de a curatoria expoziţii - cea didactică și cea investigativă. 
Cu prima mergeai la sigur și era „standardul de aur: istoricii de artă organizau 
expoziții pentru a împărtăși cu publicul expertiza lor, pentru a le arăta ce merită 
privit și cum trebuie privit'27. Modelul investigativ, în schimb, era mai rar folosit 
și implica un proces de descoperire a noi straturi ale cunoașterii pentru a învăța 
ceva nou, atât curatorii, cât și publicul neștiind dinainte care va fi rezultatul. „Este 
ceea ce artiștii, dacă nu sunt aroganti, fac mereu: lucrează fără să cunoască 
rezultatul. De ce să nu preluăm asta de la ei?'28 

Istoria criticii instituționale și a gesturilor curatoriale care urmăreau revo- 
luționarea sistemului artistic sunt astăzi mai actuale ca oricând, iar literatura de 
specialitate dedicată acestora se îmbogățește într-un ritm constant. De aseme- 
nea, prelungirea criticii instituționale în practica curatorială este bine cunoscută 
datorită curentului numit „new institutionalism”, definit de Jonas Ekeberg ca o 
„încercare de a redefini instituția artei contemporane [...], gata să se desprindă 
nu doar de discursul limitat al lucrării de artă ca obiect, dar și de întregul cadru 
instituțional care-l însoțea.29 Acest curent, cu exponenţi precum Charles Esche, 
Maria Lind, Jens Hoffmann sau Maria Hlavajova, a absorbit autoreflecțţiile criticii 
instituționale, dar din chiar interiorul instituţiilor și pe filiera teoriilor esteticii re- 
laționale propuse de Nicolas Bourriaud. Numele dat de contextul nordic în care 
lucrau majoritatea curatorilor angrenaţi în această direcţie, noul instituționalism, 
a fost fixat de Oficiul Artei Contemporane din Norvegia (OCA) prin publicaţia 
omonimă. Artiștii și curatorii au început să caute noi metodologii de lucru, detro- 
nând expoziţia de pe poziţia centrală a cercetării lor. 

Un amplu proiect desfășurat de European Institute for Progressive Cultural 
Policies (eipcp), sub numele Transform, între 2005-2008, a implicat expoziţii, 
conferinţe, publicarea unei reviste digitale30 și schimburi de idei axate pe critica 

instituțională sau, mai precis, pe relaţia dintre instituţii și critică, reevaluând is- 
toria acesteia și relevanţa ei pentru viitorul teoriei și practicii în care s-ar putea 
înscrie. Cele trei linii directoare ale proiectului au fost conturate urmărind linia 
producției artistice, linia instituțiilor de artă și pe cea dedicată relaţiei dintre in- 
stituții și critică. Implicând în această cercetare și al doilea val al criticii instituţi- 
onale, din anii 1990, cu exponențţi precum Renee Green, Christian Philipp Muller, 
Fred Wilson și Andrea Fraser, devine vizibil interesul artiștilor pentru noile forme 
de subiectivități și metodologii ale muncii. În ceea ce priveşte al treilea val al 
criticii instituționale, unii autori identifică o posibilă contextualizare a acestora 
sub numele new artistic internationalism, dezvoltat în conjuncţie cu activismul 
politic. Alţii continuă să folosească terminologia instituent practices, referitoare 
la strategiile de contracarare a instituțiilor-gigant, bazate pe o „tensiune pro- 
ductivă între o nouă articulare a criticii și tentativa de a ajunge la noţiunea de a 
institui după ce înţelegerea tradițională a instituţiilor a început să se sfărâme și 
să sufere mutaţii.'3! A devenit astfel limpede pentru teoreticieni că relaţiile dintre 
mișcările sociale și instituţiile din fundal nu mai puteau fi ignorate, iar întrebarea 
centrală a devenit: ce forme de instituţii și de instituiri sunt necesare mișcărilor 
sociale contemporane? Închei lansând mai departe această întrebare, în jurul 
căreia nădăjduiesc să se nască dezbateri și în contextul cultural românesc. 


* Acest text se bazează pe cercetarea doctorală desfășurată în cadrul Universităţii de 
Arte din București, Departamentul Istoria și Teoria Artei, între 2010-2017, sub numele 
„Rolul și poziția curatorului în câmpul artei contemporane”. Fragmente din acest text au 
mai fost publicate în revista Poesis Internaţional, numărul 2 (26) / 2020. 

31 Gerald Raunig, Gene Ray 
(ed.), Art and Contemporary 
Critical Practice: Reinventing 
Institutional Critique, 
MayFlyBooks, 2009, p. XVII. 

1 În 1976, Rosalind Krauss 
era profesoară la Hunter 
College, iar Annete Michel- 
son la New York University. 
Ulterior, Krauss va deveni 
profesor la Columbia 
University. 


2 The Editors, „About Octo- 
ber”, în October 1/1976, pp. 
3-5. 

INTERDISCIPLINARITATE ȘI TEORIE 
A ARTEI: FONDAREA REVISTEI ȘI A „GRUPULUI 
EDITORIAL” OCTOBER 


În 1976, Rosalind Krauss și Annette Michelson fondează în New York revista 
October. Era o mișcare curajoasă, cel puţin dintr-o perspectivă feministă, într-un 
câmp cultural dominat de bărbaţi și relativ conservator, deși, trebuie notat că 
atât Krauss cât și Michelson erau deja la acea vreme profesoare în Universităţi 
nord-americane, ceea ce le oferea un anumit capital de imagine. 


OCTOBER OCTOBER 


The Second Decade, 1986-1996 
The First Decade 


edited în 

Rosalind Krause 
Annette Michelson 
WoAlain Bois 

Benjamin H. D. Buchioh 


: Hal F 
Denis Hollier 
eduri ty | Annette Michelson | Rosalind Krauss Sihia Kolbowski 
Douglas Crimp | and Joan Copjec 


În prima parte a deceniului al șaptelea, Krauss fusese de asemenea editor 
asociat al revistei Artforum, la acea vreme una dintre cele mai influente reviste 
dedicate criticii de artă, pe care o părăsește înainte de a pune bazele revistei 
October, acuzând-o pentru faptul de a fi capitulat în fața senzaţionalismului și a 
presiunilor pieţei de artă. Se pare că Michelson, care a propus și numele revis- 
tei după filmul mut al lui Serghei Eisenstein „October: Ten Days that Shook the 
World” din 1927-1928, a scris de acum faimosul editorial al primului număr, în 
care revista este poziționată explicit împotriva „jurnalismului pictorial”, drept o 
revistă dedicată analizei critice a relaţiilor dintre medii, genuri și practici artistice 
precum filmul, arta video, artele plastice tradiționale (sculptura, pictura, grafica), 
fotografia, literatura și artele performative? Editorialul anunţa în mod explicit și 
preocuparea pentru teoretizarea fenomenului artistic, precum și pentru reflecţia 
asupra metodologiei de analiză folosite, precum și caracterul interdisciplinar al 
acestor analize. 


(1976 - October este fondată în NY de Rosalind Krauss și Annete 
Michelson) 


În fapt, interferența între arte, observată de Michelson și Krauss, va sta la 
baza definirii neoavangardelor artistice nord-americane și a postmodernismu- 
lui, precum și la definirea mult mai târzie a condiţiei post-mediale a artei de către 
Krauss ca trăsătură definitorie a artei „anti-moderne” (asociată neoavangardelor 
anilor 1970), postmoderne și contemporane. 

Cele din urmă erau înțelese drept o ruptură faţă de puritatea mediului artis- 
tic căutată de artiștii moderni pentru a-și afirma autonomia în câmpul cultural, 
după definiția celebră oferită de Clement Greenberg, unul dintre cei mai influenţi 
critici de artă nord-americani din anii 1950-1960. În fapt, situată în siajul gândirii 
lui Greenberg, care pretindea că arta abstractă este culminaţia unui lung proces 
de reducere a picturii la elementele sale esenţiale - care nu ar consta nici în 
încercarea de a da formă, în desen sau în linie, ci în materialitatea culorii ampla- 
sată pe o suprafaţă plană -: întregul efort de înțelegere a discontinuităţilor in- 
troduse de arta anilor 1970 și 1980 va fi situat de Krauss în această transformare 
perpetuă a autonomiei mediului - altfel spus, a suportului reprezentării artistice, 
bi și tridimensionale -, pe care va încerca să o descrie și o explice în mod rigu- 
ros folosind instrumentele semioticii, deconstrucțţiei și psihanalizei. Efortul de 
sorginte kantiană a lui Greenberg de a explica arta făcând apel la procesele 
sale interne prin reducerea actului receptării la o relație pur vizuală cu mediul 
reprezentării, după cum o definea Caroline A. Jones; va fi continuat de Krauss, 
numai că aceasta va opera o recanalizare a analizei vizualităţii către domeniul 
operațiilor gândirii, ce va fi asociată limbajului, discursului și, ulterior, proceselor 
și mecanismelor psihice (compulsii, automatisme, acte ratate etc.) care sunt, la 
rândul lor, configurate sau determinate social. 

Alături de Annette Michelson, o pionieră în domeniul studiilor de films Krauss 
lucrează în anii 1980 împreună cu Douglas Crimp, iar începând cu sfârșitul acelui 
deceniu, Crimp părăsește redacția, fiind înlocuit de „triada” de profesori univer- 
sitari (ce activau deopotrivă ca istorici și critici de artă) formată din Hal Foster, 
Yves-Alain Bois și Benjamin H.D. Buchloh. Împreună cu aceștia (la care se va 
adăuga, ulterior, David Joselit), Krauss va construi și naraţiunea ce va deveni 
hegemonică în istoriografia artei din Statele Unite în anii 1990-2000, publicată 
în influenta Art Since 1900: Modernism, Anti- Modernism, Postmodernism&$ Art 
Since 1900 reprezintă sintetic eforturile acestor intelectuali de a introduce ele- 
mente de teoria artei în interiorul unei discipline dominate până atunci fie de ico- 
nografie, fie de un formalism descriptivist axat pe analiza periodizărilor, stilurilor, 
curentelor sau mediilor artistice. Cel mai apropiat demers de cele iniţiate de 
grupul de istorici de artă asociat revistei October era la acea vreme istoria soci- 
ală a artei teoretizată în Anglia de T.J. Clark, care analiza relaţia dintre produc- 
ţia culturală, constrângerile sale materiale și ideologice, precum și maniera în 

intitulat „Pictura Modernistă”, 
în Idea Artă și societate 
18/2004 (trad. Al. Polgar și 
Adrian T. Sârbu), disponibil 
online la adresa: http:// 
idea.ro/revista/ro/article/ 
XMnBXisAADoA1Y 8D/pictu- 
ra-modernista (accesat pe 
10.09.2021). 

of the Senses, University 
of Chicago Press, Chicago, 
2006. 

departament de istoria și 
critica cinema-ului in cadrul 

CRISTIAN NAE 


care reprezentarea artistică putea interveni critic în raport cu aceasta din urmă. 
Pentru intelectualii asociați revistei October, teoria artei va fi înțeleasă drept o 
formă de reflecţie filosofică hibridă, cu importuri conceptuale și metodologice 
din câmpul filosofiei structuraliste și poststructuraliste franceze, al psihanalizei 
freudiene și lacaniene, și al teoriei sociale post-marxiste asociate Școlii de Fran- 
kfurt, aplicată artei moderne și postmoderne. 


art since 1900 


Acest amalgam de concepte și instrumente de analiză, devenit un kit meto- 
dologic de analiză istoriografică formează, în fapt, obiectul atenţiei mele. Ceea ce 
mă interesează în mod particular este să analizez modul în care unele concepte 
ale filosofiei post-structuraliste franceze au fost importate în cultura umanistă 
nord-americană și au ajuns să penetreze discursul istoriei artei, schimbându-l 
radical. Efectele au fost atât de puternice încât în perioada 1980-2010 aproape 
că nu mai era posibil să scrii o cronică de critică de artă serioasă sau un articol 
academic dedicat artei contemporane în mediul academic nord-american fără 
să utilizezi cel puţin un concept filosofic împrumutat din gândirea actuală con- 
siderată critică și progresivă cu ajutorul căruia să încerci să „descifrezi” sau să 
„explici” o situaţie artistică - lucru care, păstrând proporțiile și înlocuind filosofii 
cu alții mai actuali (Ranciere, Deleuze și Guattari, Haraway, Braidotti etc.) este 
valabil și astăzi. 


OCTOBER OCTOBER 


Art | Theory | Criticism | Politica 


OCTOBER 


Noël Burch 


Richard Howard 
Rosalind Krauss 


bow and the Spiral Jetty 


Nates on Composing in Film 


94.00 Spring 1979 DO e aanne a te atis 94.00/Summer 1979 


Spring 1976 so 


CIRCULAȚIA TRANSATLANTICĂ A „TEORIEI 
FRANCEZE” 


O scurtă analiză a traducerilor filosofiei franceze în limba engleză și a circulației 
acestor idei în Statele Unite ale Americii în anii 1970-1980 poate lămuri mai bine 
atât impactul pe care filosofi cheie ai momentului, precum Foucault, Derrida sau 
Roland Barthes l-au avut în acest mediu academic, cât și rolul revistei October 
în traducerea și popularizarea gândirii lor în câmpul criticii de artă și al istoriei 

artei contemporane! La o analiză sumară, se poate observa că unele cărţi sunt 
traduse în limba engleză cu o distanţă de aproximativ zece ani, ceea ce face ca 
traducerile lor în Statele Unite ale Americii să coincidă cu dezvoltarea revistei 
October în câmpul istoriei artei și al criticii de artă. Altele, precum reflecțiile 
lui Foucault asupra societății disciplinare, așteaptă până în anii 1990, când vor 
și genera cele mai consistente contribuţii asupra analizei critice a vizualității 
și a fotografiei dezvoltate în aceste discipline de John Tagg sau Jonathan 
Crary, ce au marcat și orientarea istoriei artei către câmpul interdisciplinar 
al studiului vizualităţii și al culturii vizuale în general. Este remarcabil faptul 
că Jonathan Crary sau Allan Sekula publică deja în October în 1986 și 1988 
articole dedicate „tehnicilor observării” și arhivei ca instrument disciplinar, 
utilizând deja ideile foucaldiene despre aparatele și tehnologiile disciplinare. 


S E) OCTOBER | OCTOBER 
GEORGES BATAIE) 47 =) 


Winnegs as Langhwr, Sauniter, 
Nitsshe, Uv Kameniag Rosalyn Deutsche 
manaia ty daea isten David V. Lurie and 
Krzysnof Wodierho 
Annas Muia. oad An X Wiis Daniel, Kreysztof, 
Oscar, and Vietor 


Thomas Y. Levin 


Waher Benjamin 
Emily Apter 


edeme e tel în în MT Po $7.50/Winter 1988 


Published by the MIT Press 


| Summer 1976 so 


Înainte de a trece în revistă dinamica acestor traduceri, trebuie de 
asemenea amintit faptul că în anii 1980 și 1990, poststructuralismul se 
suprapune peste problematicile politicilor culturale ce reflectau presiunile 
politicilor sociale: mai precis, ideile anti-sistem ale lui Foucault sau critica 
logocentrismului practicată de Derrida sunt asociate politicilor identității de 
gen și minorităţilor rasiale și utilizate pentru a demasca și răsturna raportu- 
rile de putere autoritare și patriarhale inerente academiei și producției cultu- 
rale elitiste și conservatoare în general, încă dominată de gustul burghez al 
oamenilor preponderent albi. Prin urmare, (re)cuplarea discursului artistic la 
problematica generării unor raporturi de putere și analiza câmpului de forțe 
care guvernează producția culturală devin elemente cheie ale formării „teoriei 
critice” în mediul academic american. 

În afara traducerilor cărţilor lor în limba engleză, Derrida și Foucault au 
fost prezenți în mod sporadic, dar influent, în peisajul universitar nord-ameri- 
can, ceea ce le-a sporit notorietatea. Derrida a devenit faimos în Statele Unite 
înaintea lui Foucault prin intermediul prelegerii sale intitulate „Structure, Sign, 
and Play in the Discourse of the Human Sciences”, susținută la Universitatea 
Johns Hopkins în 1966. Deși gândirea sa a fost criticată de filosofi, a dobân- 
dit notorietate în rândul intelectualilor din domenii conexe, influențând teoria 
feministă (Julia Kristeva, Luce Irigaray și Shoshana Felman), post-colonială 
(Homi Bhabha, Gayatri Chakravorty Spivak) și critica literară asociată faimoa- 
sei Yale School of Deconstruction (Paul de Man, Harold Bloom, Geoffrey Hart- 
man). Faima lui Derrida a crescut înspre sfârșitul anilor '80, când a devenit 
și profesor asociat la University of California, Irvine. De asemenea, în 1980 
Foucault devine visiting professor la University of California, Berkeley, unde 
oferă cunoscutele prelegeri Howison despre „Adevăr și subiectivitate”, iar în 
același an susţine prelegeri la The Humanities Institute la New York Univer- 
sity. În anii următori, Foucault va conferenţia la UCLA în 1981, la Universitatea 
din Vermont în 1982, și din nou la Berkeley în 1983. La rândul său, Barthes a 

7 Scrierile lui Jacques Derrida 


Ecriture et difference (Edi- 
tions du Seuil, Paris, 1967) 

și De la Grammatologie 
(Editions de Minuit, 1967) 
sunt traduse ca Writing and 
Difference (trad. Alan Bass, 
University of Chicago Press, 
1978) și Of Grammatology 
(Johns Hopkins Univer- 

sity Press, trad. Gayatri 
Chakravorty Spivak, 1976). 
Cărţile lui Michel Foucault, 
Les mots et les choses 
(Gallimard, Paris, 1967) este 
tradus drept The Order of 
Things: An Archaeology of 
the Human Sciences (trad. 
Alan Sheridan, Vintage Bo- 
oks, New York, 1970), iar L’ 
Archéologie du savoir (Galli- 
mard, Paris, 1969) și L'ordre 
du discours (Gallimard, 
1971) sunt traduse drept The 
Archaeology of Knowledge: 
and the Discourse on Lan- 
guage, trad. Alan Sheridan, 
Vintage Books, New York, 
1982. 


Jonathan Crary, „Techniques 

45/1988, pp. 3-35; Allan 

the Archive”, în October 
39/2004, pp. 3-64. 

beneficiat de relaţiile transatlantice dintre Franţa și Statele Unite, contribuind 
prin intermediul prelegerilor, dar și a articolelor publicate în Times Literary 
Supplement și Modern English Notes la faima a aceea ce era deja cunoscut la 
sfârșitul anilor 60 drept „French theory”. În 1966, ca și Derrida, Barthes sus- 
ține de asemenea la Universitatea Johns Hopkins prelegerea intitulată „The 
Languages of Criticism and the Sciences of Man”, și devine visiting professor 
la aceeași Universitate pentru un semestru, iar în 1972 și 1978 este de aseme- 
nea profesor asociat la Universitatea din New York. 

Alături de impactul său în cercurile asociate teoriei literare, traduceri- 
le sale în Statele Unite, realizate la edituri de largă răspândire care depășeau 
cercul restrâns de cititori specializaţi al editurilor universitare, arată de ase- 
menea faptul că unele dintre conceptele fundamentale cu care Rosalind 
Krauss, spre exemplu, alege să opereze în articolele sale publicate în October 
(îndeosebi cele de „mit” și „moartea autorului”) erau deja prezente în mediul 
nord-american al criticii literare și semioticii. Astfel, „Moartea autorului” este 
comisionată de Brian O'Doherty și publicată în limba engleză în revista Aspen 
în 196810; în 1964 John Howard traduce Sur Racine, apoi Annette Lavers and 
Colin Smith traduc Gradul zero al scriiturii și Elemente de semiologie (în 1968 
și respectiv 1972, an în care se traduc de asemenea și Mitologiile):! O situaţie 
mai aparte o constituie Camera Luminoasă, text care este publicat în france- 
ză în 1970 și tradus în 1981 în Statele Unite, însă referințele lui Krauss la ideile 
lui Barthes dezvoltate aici apar încă din articolul său Notes on the Index pu- 
blicat în 1977, cu toate că Krauss citează aici în traducere proprie descrierea 
fotografiei ca fiind un mediu indexical, ce utilizează un „mesaj necodificat” 
prezentă la Barthes încă din 1964, accepţiune dezvoltată în Retorica imaginii? 

Nu în ultimul rând, trebuie remarcat faptul că Jacques Lacan participă și el la 
configurarea imaginii așa-zisei French Theory în Statele Unite în anii 1960 și 1970. 
Mai întâi, Lacan a conferenţiat în 1966 la nu mai puţin de șase universități, printre 
care prestigioasele Columbia din New York, Universitatea din Chicago, Harvard 
și MIT. Mai apoi, este prezent în cadrul colocviului celebru de la Johns Hopkins 
„The Languages of Criticism and the Sciences of Man” alături de Barthes, Roman 
Jakobson și alţi intelectuali francezi de marcă. Nu în ultimul rând, se întoarce în 
1975, conferențţiind în faţa unor filosofi precum Quine sau Chomsky? Și în cazul 
lui Lacan, ca și în cel al lui Deleuze, ale cărui traduceri vor fi realizate în Statele 
Unite în anii 1980, ideile sale vor fi preluate mai întâi în cadrul departamentelor 
dedicate studiilor de film, iar, prin intermediul lui Rosalind Krauss și apoi Hal Fos- 
ter, în istoria și critica artelor vizuale, cu o întârziere de aproximativ un deceniu. 

OCTOBER CA AGENT AL TRADUCERII 
CULTURALE 


Dacă Foucault, Derrida și Barthes beneficiau deja de traduceri în limba 
engleză, unele texte dedicate artelor vizuale sunt traduse pentru prima dată în 
October, iar alți autori, precum Walter Benjamin, Hubert Damish, Jean Clair sau 
Georges Bataille sunt introduși sau recuperati în istoria artei americane îndeo- 
sebi prin intermediul contribuţiilor lui Benjamin Buchloh sau Rosalind Krauss. 
Dintre textele dedicate de Foucault, Barthes sau Derrida artelor (nu foarte multe, 
trebuie spus), October publică, spre exemplu, „Ceci nest pas un pipe”, „Lectu- 
re...” și „The Parergon'15 În fapt, recursul la filosofia poststructuralistă franceză, 
ea însăși ieșită din graniţele disciplinare ale filosofiei în sens strict, oglindește 
înțelegerea artei contemporane a acelui moment ca fiind determinată de ex- 
pansiunea propriei înțelegeri de sine dincolo de limitele unei paradigme estetice 
(specifică „artelor plastice”) către câmpul mai larg al artelor vizuale. Ulterior, ea 
se va extinde către o definire multidisciplinară a artei contemporane care înglo- 
bează nu doar experienţa vizuală, ci și pe cea multisenzorială, performativă și 
literară - prin intervenţia textului odată cu arta conceptuală, dar și prin definirea 
artei în siajul gândirii foucaldiene sau derrideene ca „discurs” sau „scriitură”. Atât 
Foucault (care migrase către College de France, nesatisfăcut de încorsetările 
disciplinare ale filosofiei „de catedră”), cât mai ales Derrida, nu se regăsesc în 
interiorul mediului filosofic universitar, cel din urmă fiind adoptat de departa- 
mentele de studii literare și culturale. 

De asemenea, Bataille este recuperat de Krauss pentru capacitatea sa de a 
servi drept punct de ancorare nu doar pentru lecturarea suprarealismului, ci și 
a unor manifestări artistice atipice în interiorul artei de după 1960, caracterizate 
de Krauss prin intermediul „informului”. Acest concept bataillean face legătura 
dintre psihanaliză și semiotică, câmpuri disciplinare cu care Krauss opera deja 
într-o manieră hibridă în scrierile sale. Predilecţia lui Krauss pentru psihanaliza 
freudiană, pe care o utiliza pentru a defini, spre exemplu, mediul artei video din 
anii 1970 drept o „artă narcisistă”js se va reflecta și în împrumuturile masive din 
gândirea freudiană și ulterior, din cea lacaniană. Analogia dintre structurile vi- 
zuale și procesele psihice va deveni metodologia de analiză privilegiată pentru 
Hal Foster, fost doctorand al lui Krauss la City University of New York la sfârșitul 
anilor 1980. Spre exemplu, Foster împrumută de la Jacques Lacan celebra de- 
scriere a privirii ca fiind simultan direcționată dinspre și către subiect (faptul de 
a privi și de a te ști privit din afară), anxietate constitutivă care este transferată 
apoi privirii în câmpul artei. 


at the apex of the second triangle. 'The two triangles are here 
superimposed, as in fact they are in the functioning of the scopic 
register. 


The gaze image The subject of representation 


I must, to begin with, insist on the following: in the scopic 
field, the gaze is outside, I am looked at, that is to say, I am a 
picture. 

Transferând elemente de psihanaliză în discursul istoriei artei, Foster îm- 
prumută de asemenea de la Lacan concepte precum „ecran” (o imagine care 
servește la „îmblânzirea” haosului specific realităţii) sau „rea!” (înţeles drept co- 
laps al simbolizării, realitate „neîmblânzită”). Împrumuturile din Freud abundă: 
întâlnim astfel compulsia de repetiţie în suprarealism, sau idea reîntoarcerii re- 
fulatului, pe care Foster o utilizează pentru a lectura relaţia dintre avangardele 
istorice și neo-avangarda anilor 1970 în cel mai ambițios proiect istoriografic al 
său, The Return of the Real, în care Foster susține faptul că avangarda istorică 
revine pentru a-și manifesta potenţialități nedezvoltate anterior sau suprimate 
prin intervenţia diverșilor factori ideologici și materiali.” Tot aici întâlnim poate 
unele dintre cele mai îndrăzneţe diagnoze și caracterizări ale artei postmoder- 
ne și contemporane: de pildă, faptul că materialitatea artei contemporane, care 
revine după o perioadă în care modelele dominante au fost cel lingvistic (con- 
ceptualismul anilor '70) și cel al imaginii-simulacru (caracteristic postmoder- 
nismului anilor '80), derivă din traumă mai curând decât dintr-o sistematizare 
riguroasă/simbolizare. Alte capitole dezvoltă și observaţiile lui Foster privind 
transformarea artistului în etnograf în anii 1990, și cele privind compulsia de 
a arhiva (datorată unui comportament paranoid determinat de disoluția tradi- 
tiei sub efectul supra-producţiei postmoderne și ulterior, al globalizării), care 
fac tranziţia către analiza contemporaneităţii.!? De altfel, articolele lui Foster 
dedicate arhivării și persistenţei obscenului și abjecţiei în arta contemporană 
(termen pe care îl împrumută de fapt din scrierile Juliei Kristeva) rămân și astăzi 
printre cele mai percutante diagnoze oferite prezenţei recurente a unor motive 
estetice în arta contemporană.* 


The Return of the Real 


Critical Models in Art and Theory since 1960 


Hal Foster 


&. 


TEORIA CA „SET DE UNELTE”: O METODOLOGIE 
A TRANSFERULUI ANALOGIC 


Pentru a înţelege efectul acestor transformări operate în interiorul disci- 
plinei istoriei artei prin intermediul scrierilor lui Rosalind Krauss, Hal Foster et. 
al., este important să înțelegem modul particular în care aceștia au împrumutat 
și utilizat conceptele împrumutate din disciplinele conexe cu care aceștia au 
interacționat, generând noi metodologii de cercetare în istoria artei: psihanali- 
za, deconstrucțţia, teoria școlii de la Frankfurt, post-structuralismul barthesian 

și foucaldian (iar ulterior, cel deleuzian). În primul rând, trebuie înţeles faptul că 
importul conceptual nu s-a realizat prin împrumutul unei maniere de gândire 
sau a unei metode filosofice, ci mai curând, în maniera unui „set de unelte” de 
care istoricul de artă se folosește pentru a analiza o anumită situaţie artistică. 
Scopul final al analizei nu este teoretizarea per se, dezvoltarea unei teorii gene- 
rale a artei, ci înțelegerea și explicarea mai profundă sau mai riguroasă a acelor 
situații artistice particulare. 

Folosesc termenul de situaţie în locul celui de „lucrare artistică” sau „eveni- 
ment” pentru că, în scrierile autorilor amintiţi, operele de artă nu sunt, la rândul 
lor, analizate în mod individual, ci întotdeauna în relaţii de afinitate, asemănare 
sau opoziţie, în interiorul unor „grupaje” formale care înlocuiesc analiza stilis- 
tică. Chiar dacă se feresc să determine structuri artistice, atât Krauss cât și 
Foster sau Buchloh (și într-o anumită măsură, Joselit) identifică mecanisme și 
procese artistice mai ample, precum și sisteme de semnificare care interac- 
ționează direct cu mediul social și cultural mai amplu și care determină „ten- 
dinte”, „impulsuri”, afinități expresive sau maniere de simbolizare între diverse 
„perechi” de opere de artă. 

Krauss și Foster sunt cei care au sistematizat metoda de analiză întemeiată 
pe transferul conceptelor provenite din câmpuri disciplinare conexe precum 
semiotica structurală sau psihanaliză, metodă pe care Krauss o descrie ca fiind 
analogică. Într-unul dintre articolele sale cele mai citate, Grids, Krauss specifică 
faptul că metoda presupune „compararea structurii unui lucru cu structura altui 
lucru. Termenii acestei analogii au fost clari, sper, din discuţia privind structu- 
rile paralele și funcțiile caroiajelor atât ca obiecte estetice cât și ca mituri'.20 
Analizând diferenţele în funcţionarea conceptelor în psihanaliză și în istoria ar- 
tei, Krauss observă faptul că modelul istoriografic ce se poate dezvolta astfel 
privilegiază discontinuitatea, iar modelul analitic devine unul mai curând eti- 
ologic, care investighează condiţiile schimbării, iar prin analogie, maniera în 
care o anumită maladie este dobândită. Spre deosebire de modelul epistemic 
al dezvoltării istorice, care ar urmări conexiunile dintre evenimente și logica 
schimbărilor survenite care produc în mod cumulativ o transformare calitativă. 
Asemeni etiologiei nevrozelor, istoria individului poate furniza indicii cu privire 
la formarea structurii nevrotice, dar odată instalată, vorbim mai curând despre 
repetiție decât despre dezvoltare.?! 

Grids 


ROSALIND KRAUSS 


In the early part of this century there began to appear, first in France and 
then in Russia and in Holland, a structure that has remained emblematic of the 
modernist ambition within the visual arts ever since. Surfacing in pre-War cubist 
painting and subsequently becoming ever more stringent and manifest, the grid 
announces, among other things, modern art's will to silence, its hostility to 
literature, to narrative, to discourse. As such, the grid has done its job with 
striking efficiency. The barrier it has lowered between the arts of vision and those 
of language has been almost totally successful in walling the visual arts into a 
realm of exclusive visuality and defending them against the intrusion of speech. 
The arts, of course, have paid dearly for this success, because the fortress they 
constructed on the foundation of the grid has increasingly become a ghetto. Fewer 
and fewer voices from the general critical establishment have been raised in 
support, appreciation, or analysis of the contemporary plastic arts. 

Yet it is safe to say that no form within the whole of modern aesthetic 
production has sustained itself so relentlessly while at the same time being so 
impervious to change. It is not just the sheer number of careers that have been 
devoted to the exploration of the grid that is impressive, but the fact that never 
could exploration have chosen less fertile ground. As the experience of Mondrian 
amply demonstrates, development is precisely what the grid resists. But no one 
seems to have been deterred by that example, and modernist practice continues to 
generate ever more instances of grids. 

"There are two ways in which the grid functions to declare the modernity of 
modern art. One is spatial; the other is temporal. In the spatial sense, the grid 
states the autonomy of the realm of art. Flattened, geometricized, ordered, it is 
antinatural, antimimetic, antireal. It is what art looks like when it turns its back 
on nature. In the flatness that results from its coordinates, the grid is the means of 
crowding out the dimensions of the real and replacing them with the lateral 
spread of a single surface. In the overall regularity of its organization, it is the 
result not of imitation, but of aesthetic decree. Insofar as its order is that ot pure 
relationship, the grid is a way of abrogating the claims of natural objects to have 
an order particular to themselves; the relationships in the aesthetic field are shown 

La rândul său, Foster va descrie cu acuitate limitările acestui model istoriogra- 
fic bazat pe transferul și repoziționarea unor concepte culturale grefate pe instru- 
mentarul de analiză a artei. 22 Prima problemă privește relația prea directă dintre 
opera de artă și psihic (în care arta este înțeleasă ca un releu al psihicului), care are 
drept rezultat, pe de o parte, obliterarea specificității operei de artă, a materialității 
sale inerente, ireductibilă uneori la funcţia de „ecran” de proiecţie al psihicului auto- 
rului sau privitorilor săi, iar pe de altă parte, reduce complexitatea psihicului care nu 
poate fi ilustrat de o operă de artă. Alte probleme ale psihanalizei artei privesc pozi- 
ţia incertă a „pacientului” analizat - este opera, privitorul, autorul sau criticul de artă 
cel supus unei investigații? 23 Modelul intermediar pentru care Foster pare să opte- 
ze privilegiază la rândul său analogia cu limbajul metonimic și metaforic al producțţi- 
ilor psihice vizuale, definit de Lacan prin intermediul celebrei afirmaţii potrivit căreia 
„inconştientul este structurat asemeni unui limbaj”. În termenii săi, lectura simpto- 
matologică a producţiilor artistice vizuale este caracterizată prin „analiza retoricii 
operei de artă în analogie cu producții vizuale de tipul viselor sau al fanteziilor”24 

KRAUSS FEATURING BARTHES, DERRIDA 
ȘI FOUCAULT 


Dincolo de excursul meta-analitic practicat de Krauss sau Foster, în opera 
acestor autori se remarcă totuși transferul conceptelor cu care Barthes, Derrida, 
Foucault sau Deleuze analizează texte, discursuri sau formațiuni de cunoaștere 
mai ample asupra unor obiecte și forme artistice particulare. Astfel, atât Krauss 
cât și Foster sau Joselit funcţionează uneori ca relee ale filosofilor francezi care, 
beneficiind de o cunoaștere foarte bună a câmpului artistic, extind analizele aces- 
tora asupra unor obiecte ce le rămâneau străine filosofilor, producând totodată 
o „turnură teoretică” în câmpul istoriei artei. De multe ori, însă, analizele artistice 
combină idei în maniere neortodoxe, hibridizând, de pildă, semiotica cu psiha- 
naliza și producând, în cele din urmă, un fel de „lectură creativă” sau de „neîn- 
țelegere productivă” care generează noi perspective de lectură. Aș exemplifica 
în cele ce urmează maniera concretă în care importurile ideilor lui Roland Bar- 
thes sau Jacques Derrida (și în mai mică măsură, Michel Foucault) se regăsesc 
în analizele istoriografice operate de Rosalind Krauss asupra artei anilor 1970. 

În privinţa lui Barthes, se remarcă apelul la concepţia asupra „mitului” ca 
produs al structurilor de semnificare, pe care Krauss îl împrumută pentru a ana- 
liza critic „mituri ale modernităţii”. Ideile lui Barthes despre „moartea autorului”, 
mai precis despre întrețeserea vocilor auctoriale, îi servesc lui Krauss la critica- 
rea tezei auto-declarate (și nechestionate la acea vreme) privind originalitatea 
absolută a avangardei de pe poziţii specifice postmodernismului25 Însă argu- 
mentul său central în favoarea creativității repetiției postmoderne se întemeiază 
pe teza de sorginte psihanalitică a suprimării valorii artistice a copiei în arta 
modernă. Acest argument este inserat într-un travaliu care devine, în cele din 
urmă, deconstructiv: dacă raportul inegal dintre original și copie este constitu- 
tiv artei moderne, Krauss răstoarnă acest raport, promovând copia în favoarea 
originalului pentru a șterge, în cele din urmă, orice distincţie între cele două - cu 
alte cuvinte, deconstruind însăși această opoziţie prin intermediul căreia mo- 
dernitatea își întemeia existenţa în creativitatea „originară” a expresiei aflată în 
mintea artistului - o antrepriză similară deconstrucției noțiunilor de „prezenţă 
originară” în scrierile lui Derrida. 

Ideile lui Barthes despre mituri ca structuri discursive îi servesc, pe de altă 
parte, pentru refutarea naraţiunii greenbergiene privind evoluţia artei abstracte 
a avangardelor moderne prin intermediul unui proces de dezvoltare progresivă. 
Potrivit lui Krauss, caroiajul modernist constituie opusul demonstrației realizate 
de Greenberg - o structură vizuală anti-narativă, care refuză istoricitatea, mar- 
când o discontinuitate absolută în câmpul artistic. În opinia sa, funcția mitică a 
caroiajului constă în capacitatea a păstra în suspensie contradicția dintre materi- 
alism și spiritualism în arta modernă? Materialismul său provine din echivalarea 
calităților fizice ale spațiului pictural cu calitățile sale estetice, prin proiectarea 
marginilor cadrului vizual asupra structurii sale interne, ce sugerează o diviziune 
prin repetiţie nesfârșită. „Aplatizat, ordonat, geometrizat, caroiajul este antimi- 
metic, antinatural, antireal” - rezultat al unui „decret estetic” care ilustrează în 
manieră emblematică autonomia modernă a artei?” Spiritualismul este, pe de 
altă parte, caracterizat prin tendinţa de a înțelege aceeași structură vizuală ca 
un fragment al unei realități exterioare mai ample, invizibile (asemeni suprema- 
tismului). În maniera proprie în care utilizează acest termen, se poate remarca 
și tendinţa lui Krauss de a combina funcția de camuflare ideologică a mitului 
barthesian - aceea de a conota anistoricitatea și autonomia artei moderne - cu 
o lectură psihanalitică, acordându-i o funcție represivă pe plan cultural. 

De asemenea, Krauss împrumută de la Barthes definirea fotografiei ca 
„urmă/mesaj fără cod”, reprezentare necodificată a cărei funcţii este aceea 

de a înregistra și certifica prezenţa în termeni spațio-temporali. Cu ajutorul 
instrumentarului semiotic împrumutat deopotrivă de la Barthes și de la Pierce, ea 
identifică o turnură importantă în arta anilor șaptezeci, pe care o caracterizează 
semiotic prin prevalența funcției indiciale a fotografiei (iar, în sens mai larg, a 
documentației în defavoarea obiectualităţii articulate)28 De aici derivă și necesi- 
tatea acestor imagini de a fi explicitate fie prin suplimentarea lor cu un text ex- 
plicativ („etichete”) fie prin inserarea lor în structuri sau secvenţe narative care 
să le ofere un context în care pot fi lecturate2* În diagnoza oferită artei anilor 
șaptezeci, care sugerează faptul că funcţia semnelor artistice devine aceea de a 
înregistra pur și simplu prezenţa fizică într-un cadru spaţio-temporal, se resimte 
de asemenea, însă în mod implicit, atenţia acordată de Derrida „metafizicii pre- 
zenţei”. Aspectul necodificat al fotografiei ca urmă care înregistrează prezenţa 
brută a obiectului (sau a evenimentului creat prin prezenţa fizică a artistului a că- 
rui urmă o documentează) este astfel mobilizat pentru a susţine imposibilitatea 
continuării analizelor formale tradiționale în critica de artă contemporană, care 
se concentrau asupra intervenţiei creatoare specifice fiecărui artist, formalizată 
prin noţiunea de stil.30 

Importul conceptelor derrideene în opera lui Krauss poate fi identificat 
atunci când analizează efectele încadrării în fotografia suprarealistă, pe care o 
caracterizează drept „spaţiere'?! în vreme ce influenţa lui Foucault se resimte în 
manieră mai difuză prin intermediul unor texte care analizează, spre exemplu, 
funcţia discursivă a fotografiei32 Tot de la Derrida Krauss împrumută și extinde 
discuția asupra relaţiei instabile între text și context dezvoltată în critica kantiană 
la adresa parergonului, focalizându-se asupra unor intervenţii artistice precum 
muzeul inventat de Broodthaers, care subminează autoritatea unor instituţii pre- 
cum muzeul de artă prin dinamitarea funcției limitative a cadrului 

Poate că cel mai cunoscut text al lui Krauss, „Sculptura în câmpul extins”, 
este însă cel care combină în mod strălucit analiza structurală a lui Greimas cu 
elemente post-structuraliste împrumutate deopotrivă din gândirea foucaldiană 
și derrideană3* De la Foucault Krauss împrumută ideea potrivit căreia epistema 
este istoric variabilă - cu alte cuvinte, că structurile nu sunt anistorice, ci trans- 
formabile. De la Derrida, analiza lui Krauss pare a împrumuta noțiunea de struc- 
tură descentrată pe care acesta o pune în discuţie în celebrul „Structure, Sign, 
and Play in the Discourse of the Human Sciences”, precum și definirea în negativ 
a semnificației ca diferenţă între termeni preexistenţi într-un univers lingvistic, 
urmând-ul pe Saussure. În acest text, Krauss pleacă de la idea structuralistă 
potrivit căreia înțelesul unui termen - în cazul său, medii tradiționale precum 
sculptura - derivă din poziţionarea sa în opoziţie cu alți termeni din câmpul cul- 
tural (de pildă, cu arhitectura și peisagistica). Analiza diferenţială a semnificației 
sculpturii, schematizată prin bine-cunoscutul (și de acum, deja infamul) pătrat 
logico-semiotic, îi permite acesteia să argumenteze nu atât expansiunea terme- 
nului de sculptură pentru a îngloba noile practice artistice tridimensionale apă- 
rute în anii 1970 (precum land art-ul), cât pentru a identifica logica unei mutații 
sistemice, a unei rupturi petrecute în istoria artei în raport cu aceste medii tradi- 
tionale. „Sculpture in the Expanded Field” poate funcţiona în conjunctie cu „The 
Grid” și „Notes on Index" pentru a descrie logica emergenţei artei neo-avan- 
gardelor istorice ca o ruptură definitivă cu mediile tradiționale și astfel, cu mo- 
dernismul. „Sculpture in the Expanded Field” reprezintă, păstrând proporțiile, 
mica revoluţie post-structuralistă a lui Krauss. Aici, ea articulează instabilitatea 
termenilor care definesc mediile artistice (precum sculptura), precum și logica 
câmpului artistic pe care îl cartografiază în termenii opoziţiei culturale, identifică 
emergența unui spațiu postmodern al practicii ca eveniment istoric și desem- 
nează sarcina istoriei artei ca fiind cea de a cartografia și oferi explicații istorice 
emergențţei acestor discontinuități. 

Sculpture in the Expanded Field 


ROSALIND KRAUSS 

CONSECINȚE ȘI CRITICI ALE NEO-FORMALIS- 
MULUI GRUPULUI OCTOBER 


Efectele importului teoriei franceze în istoria artei americane au fost, fără 
îndoială, multiple. În primul rând, October a impus o manieră riguroasă, ana- 
litică de analiză a transformărilor survenite în arta contemporană, încercând 
să analizeze formal mecanismele sale productive prin analogie cu structurile 
lingvistice, psihice sau sociale. Această nouă metodologie de analiză bazată 
pe teoria critică asociată poststructuralismului a condus la criticarea istoriei 
cumulative a artei, privilegiind discontinuitatea și rupturile, recuzarea istoriei 
artei ca istorie a stilului, înlocuindu-le cu o naraţiune despre criza mediilor artis- 
tice (Krauss), privilegierea traumaticului (Foster), analiza formelor de rezistență 

In being the negative condition 
of the monument, modernist 
sculpture had a kind of idealist 
space to explore, a domain cut 
off from the project of temporal 
and spatial representation, a 
vein that was rich and new and 
could for a while be profitably 
mined In this sense sculpture 
had entered the full condition 
of its inverse logic and had 
become pure negativity: the 
combination of exclusions. 
Sculpture, it could be said, had 
ceased being a positivity, and 
was now the category that 
resulted from the addition of 
the not-landscape to the not- 
architecture. 

culturală și autonomie a artei în contextul postmodernismului - eminamente 
capitalist - (Buchloh) și emergenţa unei culturi vizuale contemporane care 
privilegiază resorbţia obiectului artistic în imagine în condiţiile circulaţiei ac- 
celerate a imaginii în mediul social - ruptură în logica obiectului artistic inițiată 
de Duchamp - și logica asamblajelor (Joselit).35 Astfel, analizele propuse de 
editorii asociaţi revistei October au criticat distincţia dintre istorie înţeleasă 
ca disciplină descriptivă și narativă, întemeiată factual, și teorie, considerată 
a fi capabilă să deconstruiască naraţiunile dominante și să propună noi per- 
spective, noi asocieri între artă și câmpul cultural mai larg care o înconjoară, 
precum și noi explicaţii ale proceselor de producţie și comunicare artistică în 
funcţie de metodologia de analiză utilizată. Pentru Krauss, acest lucru însem- 
na practicarea unei analogii între structurile vizuale și cele semiotice. Pentru 
Foster sau Buchloh, metodologia predilectă presupunea o lectură simptoma- 
tologică, care urmărea să identifice trăsături formale comune, transformări 
și contradicții în interiorul practicii artistice și să le explice prin raportare la 
fenomene psihice sau sociale colective. Pentru Joselit, exerciţiul istoriografic 
cuprindea explicarea dezvoltării practicilor artistice contemporane ca o serie 
de deplasări și „reteritorializări” survenite prin intersecția mediilor și tehnolo- 
giilor de comunicare. 

Nu în ultimul rând, printre efectele mutaţiei epistemologice survenite în 
istoria artei odată cu acest tip de discurs se numără definirea artei contem- 
porane ca obiect teoretic - obiect supus analizei și totodată obiect capabil să 
teoretizeze el însuși, să ilustreze și să genereze concepte teoretice -, precum 
și explicarea postmodernităţii din perspectiva unei crize a mediilor artistice 
tradiționale (pe care Krauss, de pildă, le înlocuiește cu celebra sintagmă a 
condiției „post-mediale” a artei contemporane). Înţelese pe modelul structu- 
rilor comunicaţionale și/sau al proceselor psihice și sociale, operele de artă 
rămân entități discrete, însă dobândesc o articulare rațională care oferă, ast- 
fel, nu doar inteligibilitate experienţei lor estetice și semiotice, ci și motivații 
„obiective”, inerente câmpului autonom al producţiei artistice, pentru argu- 
mentarea valorii artistice în exerciţiul criticii de artă. 

Limitările acestor metodologii de analiză sunt, de asemenea, evidente. 
Metodologia teoretică devine, astfel, nu doar un „set de unelte”, în accepțiunea 
sa foucaldian-wittgensteiniană, ci și un instrument euristic limitativ. Poziţiona- 
rea artei în domeniul cultural înseamnă, de asemenea, ca lucrările de artă să 
depindă de structurile culturale exterioare pe care doar le ilustrează, submi- 
nându-i astfel artei capacitatea de acţiune și autonomia sa specifică. Astfel, 
în loc să elaboreze conceptele din interiorul practicii artistice, ele folosesc 
concepte preexistente din discipline conexe (precum discursul filosofic sau 
studiile culturale, în sens mai larg) pentru a lectura anumite transformări artis- 
tice prin repoziționarea acestora în câmpul cultural mai larg din care acestea 
provin sau cu care interacționează. 

O altă serie de critici ce pot fi aduse „turnurii teoretice” inițiate de re- 
vista October privește insuficienta radicalizare politică a analizelor critice 
dezvoltate îndeosebi de editorii revistei, care au privilegiat în mod implicit un 
neo-formalism academizant în locul angajamentului politic explicit. Ele se mul- 
țumesc să identifice mutații și să explice geneza acestora mai curând decât 
să interogheze critic poziția ocupată de obiectele sau evenimentele artistice 
în câmpul socio-cultural din perspectiva angajamentului lor politic implicit. 
Spre deosebire de acestea, discursul post- și de-colonial, precum și variante 
post-marxiste de critică culturală au îmbrățișat fără echivoc o politică eman- 
cipatoare, înțelegând în mod explicit atât arta cât și teoria drept instrumente 
ale luptei politice. În acest context, trebuie amintit faptul că, cu excepţia lui 
Joselit, aceste teorii s-au adaptat cu dificultate contextului discursiv și politic 

postcolonial și decolonial, dominant după anii 1990, care au beneficiat de re- 
viste la fel de influente pentru anii 1990-2000 precum Third Text, iar în ultimii 
ani, e-flux, care a integrat, de asemenea, teoria neo-marxistă și post-umanistă. 

Din perspectiva istoriografiei contemporane, i se mai pot reproșa meta-na- 
rațiunii dominante propuse în Art Since 1900 faptul de a fi produs o lectură 
parțială a avangardei, care privilegiază avangardele istorice europene (și anu- 
mite curente artistice precum constructivismul, cubismul sau suprarealismul) 
în detrimentul altora, precum realismul socialist global. De altfel, dacă contextul 
artistic al avangardei non-europene primește cu întârziere anumite menţiuni 
(fără a lua în calcul, spre exemplu, „conceptualismul global”), neo-avangarda 
latino-americană sau est-europeană este aproape complet absentă din preo- 
cupările istoriografiei nord-americano-centriste practicate de revista October. 
Acesta este unul dintre motivele pentru care istorici de artă din Estul Europei, 
precum Piotr Piotrowski, inspirați de gândirea post-colonială, au acuzat lecturi- 
le propuse în Art Since 1900 (care reprezintă, fără îndoială, o sinteză a gândirii 
editorilor revistei October) de a fi produs o istorie a artei „verticală”, în care 
teoria justifică superioritatea artiștilor din canonul occidental, în locul căreia 
Piotrowski propunea o lectură comparativă, capabilă să integreze pe „orizon- 
tală” multiplicitatea mondenităţilor culturale și estetice și a micro-narațţiunilor 
aferente acestora la nivel global.36 

Fără a eroiza, așadar, importanţa acestei reviste și a editorilor săi în isto- 
riografia istoriei artei, se poate afirma că importul teoriei franceze a generat, 
pe de o parte, o salutară revigorare critică a unei discipline pe care a încercat 
să o structureze pe calapodul „teoriei”. Pe de altă parte, însă, aceste mutații au 
cuprins doar câmpul disciplinar al istoriei artei ca disciplină academică, fără 
a iradia către spaţiul social în care aceasta își desfășura activitatea (și astfel, 
ratând întrucâtva potenţialul său emancipator întrezărit de înșiși autorii „teoriei 
franceze”, precum Foucault, Derrida sau Deleuze). 

Matei, copilul sensibil şi extrem de inteligent al colegului meu Emanuel So- 
caciu, e foarte pasionat de desen - așa cum sunt, de altfel, atâția copii, inclusiv 
fiica mea de doi ani. Pe vremea când nu împlinise încă patru ani, producția de 
desene a lui Matei crescuse exponențial, părinţii observând cum viteza tot mai 
mare de execuţie a desenelor corespundea unei schițări tot mai aproximative 
a contururilor şi a figurilor. Tatăl lui, brav filosof analitic, îl întreabă, atunci, luând 
în mână ultima realizare a băiatului: „Tati, ce reprezintă desenul ăsta?” La care 
Matei, la patru ani încă neîmpliniţi, răspunde (citez exact, pentru că părinţii au 
notat replica, şi eu la fel, auzind relatarea lor): „Cu cât nu înţelegi ce reprezintă, 
cu atât e artă mai mult”! 

Schimbând doar un pic topica, afirmaţia copilului ar putea sta la loc de 
cinste, ca exprimare condensată a unei stări de fapt caracterizând lumea artei 
contemporane şi ca provocare (dar şi pandant intelectual) pentru tezele ce au 
ocupat locul central în estetica din a doua jumătate a secolului al XX-lea: teze 
despre arta contemporană ca limbaj al semnelor (Gadamer 2000), interpretare 
sau chestionare critică a realităţii (teoreticienii de stânga) ori elipsă metaforică 
(Danto 1981). Altfel spus, în acestă atestare a limitelor reprezentării în artă e vor- 
ba tocmai despre reversul tuturor asigurărilor oferite cu privire la funcţionarea 
eminamente simbolică a obiectului devenit artistic - când este artă, vorba lui 
Goodman (1978) - sau despre caracterul tuturor operelor de artă de a fi „des- 
pre ceva”: acea aboutness asupra căreia insista Danto. Problema reprezentării, 
în toate sensurile cuvântului, rămâne, probabil, cheia pentru a înţelege situația 
contemporană a artelor odinioară „frumoase”, precum şi relația complexă a lumii 
artei contemporane atât cu producția de bunuri culturale în capitalismul târziu, 
cât şi cu stringenţele democraţiei (reprezentative) „radicale”, după cum o nu- 
mește Michaud (2015, pp. 222-223), pe urmele lui Habermas. 

Cum dau seama filosofia şi teoria artei postbelice de evidenta dispersie, 
chiar pulverizare a domeniului artelor vizuale într-o multitudine incontrolabilă 
de practici distincte, de bule, de receptări paralele şi ignorări autosuficiente ale 
isprăvilor celor mai mulţi dintre ceilalți artiști? Prestigiul în creștere al paradig- 
mei instituționale de înţelegere a producţiilor artistice consacră eterogenitatea 
radicală a jocurilor de limbaj cu arta, corespunzând unei multitudini (cel puţin 
aparent) ireductibile de „dispozitive artistice care produc «experienţă estetică» 
în condiții de definire procedurală a mediului” în care artistul lucrează (Michaud 
2015, p. XXVIII). Prin nimic „substanţială”, experiența estetică ar ţine doar de res- 
pectarea procedurilor în vigoare într-un context artistic determinat, într-o at- 
mosferă de „conectivitate izolată”, ca să împrumutăm ideea lui Sloterdijk (2016) 
despre realitatea socială la începutul noului mileniu, atât de potrivită şi pentru a 
descrie viaţa noastră online. 

Am ajuns să considerăm drept firească o înţelegere strict relațională a ope- 
relor de artă (Bourriaud 2007), calitatea acestora de obiecte „anxioase” (Rosen- 
berg 1983), adică nesigure de ceea ce sunt, de statutul lor ontologic, ba chiar 
fluidizarea artei sau starea ei „gazoasă” (Michaud 2010). Dacă în etică şi filosofie 
morală pluralismul pare, astăzi, atitudinea dominantă, în estetică şi filosofia artei 
relativismul e cuvântul de ordine. 

Nu voi intra aici în discuția de importanţă vitală, filosofică şi politică, în ega- 
lă măsură, cu privire la deosebirile dintre relativism şi pluralism, discuţie ce ar 
putea ocupa lejer un tom amplu. Voi spune, foarte pe scurt, că pluralismul, spre 
deosebire de relativism, admite confluenţe notabile între tradiții şi forme de via- 
tă, poate chiar un nucleu comun al acestora, le pune fără încetare în dialog şi, 
oricum, certifică posibilitatea de a le raporta unele la altele, de a le compara cu 
sens şi mai ales de a le ierarhiza valoric în lumina anumitor opțiuni fundamen- 

tale. lerarhizarea va respecta, însă, dreptul la existenţă al acelor tradiţii sau per- 
spective pe care tu doar le tolerezi, nu le îmbrăţişezi, ba chiar te raportezi critic 
la ele. 

Această opțiune cvasigenerală pentru relativism, în domeniul filosofiei artei, 
pare consecinţa firească a antiesențialismului estetic proferat de filosofi analitici 
de primă importanţă din secolul al XX-lea şi, în primul rând, de cel mai influ- 
ent gânditor pentru tradiția analitică de gândire, chiar dacă nu un filosof analitic 
stricto sensu el însuşi: mă refer, desigur, la Ludwig Wittgenstein. 

Sunt de acord că pragmatismul rămâne filosofia americană par excellence 
(chiar dacă sursele acestuia sunt de căutat mult mai devreme, în gândirea mari- 
lor sofiști ai Greciei antice) şi că deja menţionata şi atât de influenta paradigmă 
instituțională de înţelegere a domeniului artistic poate fi interpretată ca un altoi 
între abordarea pragmatistă şi filosofia analitică a limbajului. La fel de adevărat 
rămâne, însă, faptul că estetica analitică reprezintă metoda filosofică de aborda- 
re a fenomenului artistic în care cercetătorii americani au excelat cu adevărat în 
cea de-a doua jumătate a secolului al XX-lea. 

„A spune că estetica analitică este binecunoscută nu înseamnă defel că noi 
am şti foarte bine ce este ea exact sau cine sunt cei care trebuie socotiți esteti- 
cieni analitici şi în care dintre scrierile lor”, avertiza neopragmatistul Shusterman 
(1989, p. 1), creatorul somaesteticii. Ce putem spune mai mult decât banalitatea 
metafilosofică potrivit căreia esteticienii analitici se concentrează pe analiza 
conceptelor de bază folosite în limbajul obișnuit cu referire la artă, frumos sau 
trăire estetică, în detrimentul unor construcții teoretice sau speculative? Chiar şi 
aici există, însă, excepţii notabile, luând în calcul opera de maturitate a unor mari 
figuri ale filosofiei analitice precum Goodman sau Danto. Din rațiuni polemice, 
voi cita un pasaj amplu în care teoreticianul şi istoricul artei belgian Thierry de 
Duve sintetizează, cu ironie postmodernă, sforțările din filosofia analitică a artei, 
precum şi obiecţia principală (cel puţin din punct de vedere strategico-politic) la 
adresa acestei familii de abordări teoretice: 

Cauţi ce au comun teoria lui Aristotel, de exemplu, care susținea că arta e 

imitație, cu teoria lui Collingwood, pretinzând că arta e expresie, şi cu cea a 

lui Tolstoi, care susținea că arta e comunicarea sentimentelor; şi astfel, din 

comparaţie în comparaţie, încerci să produci teoria tuturor teoriilor (...) În 
cele din urmă, epuizându-ţi, poate, resursele, dar nefiind lipsit de inventivi- 
tate, ajungi să tragi una dintre următoarele concluzii: fie că statutul ontolo- 
gic al operelor de artă nu este nimic altceva decât asemănarea de familie, 
precum acela al jocurilor în viziunea lui Wittgenstein; fie că orice tentativă 
de a defini arta nu poate sfârși decât în solipsism sau tautologie; fie că no- 
țiunea de artă e un indecidabil; sau că indeterminarea şi caracterul deschis 
al conceptului de artă rămân inevitabile în cazul oricărei definiții a acestu- 
ia; sau, în fine, ori recurgând la teoria actelor de vorbire performative, ori 
prin ocolul unei teorii instituţionale, concluzionezi că circularitatea definiţiei 
empirice „artă e tot ceea ce este denumit artă”, departe de a fi un sofism, 

constituie specificitatea ontologică a operelor de artă. lar astfel, chiar fără a 

dori acest lucru, îţi vei fi adus grâul ştiinţific pentru a fi măcinat la moara ide- 

ologică ce întreţine, de multă vreme încoace, discursul istoricilor de artă, ca 
şi opinia curentă: ideologie afirmând că arta e o îndeletnicire autonomă ce 
nu are nevoie de vreo altă justificare, ci se califică singură şi îşi găsește în 

sine raţiunea de a fi (de Duve 1996, pp. 11-12). 

Pentru a ne orienta mai bine în domeniul complicat de delimitat al esteticii 
analitice, propun următorul fir călăuzitor sau cheie interpretativă: evidenţierea 
manierelor diferite de a înţelege, de a fructifica sau de a critica metafora witt- 

gensteiniană a asemănărilor de familie, aparținând unor filosofi ai artei relevanti 
pentru această orientare din a doua jumătate a secolului al XX-lea, în tentativa de 
a da seamă de sfera tot mai rezistentă la conceptualizare a lumii artei moderne. 

Să plecăm de la această distincţie simplă între teorii funcționaliste ale artei 
şi teorii instituționale. În timp ce primele evidenţiază o anumită funcție specifică 
- sau mai multe - pe care ar îndeplini-o toate obiectele şi practicile pe care le 
numim „artă”, teoriile instituționale asumă doar un sistem de validare (din partea 
personajelor autorizate), pe baza căruia sunt acceptate noi elemente în „lumea 
artei”. În fond, nu există o esenţă a artei, dar există raporturi de putere atestate 
în permanenţă de lumea artei, ar spune un filosof nietzschean. Filosofii anali- 
tici sunt, însă, foarte precauţi cu acest limbaj. De fapt, paradigma instituționa- 
lă devine posibilă nu ca urmare a unei reflecții cu privire la ceea ce am numi 
politica promovării în lumea artei, ci într-un cadru aseptic, strict teoretic. Este 
urmarea excepțiilor numeroase şi importante cu care se confruntă orice teorie 
funcționalistă simplă a artei, adică orice teorie care voia să strângă laolaltă toate 
obiectele şi practicile artistice, subsumându-le unei funcții unice: reprezentare, 
expresie, formă, valoare simbolică, ca să citez cele mai importante propuneri 
avansate. 

Considerat părintele teoriilor instituționale despre artă, George Dickie 
abandonează orice tentativă de a stipula trăsăturile caracteristice operelor de 
artă, căutând, în schimb, să înţeleagă ce presupune atestarea sau certificarea 
producţiilor artistice. Treptat, însă, el ajunge să vadă arta nu atât ca o instituție 
al cărei scop ar fi să confere unor obiecte sau practici foarte diferite unele de 
altele statutul oficial de opere, ci, mai degrabă, ca un cadru instituțional pornind 
de la care e posibilă producerea unei clase de artefacte şi prezentarea acestora 
unui public, lăsând, astfel, creativităţii artistului un rol director. 

Dintre propunerile succesive avansate de Dickie, rămân deosebit de influ- 
ente două definiţii instituționale oferite artei, cea de-a doua constituind, în fond, 
o respingere parțială a celei anterioare (Stecker 2005, pp. 146-147). 

Conform primei definiţii (Dickie 1974, p. 34), există două condiţii corelate: 
ceva poate fi considerat operă de artă dacă şi numai dacă © este vorba despre 
un artefact © căruia i-a fost conferit, pe baza unui set de aspecte, statutul de 
candidat la apreciere de către o persoană sau persoane acţionând în numele 
lumii artei (Artworld). 

Întrebarea firească pe care definiţia de mai sus o ridică este cine sunt acele 
personaje-cheie aparținând lumii artei care conferă, în mod obișnuit, statutul 
de candidat la apreciere anumitor artefacte. Gândul ne duce la critici de artă 
recunoscuți, la galeriști, curatori sau directori de muzee, adică la toate perso- 
najele implicate în mod direct în procesul de a aduce în atenţia publicului şi de 
a recomanda anumite aspecte ale practicilor artistice contemporane. Însă, din 
felul în care Dickie îşi comentează propria definiție, devine limpede faptul că el 
considera artiștii drept singurele personaje autorizate să confere acel statut de 
candidat la apreciere sinonim cu pașaportul pentru intrarea în lumea artei a unor 
noi artefacte. Fac, atunci, artiștii ceva diferit sau ceva extern în raport cu proce- 
sul de creație, pentru a-şi certifica propriile practici artistice? 

Ştim bine că secolul al XX-lea a fost unul în care teoria şi filosofia artei au 
penetrat la un nivel fără precedent practicile artistice contemporane, cei mai 
mulți artiști emblematici pentru acest secol fiind tocmai un soi de meta-artiști, al 
căror mediu de lucru a fost, într-o măsură mai mare decât culoarea sau piatra, 
chiar teoria artei. Dimensiunea preponderent conceptuală trece dincolo de un 
curent artistic intitulat „artă conceptuală”, implicând cele mai variate demersuri 
şi practici, în care adesea e vorba tocmai despre punerea la încercare sau chiar 

de sabotarea deliberată, cu umor şi simţ al situaţiei, al oricărui consens minimal 
prealabil cu privire la ce este artă şi ce nu este. În aceste condiţii, în timp ce 
teoria instituțională a artei prindea contur, vedem, în a doua jumătate a seco- 
lului al XX-lea, gesturi şi practici artistice constituind chiar comentarii ironice 
sau autoironice la adresa ideii dragi lui Dickie că artistul are singura autoritate 
în „certificarea” operelor de artă. Pe lângă „contractul de vânzare-cumpărare” 
conceput de Daniel Buren ca operă de artă el însuşi (Avertissement, 1968-1969) 
- documentul stipula condiţiile în care, asociat oricărui obiect ales de artist, i-ar 
garanta acestuia statutul de artă -, merită evocată emblematica Guaranteed 
Painting (1968) a lui Mel Ramsden. E vorba, în acest caz, despre două panouri 
plasate unul lângă altul, fiecare de 51x51 cm, unul fiind un monocrom negru, acri- 
lic pe pânză, iar celălalt conţinând un text în engleză imprimat pe hârtie, încadrat 
cu o rezistenţă de reșou: „Garanţie: Acest tablou conţine un pătrat măsurând 
20x20 inchi. Este localizat la 8 inchi de fiecare margine” (Nae 2010, p. 129). 


This painting contains a square 


measuring 20 by 20 inches. It is 
located 8 inches from each edge. 


Marcel Duchamp, Roata de bicicletă, 1913, Muzeul Israel, lerusalim 


Mel Ramsden, Guaranteed Painting, 1968 


A doua propunere influentă a lui Dickie conjugă cinci formule definiționale 
menite să ofere împreună „cea mai slabă descriere posibilă a cadrului esenţial 
al artei”: 

|) Un artist este o persoană care participă în cunoștință de cauză la pro- 

ducerea unei opere de artă (...); II) O operă de artă este un artefact de un 

anumit fel, creat pentru a fi prezentat unui public din lumea artei (...); III) Un 
public este un set de persoane ai cărui membri sunt pregătiţi într-o anumită 
măsură pentru a înţelege un obiect care le este prezentat (...); IV) Lumea 
artei este totalitatea sistemelor lumii artei (...); V) Un sistem al lumii artei 
este un cadru pentru prezentarea unei opere de artă de către un artist unui 

public din lumea artei (Dickie 1984, pp. 80-82). 

Ideea fundamentală pe care Dickie urmărește să o transmită prin această 
definiție complexă este că statutul de operă de artă nu reprezintă ceva conferit 
prin decizia arbitrară a unei autorități din lumea artei, ci un statut ce „derivă din 
situarea adecvată a unei opere într-un sistem de relaţii”, dintre care cea mai im- 
portantă rămâne „relaţia operei cu artistul şi cu publicul din lumea artei” (Stecker 
2005, pp. 147-148). Problema este că, lăsând la o parte faptul că definiția a doua 
nu mai recurge în mod explicit la sintagma „conferire a statutului de candidat 
la apreciere”, ce părea salutară pentru a da seama de includerea în lumea artei 
a ready-made-urilor duchampiene, ea îngăduie în continuare anumite obiecții 
generale care pândeau şi definiția anterioară. 

Mai exact, în cazul primei propuneri, nu e greu de sesizat faptul că aceas- 
tă structură caracteristică pentru platformele de conferire a statutului în lumea Marcel Duchamp, Fântâna, 1917 

artei se regăsește şi în cazul unor instituții sau practici de legitimare care în 
mod evident se plasează în afara lumii artei, ceea ce face definiţia instituțională 
a artei una prea largă. Să ne gândim, de pildă, la funcţia unei broșuri oficiale de 
prezentare, pe care o iei de la un birou turistic atunci când vizitezi o ţară străină: 
ce altă funcție îndeplineşte aceasta decât tocmai aceea de a conferi statutul de 
candidat la apreciere anumitor obiective turistice? Sau ce altă rol are plăcuța 
de pe o clădire indicând, sub semnul specific al unui dreptunghi inclus într-un 
romb inclus într-un dreptunghi, faptul că e vorba despre un monument istoric? 
Dar dacă ne concentrăm pe formula exactă din a doua definiţie, ne putem în 
continuare întreba „cum distinge Dickie sistemele lumii artei de alte sisteme de 
prezentare a artefactelor” (Stecker 2005, p. 148)? Putem, aici, da exemplul unei 
mari expoziții la Romexpo care adună laolaltă tot felul de noi utilaje tehnologice. 
Sau, încă mai sugestiv, exemplul faimos al Expoziţiilor universale, începând cu 
cea de la Londra, din 1851, pentru care a fost construit Palatul de cristal: aseme- 
nea saloane uriașe şi pavilioane naționale expuneau la un loc opere de artă, in- 
venții şi inovații tehnice de ultimă generație, piese cu valoare etnografică ş.a.m.d. 
Pe scurt, strategia care girează ambele definiții de mai sus nu pare să scape de 
două acuze grave, care fuseseră formulate şi la adresa unor definiţii funcționa- 
liste binecunoscute ale artei: circularitate şi incompletitudine. 

Să ne întoarcem, însă, la condiţiile care au făcut posibilă teoria instituțională 
a artei. Dinamica lumii moderne a artei, experimentele neîncetate cu care ne-a 
confruntat, transgresiunile operate de avangarde, aruncând în aer orice con- 
sens prestabilit cu privire la ceea ce merită calificativul de artă, au condus, pe 
la jumătatea secolului al XX-lea, la o anumită epuizare a resurselor conceptuale 
de a defini arta, după cum se exprima şi de Duve, în citatul oferit mai devreme. 
Antiesențialismul devenea, atunci, dominant în estetică, iar patriarhul filosofic al 
acestuia era, pentru lumea anglo-saxonă, Wittgenstein Il. 

Mai întâi de toate, este important să observăm că poziţionarea antiesențţia- 
listă mută imediat discuţia de ordin estetic în domeniul filosofiei limbajului: dacă 
nu există o anumită trăsătură sau funcţie în virtutea căreia numim „artă” toate 
operele de artă, atunci despre ce vorbim? 

Elementul-cheie pentru viziunea wittgensteiniană este ideea asemănărilor 
de familie, cu care putem înlocui căutarea vană şi interminabilă a unui „sâmbure 
comun” ce ar patrona toate utilizările unui termen. Sunt vizate acele cuvinte care, 
deși vedem că sunt folosite fără probleme în limbajul comun, creează filosofilor 
dificultăți insurmontabile atunci când vor să le surprindă esenţa conceptuală. În 
cazul nostru, cuvântul generator de „crampe mentale” este, desigur, artă. Witt- 
genstein a oferit în mai multe rânduri precizări cu privire la această viziune alter- 
nativă, iar unul dintre cele mai citate pasaje se regăsește chiar în așa-numitele 
sale Lecţii de estetică, predate în apartamente particulare din Cambridge, în 
vara anului 1938, unui foarte restrâns grup de studenți şi publicate după notițele 
unora dintre aceștia: 

Am comparat adesea limbajul cu o ladă de unelte, ce conţine un ciocan, o 

daltă, chibrituri, cuie, şuruburi, clei. Toate aceste lucruri nu au fost puse din 

întâmplare la un loc - chiar dacă există deosebiri importante între diferitele 
unelte - modurile în care ele sunt folosite prezintă asemănări de familie - 
deși nu există două lucruri mai diferite decât cleiul şi dalta. Noile feste pe 
care ni le joacă limbajul atunci cînd ajungem într-un domeniu nou ne sur- 

prind mereu (Wittgenstein 1993, |, 4, p. 14). 

Filosofii analitici preocupaţi să analizeze, pe la jumătatea secolului trecut, 
categoriile fundamentale pentru domeniul esteticii au urmat această sugestie 
de importanţă crucială a gânditorului austriac atunci când reflectau la noţiunea 
elementară de artă. Cei mai influenţi esteticieni analitici ai acelui moment, Morris 
Weitz şi Paul Ziff, au susținut faptul că operele nu sunt considerate artă în vir- 

„Un asamblaj constă tocmai 
într-o astfel de creștere a 
dimensiunilor în sânul unei 
mulțimi care își schimbă 
inevitabil natura pe măsură 
ce-și înmulțește conexi- 
unile (...) Este, poate, una 
dintre cele mai importante 
caracteristici ale rizomului, 
aceea de a avea întotdeauna 
intrări multiple (...) Un rizom 
nu începe și nu sfârșește, 
nu pornește și nu ajunge, se 
află întotdeauna la mijloc, 
între lucruri, inter-ființă, 
intermezzo. Arborele e 
filiaţie, în timp ce rizomul 

e alianță, exclusiv alianţă. 
Arborele impune verbul «a 
fi», în timp ce rizomul se ţese 
din conjuncția «și... și... și...» 
(Deleuze și Guattari 2013, p. 
13; p. 19; p. 37). 


2 Traducerea definiției a 


fost modificată în acord cu 
versiunea în limba engleză a 
lucrării (Tatarkiewicz 1980, 
p. 38). 

tutea uneia sau mai multor condiții necesare şi suficiente pe care toate le-ar 
satisface, ci doar pe baza unor „asemănări de familie”: mai exact, a unor „seturi 
de similitudini ţinând de paradigme multiple”, ceea ce face posibil ca ceva să fie 
operă de artă în virtutea unui set de asemănări cu alte opere, iar altceva să fie 
considerat artă în virtutea unui set diferit de asemănări cu opere deja acceptate 
(Stecker 2005, p. 144). 

Pe scurt, în conformitate cu viziunea asemănărilor de familie, noțiunea de 
artă ar fi constituită doar pe baza unei rețele de asemănări multiple, fără un miez 
sau un trunchi comun: un concept reticular ce poate trimite pe esteticianul con- 
tinental cu gândul la noţiunea lui Deleuze şi Guattari de rizomi Perspectiva e 
tentantă, dar reprezintă doar un punct de plecare: e nevoie să specificăm care 
sunt aceste asemănări multiple şi parţiale între operele de artă, altfel viziunea 
rămâne goală de sens, câtă vreme despre orice lucru putem spune că se asea- 
mănă, în principiu, cu orice alt lucru de pe lume, dintr-un anumit punct de vede- 
re. Şi iată cum, „în timp ce încerca să demonstreze că arta nu poate fi definită, 
antiesenţialismul generează, de fapt, o nouă recoltă de definiţii, cele mai multe 
dintre acestea arătând foarte diferit de predecesoarele şi rivalele lor funcțio- 
naliste simple” (Stecker 2005, p. 145). Acest nou tip de definiţii atestă, astfel, un 
concept-mulţime (cluster) de artă şi capătă, din punct de vedere logic, forma 
unei disjuncții neexclusive de proprietăți, pe baza căreia ceva poate fi numit 
„artă”. lată, așadar, un tip de definiţie alternativă, mai complexă şi cuprinzătoare 
decât cele tradiționale. 

Voi oferi un singur exemplu, care vine de la un teoretician şi istoric al este- 
ticii eclectic în abordările sale, dar care, atunci când problematizează noțiunea 
de artă, o face într-un mod foarte analitic. Mă refer la polonezul W. Tatarkiewicz 
şi lucrarea sa Istoria celor şase noțiuni. 

W. Tatarkievicz (1981, p. 81) dezvoltă în felul său ideea wittgensteiniană a 
asemănărilor de familie, plecând de la observaţia că din orice familie fac parte, 
în fond, nu doar mai multe persoane, ci „mai multe familii, unele din partea tată- 
lui, altele dintr-a mamei”: iată de ce genealogia unui cavaler medieval, de pildă, 
trebuia să stipuleze, conform formulei solemne, „neamurile ce intră în alcătuirea 
neamului său”. În chip analog, a încerca să definești arta echivalează cu indi- 
carea mai multor familii artistice, rămânând conștienți de faptul că nu există, la 
nivel noțional, o continuitate de ordin istoric în înţelegerea artei: avem doar un 
nume care a continuat să fie utilizat, dar a cărui semnificație a cunoscut, de-a 
lungul timpului, o transformare completă, ajungându-se, în contemporaneitate, 
la coexistenţa unor accepții ale artei cum nu se poate mai diferite. 

Soluţia avansată de Tatarkiewicz (1981, pp. 82-84) pentru a ieși din aporie 
este cea a unei definiţii alternative, strângând laolaltă toate familiile de înţelesuri 
sau funcţii ale artei consemnate de-a lungul istoriei, pe baza încercărilor teore- 
ticienilor de a identifica trăsăturile operelor de artă „nu numai în operele înseși, 
cât şi în raportul lor față de realitate, în intenția sau în acțiunea artei asupra oa- 
menilor”. Concluzia esteticianului polonez este limpede: 

Oricum am defini arta, fie că vom recurge la intenţia ei, la raportul față de 

realitate, la acțiunea ei, la valorile ei, - totdeauna vom ajunge la alternativa: 

„sau - sau” (...) Definiţia artei trebuie să ţină seama deopotrivă de intenţia cât 

şi de acţiunea ei; iar acestea pot fi diferite. Prin urmare, definiția se prezintă 

ca fiind de două ori alternativă [...): arta este o activitate umană conștientă 
sau de redare a obiectelor, sau de construire a formelor, sau de expresie 

a trăirii/experienţei, cu condiţia ca produsul acestei redări, construcții sau 

expresii să fie capabil să încânte sau să emoţioneze sau să şocheze (Tatar- 

kiewicz 1981, p. 84). 

O definiție alternativă de acest fel pot fi întâmpinată cu următoarea obiec- 
ție: oare chiar este vorba aici despre funcții alternative, sau doar despre per- 

spective sau vocabulare diferite prin care este vizat, de fiecare dată, un ace- 
lași fenomen, i.e. arta? A doua variantă capătă greutate nu doar adoptând un 
punct de vedere fenomenologic, ci şi dacă luăm act de ceea ce au observat 
chiar istorici analitici ai filosofiei specializaţi în exegeza lui Aristotel, precum 
Ackrill (1998). Probabil că Wittgenstein a avut pe cont propriu ideea asemă- 
nărilor de familie: nu vom şti niciodată cât din senzaţia cuceritoare de prospe- 
time a reflecțiilor acestuia se va fi datorat şi lipsei unei culturi filosofice vaste. 
Însă arhiva istorică a filosofiei europene probează faptul că marele Aristotel 
oferise deja, în Metafizica, aceeași alternativă (ca tipar de gândire) la unitatea 
de gen sau de specie care ar guverna utilizările unui termen, posibilitate pe 
care Stagiritul o denumise unitate de referință (pros hen). E vorba, pe scurt, 
despre utilizarea aceluiași termen pentru a califica entităţi aflate în specii şi 
genuri complet diferite, dar fără ca aceste atribuiri să fie făcute într-un mod 
accidental, omonimic, ci în virtutea faptului că toate cele numite astfel pot fi 
puse în legătură pe baza referinței comune la „o aceeași natură determinată” 
(Met., & [IV], 2). Reluând un faimos exemplu aristotelic, cuvântul „sănătos” nu 
înseamnă exact același lucru atunci când spunem: „E un om sănătos”, „Spana- 
cul e sănătos”, „Ai o culoare sănătoasă în obraji” sau „Viaţa la ţară e sănătoa- 
să”. Dar toate înțelesurile lui „sănătos” din aceste exemple se leagă între ele, 
pentru că toate vizează ideea de sănătate a omului, converg către aceasta, 
chiar dacă trimit la ea în feluri diferite. Ce ne împiedică, atunci, să vedem şi 
în ideea wittgensteiniană a asemănărilor de familie aplicată la domeniul arte- 
lor nu atestarea unei eterogenităţi radicale a jocurilor de limbaj cu termenul 
„artă”, ci o unitate focală sau de convergență a semnificaţiilor multiple ale 
artei? 

Arthur C. Danto a furnizat o linie interesantă de argumentare împotriva 
ideii wittgensteiniene a asemănărilor de familie, îmbrăţişată de antiesențţialis- 
mul estetic contemporan. Mai întâi, însă, împotriva nominalismului estetic (po- 
zitie extremă potrivit căreia nu ar exista nimic în constituţia celor considerate 
opere de artă care pe care să se bazeze calificarea acestora drept „artă”), dar 
şi împotriva refuzului de a furniza orice fel de definiţie a artei, Danto sublini- 
ază caracterul onorific al calificativului „operă de artă”. E adevărat că multe 
onoruri sunt o chestiune de convenţie socială, însă, în cazul declarării a ceva 
„operă de artă”, pare să fie vorba de o onoare „care este câștigată” (Danto 
1981, p. 31). Cu alte cuvinte, e vorba de recunoașterea unei valori (recurgând la 
termenii uzuali cu care operează estetica), lucru ce lasă deschisă întrebarea 
cu privire la ce anume trebuie să fie mai întâi prezent, pentru ca onoarea să 
fie decernată. 

În ceea ce privește apelul la ideea asemănărilor de familie cu scopul de 
a lămuri utilizările diverse ale termenului „artă”, Danto remarcă faptul că folo- 
sirea conceptului de familie pentru a referi la încrucişarea parțială de trăsă- 
turi (ereditare sau fenotipice) este evident inadecvată, câtă vreme „membrii 
unei familii trebuie, oricât de mult sau de puţin s-ar asemăna unul cu altul, să 
aibă afiliaţii genetice comune care explică asemănările lor de familie” (p. 59). 
Așadar, familia reprezintă un caz indubitabil în care vorbim despre o rădăcină 
comună din punct de vedere al genelor, ceea ce merge, desigur, împotriva 
abordării antiesenţialiste (Danto vorbește despre conceptul de familie în sens 
biologic, ereditar, nu ca despre un sistem de alianţe şi înrudiri indirecte, pentru 
că așa folosise şi Wittgenstein termenul, în faimosul $67 din Cercetări filoso- 
fice unde explica noţiunea de asemănări de familie3). 

Dar contraargumentul foarte puternic formulat de Danto cred că este 
următorul: Wittgenstein, criticând presupoziţia „sâmburelui comun” care ar 
guverna utilizările termenilor generali, rămâne el însuşi tributar unei forme 
de platonism, câtă vreme asumă că o definiţie a unui astfel de termen este 

3 


„Nu pot să caracterizez 

mai bine aceste asemă- 
nări decât prin expresia 
«asemănări de familie»; căci 
în acest fel se suprapun și 
se încrucișează diferitele 
asemănări care există între 
membrii unei familii: statură, 
trăsături ale feţei, culoarea 
ochilor, mers, temperament 
etc. etc” (Wittgenstein 2003, 
p. 133). 

echivalentă cu furnizarea unui criteriu sau set de criterii prin care se recunosc 
în mod nemijlocit toți x care intră în extensiunea termenului în cauză. Pentru 
Danto, conceptul de operă de artă are o structură intensională, adică opera de 
artă este întotdeauna despre ceva, fără însă a implica existenţa efectivă, fizi- 
că şi istorică, a acelui „ceva” reprezentat şi fără posibilitatea de a recunoaște 
ceva drept operă de artă bazându-ne doar pe „cum arată” un anumit lucru. 

Aceeași idee se aplică şi în cazul „familiei” de opere create de o anu- 
mită artistă sau artist. Suntem nevoiţi, de pildă, să recunoaștem că o bucată 
muzicală ar putea fi de Mozart fără să semene cu nimic altceva creat de aces- 
ta: toate operele lui Mozart sunt „de Mozart” pur şi simplu pentru că au fost 
create de același artist, nu în virtutea unei mărci stilistice recognoscibile în 
absolut tot ce a creat el. Putem furniza multe exemple reale de acest fel: să 
spunem că ai ascultat mai întâi toate simfoniile, sonatele şi cvartetele lui Bee- 
thoven, după care ţi se dă să asculți pentru prima oară bagatela Für Elise şi 
ești întrebat dacă recunoști compozitorul. Sau ești un fan Led Zeppelin care le 
ştie pe dinafară albumele precedente şi ascultă pentru prima oară, fără să i se 
spună cine cântă, piesa D'yer M'ker: desigur că vei avea o surpriză. lar dacă 
ne referim la artele vizuale, e chiar mai ușor de constatat zapping-ul stilistic: 
să luăm doar cazul paradigmatic pentru secolul al XX-lea de artist metamorfic 
care a fost Picasso. 


Pablo Picasso, Băutoarea de absint, 1901, Ermitaj, Sankt Petersburg 

Pablo Picasso, Natură moartă cu o sticlă de rom, 1911, MoMA, 
New York 


Pablo Picasso, La Joie de Vivre, 1946, Muzeul Picasso, Antibes 


Asemenea exemple de opere ce desfid așteptările noastre de la un anumit artist 
şi fac practic imposibilă recunoașterea tuturor operelor produse de acesta fără să 
ţi se spună (măcar în cazul anumitor încercări neobișnuite sau experimente atipice 
pentru el) cine e autorul sunt ușor de găsit în arta contemporană. Dar cu ce deranjea- 
Ză, mai exact, această situaţie de fapt pe susținătorii viziunii asemănărilor de familie 
în privința operelor de artă? 

Problema e că esteticienii care au mers pe urmele lui Wittgenstein au asumat că 
noi am poseda un fel de intuiţie prin care putem recunoaște în mod nemijlocit ce este 
operă de artă şi ce nu este, fără a putea furniza un criteriu explicit de recunoaștere. 
Faimosul experiment mental propus de William Kennick (1958) ne pune să ne imagi- 
năm un depozit în care sunt îngrămădite laolaltă tot felul de lucruri: picturi, partituri, 
unelte, mașini etc. Oricare dintre noi s-ar descurca onorabil scoțând de acolo doar 
operele de artă, fără a poseda vreo definiţie a artei în termenii unui numitor comun, 
susținea filosoful analitic. Să luăm, totuși, în calcul tot ceea ce s-a întâmplat în artă de 

la ready-made-urile lui Duchamp încoace şi care pare să desfidă această formă de 
intuiționism estetic. Să ne gândim, în acest sens, la următorul experiment alternativ 
propus de Danto (1981, pp. 29-30): avem în față primul deschizător de conserve creat 
vreodată şi un obiect care arată exact la fel, dar creat de un artist în ideea de a oferi 
simbolul unității dintre masculinitatea agresivă a lamei dure a cuțitului şi feminitatea 
frivolă a elicei rotative, pendulând liber, dar fixată înrobitor de cuţit. Cele două obiecte 
arată identic, dar numai al doilea este o operă de artă, graţie sistemului de referințe 
şi interpretări care îl consacră în Artworld. Ori să luăm exemplul unei opere existente 
care a fost expusă de Picasso, intitulată simplu Cravată: era vorba, poate, de un co- 
mentariu critic la adresa picturii la modă în acele timpuri, adică a tușelor vizibile ale 
expresionismului abstract, dar rămâne o operă prin nimic deosebită, din punct de 
vedere vizual - „retinal”, cum spunea Duchamp - de ceea ce ar putea face un copil, 
colorând cu îndemânare cravata tatălui său. Nu e greu atunci, conchide Danto (p. 61), 
să ne imaginăm încă un depozit, alături de cel al lui Kennick, în care găsim obiecte 
identice cu cele din primul depozit, din punct de vedere al proprietăților fizice, numai 
Că, în al doilea depozit, toate obiectele identice cu cele considerate opere de artă în 
primul se dovedesc a fi niște falsuri, în timp ce despre toate cele care arată exact ca 
uneltele din depozitul lui Kennick, aflăm că sunt ready-made-uri deja acceptate în 
Artworld. 

Ideea fundamentală a lui Danto este aceea că nu poate fi furnizat nici un criteriu 
cert de ordin perceptiv pentru recunoașterea operelor de artă, cu alte cuvinte, că nu 
avem vreo formulă facilă (sau chiar una complexă) prin care „să selectăm operele 
de artă așa cum alegem covrigii la patiserie” (p. 61). Dar aceasta nu înseamnă că nu 
putem avea, totuși, o definiție a artei valabilă pentru orice ar putea fi considerat operă 
de artă, cu condiţia să nu ne mai așteptăm ca definiţia în cauză să echivaleze cu un 
criteriu cert de recunoaștere a tot ceea ce numim „artă”. Din punctul de vedere al 
marelui filosof şi critic de artă american, limita a fost atinsă prin faimoasele Brillo Bo- 
xes expuse de Andy Warhol pentru prima oară la Stable Galery, în 1964: cutii arătând 
exact la fel ca cele de săpun Brillo reale, doar că realizate din placaj, şi care astăzi 
valorează enorm, în timp ce banalele cutii de săpun (al căror design fusese, de altfel, 
creat de un artist expresionist nevoit să-şi câștige existența) nu costau mai nimic. 
Posibila definiție a artei avută în vedere de Danto ar trebui să implice tocmai faptul că 
între artă şi neartă nu putem distinge pe baza unor criterii perceptive, manifeste, dar 
că toate cele numite opere de artă, în ciuda faptului că nu au trăsături fizice comune 
tuturor, satisfac o anumită relaţie sau set de relaţii (p. 63). 


k 


Andy Warhol, Brillo Boxes, 1964, MoMA, New York 

Care ar fi acest set de relații complexe spre care trimite o definiţie a artei care 
nu mai vrea să se constituie şi într-un criteriu de recunoaștere nemijlocită a operelor 
de artă? Indicaţia cea mai importantă furnizată de Danto (pp. 35-36) este atestarea 
faptului că operele de artă sunt parțial constituite de localizarea lor în istoria artei 
(relația cu opere deja recunoscute) şi de relaţia cu autorii lor (e vorba despre decla- 
rația sau punctul de vedere pe care un artist vrea să îl exprime prin intermediul unei 
opere, indiferent despre ce anume: despre el, despre oameni, societate, cultură, 
despre arta însăşi sau despre un anumit tip de artă deja recunoscută sau la modă 
etc.) 

Să ne aplecăm pentru ultima dată asupra viziunii asemănărilor de familie. Cea 
mai importantă implicaţie decurgând de aici, după cum Mandelbaum (1965, p. 222) 
arătase deja, nu este imposibilitatea ca operele de artă să posede toate o anumită 
trăsătură esenţială, ci aceea că nu putem presupune, chiar şi în cazul că „ar exista o 
trăsătură comună tuturor operelor de artă”, că această trăsătură „ar trebui să con- 
stea într-o proprietate specifică etalată în mod direct de acestea”. De fapt, mergând 
pe firul analogiei cu relaţiile de familie, suntem îndreptăţiţi să vorbim, în cazul unei 
opere de artă, despre o relaţie constitutivă pentru aceasta, dar care nu e etalată 
de opera de artă ca atare (nonexhibited relation), adică nu e prezentă efectiv în ea 
ca una dintre trăsăturile ei vizibile, nu ţine de calităţile perceptibile ale ei: e vorba 
chiar de relația dintre cei care au un strămoș comun. Nu există, așadar, o propri- 
etate intrinsec estetică a tuturor celor numite opere de artă, dar există, în fiecare 
caz, o proprietate relațională pe baza căreia operele sunt incluse în Artworld: la fel 
cum, în cazul membrilor unei familii, „strămoșul” nu e efectiv prezent, ca să vezi la 
propriu asemănarea, în cazul unei opere noi, dacă nu îi cunoști deja „strămoșii” (cu 
alte cuvinte, dacă nu ai cultură artistică suficientă), probabil nu o vei recunoaște 
ca „artă”. Jucându-ne mai departe cu ideea asemănărilor de familie - o metaforă, 
mai degrabă decât un concept determinat, ba chiar o metaforă despre metaforă, o 
metametaforă descriind tocmai tipul de relaţie între termenii puși în legătură de o 
metaforă, o relaţie diferită de identitatea conceptuală -, vom spune că nu putem şti 
ce au în comun A, B şi C dacă nu îl cunoștem dinainte pe „strămoșul” X, de la care A 
a luat ochii, B, nasul, C, gura etc. 

Acesta e drumul pe care au mers cei mai importanţi esteticieni analitici ai se- 
colului XX, Dickie şi Danto, încercând să definească arta pe baza unor proprietăți 
relaționale de ordin nonperceptiv, chiar dacă teoriile lor rămân foarte diferite una 
de alta, cea a lui Dickie pretinzându-se nonfuncţionalistă şi instituțională, iar cea a 
lui Danto, istoricistă şi funcționalistă, dar de un tip aparte față de predecesoarele ei. 

Există trei puncte nodale în concepția lui Danto (Stecker 2005, p. 146). Mai în- 
tâi, ideea deja evidenţiată pornind de la cazul ready-made-urilor sau al Brillo Bo- 
xes, că arta şi non-arta pot fi indiscernabile din punct de vedere perceptiv. În al 
doilea rând, Danto susţine drept condiție indispensabilă pentru recunoașterea unei 
opere de artă plasarea acesteia într-un „context istoric al artei”, adică raportarea 
noii opere la istoria artei. În timp ce adepţii teoriilor instituționale vorbesc despre o 
platformă care propune ceva drept „candidat la apreciere” (estetică), pentru Danto 
(1981, p. 135), înţelegerea contextului istoric e cea care furnizează „o atmosferă de 
teorie a artei” pornind de la care e posibilă certificarea noii opere, arta fiind „acest 
fel de lucru a cărui existență depinde de teorii”. Această dependenţă de teorii expli- 
că şi posibilitatea ca ceea ce calificăm azi drept artă să fi îndeplinit în altă epocă un 
alt rol prevalent şi să aibă o valoare atestată inițial doar din acel punct de vedere: 
îndeobşte, o valoare magico-religioasă, precum cea a icoanelor sau a templelor. 
Prelungind perspectiva istoricistă cu privire la ontologia operelor de artă, un al trei- 
lea punct esenţial în viziunea filosofului american este că „niciun lucru nu e operă 
de artă fără o interpretare care să-l constituie ca atare” (p. 135). Funcţionalismul 
revizitat al lui Danto combină ideea de bază pentru teoria reprezentaționistă a artei 
potrivit căreia orice operă este despre ceva cu supoziţia expresivistă că orice operă 

exprimă o atitudine a artistului, un punct de vedere despre acel ceva, un fel anume 
de a-şi vedea şi trata subiectul. Demersul interpretativ devine indispensabil pentru 
a desluși acest statement artistic în absenţa căruia nu putem vorbi despre o operă 
veritabilă. 

Lucrarea cea mai importantă de filosofia artei a lui Danto rămâne Transfigura- 
rea locului comun (1981), unde nu întâlnim însă o definiție explicită a artei, ci doar nu- 
meroase considerații şi argumente pe care interpreții lui Danto se văd nevoiţi să le 
sintetizeze pe cont propriu. Dintre încercările de a reconstitui poziția lui Danto în for- 
ma unei definiţii efective, cea mai influentă rămâne propunerea lui Noël Carroll, ac- 
ceptată ca o reconstrucţie excepţională a propriei doctrine de însuşi Danto (2012b, 
p. 300): 

X este o operă de artă dacă şi numai dacă (a) x are un subiect (i.e. x e despre 

ceva); (b) asupra căruia x proiectează o anumită atitudine sau punct de vedere; 

(c) prin intermediul unei elipse retorice (de obicei, metaforice); (d) care [elipsă 

sau lacună constitutivă] solicită participarea publicului pentru a completa ceea 

ce lipsește (prin interpretare); (e) unde atât opera cât şi interpretarea solicită un 

context istoric al artei (i.e. depind de teorii situate istoric) (Carroll 2012, p. 119; p. 

138; vezi şi Stecker 2005, p. 146). 

Obiecţiile la adresa viziunii esenţialiste a lui Danto cu privire la artă (înțelegând 
prin aceasta că sunt enunțate o serie de condiţii necesare şi suficiente pentru ca 
ceva să fie considerat operă de artă) au vizat mai cu seamă statutul de condiţii ne- 
cesare al cerințelor (a) şi (b). Însă eu aș dori să insist, în continuare, asupra condiţiilor 
(c) şi (e). 

În concepţia sa despre opera de artă ca elipsă metaforică (Danto 1981, pp. 170- 
173), filosoful american pleacă de la structura entimemei aristotelice: e vorba despre 
silogismul cu premise sau concluzie subințeleasă, situaţie în care cel care aude sau 
citește raționamentul „trebuie să umple el însuşi spaţiul lăsată în mod deliberat gol” 
de către autor. Utilizarea elipsei retorice se baza pe asumpțţia psihologică potrivit 
căreia publicul va fi persuadat, adică mișcat şi înrâurit în mod mai eficient, dacă e 
făcut să formuleze singur ceea ce lipsește din raționament. În cazul unei metafore, 
însă, nu lipsește ceva ce stă oricum pe buzele tuturor, ci ceva ce trebuie (re)con- 
figurat semantic de fiecare dintre receptorii metaforei, într-o căutare a sensului pe 
cont propriu. Ca public de artă, crede Danto, noi participăm activ, constituind sem- 
nificația operei de artă, a cărei structură este similară structurii metaforei, implicând 
dinamismul semantic, așadar căutarea a ceva precum „termenul mediu” nerostit 
între cei doi termeni puși în relaţie de enunţul metaforic. Tocmai această căutare şi 
descoperire personală a sensului explica, la Aristotel, funcţia euristică a metaforei, 
darul preţios al metaforizării ca dar de a sesiza similitudini între lucruri sau aspecte 
din realitate la prima vedere cum nu se poate mai diferite unele de altele (Poetica 
1459a 4-8; vezi şi Iftode 2020). Înțelegem, astfel, motivul profund pentru care este- 
ticianul american vede operele de artă ca transfigurări ale unor lucruri sau aspecte 
din realitatea obișnuită: „A înţelege o operă de artă înseamnă a pricepe metafora” 
(Danto 1981, p. 172). 

Caracterul eliptic şi metaforic al operelor de artă implică statutul ontologic de 
„opere deschise” (open-ended), care nu se epuizează în planul percepţiei senzoria- 
le şi nici nu sunt conceptualizabile fără persistenţa unui „rest” metaforic rezistent la 
interpretare. lată de ce Danto e categoric în a respinge posibilitatea de a substitui o 
metaforă (sau o operă de artă) cu o parafrază sau o descriere a acesteia, oricât de 
elaborată şi de completă s-ar dori aceasta din urmă: „descrierea unei metafore pur 
şi simplu nu are puterea metaforei pe care o descrie, la fel cum descrierea unui țipăt 
de spaimă nu determină aceleași răspunsuri precum strigătul însuşi” (p. 173). Ceea 
ce se are în vedere este „puterea” metaforei de a activa mintea, de a iniția procesul 
interpretativ - aș zice, la fel ca în cazul întruchipărilor (Darstellungen) simbolice în 
Critica facultății de judecare a lui Kant (1995; 2004), stimulând gândirea să gândeas- 


79 


că mai mult, spre deosebire de rolul doar ordonator al întruchipărilor schematice. 
lar „puterea este ceva ce trebuie simțit”, punctează Danto. Cu alte cuvinte, ceea ce 
deosebește în primă instanță o metaforă de simplul nonsens este emoția pe care 
ne-o provoacă metafora, emoție văzută ca prilej pentru sens, pentru interpretare: 
prilej pe care adesea îl ratăm, fie din comoditate sau inerție intelectuală, fie pentru 
că nu dispunem de informații suficiente despre contextul operei sau contextul în 
care este propusă metafora. Caracterul deschis al metaforei face din ea expresia 
libertății imaginaţiei creatore în ceea ce Kant denumea utilizarea ei estetică, de sim- 
bolizare a unor idei pentru care nu poate exista un corelat perceptiv propriu-zis. 

Mai există o concluzie aparent paradoxală cu privire la ontologia operelor de 
artă, pornind de la caracterul cu necesitate eliptic al acestora: lacuna (elipsa sau 
golul) nu are un caracter negativ, ci de-a binelea un rol constitituiv pentru ca ceva 
să fie recunoscut drept operă de artă. Cu alte cuvinte, o operă este „artă” nu doar 
prin aceea că ar conţine ceva în plus față de subiectul ei, i.e. perspectiva artistului, 
ci şi prin aceea că atestă, în chip necesar, ceva în minus faţă de obiectele obișnuite 
din realitate. lată cum ready-made-urile lui Duchamp, care au părut să arunce în 
aer, acum o sută de ani, convențiile minime cu privire la ce poate fi o operă de artă, 
devin, din contră, cele mai exacte şi frapante ilustrări ale condiţiei de operă de artă: 
sustragerea semnificației de „ustensil” a pisoarului sau a uscătorului de sticle con- 
feră acestor obiecte un surplus de sens, le transportă în alt regim, eminamente sim- 
bolic. Glumind doar pe jumătate, în clipa în care pisoarul, consacrat ca operă de artă, 
nu mai poate fi umplut cu urină, acesta devine un gol, o lacună care ne provoacă să 
o umplem cu interpretări care mai de care mai complicate, cu propriile noastre re- 
prezentări şi idei despre artă. Sau, pentru a oferi şi un argument din zona literaturii: 
conform lui Llosa (2003), adresându-se celor care doresc să devină romancieri, 
decizia impotantă, strategică a oricărui scriitor este ce nu va spune din poveste. 

Înțelegem, astfel, că Danto poate fi considerat un expresivist în materie de te- 
orie a artei - lucru pe care el îl asuma, până la urmă, în mod explicit, sub impactul 
reconstrucției furnizate de Carroll (2012) - doar într-un sens special, similar cu cel în 
care Kant poate fi socotit şi el un promotor al expresivismului, atunci când afirmă că 
„reprezentarea (Vorstellung) frumoasă a unui obiect... nu este de fapt decât forma 
de întruchipare (Darstellung) a unui concept, prin care acesta este comunicat în 
mod universal” (Kant 2004, p. 247). 

Ideea fundamentală, aici, este că arta nu exprimă emoţii nemijlocite, ci co- 
munică în manieră simbolică, metaforică, idei, puncte de vedere sau, mai generic, 
forme de viață şi maniere de (re)prezentare a lumii. Danto reiterează această per- 
spectivă, asumând, pe de-o parte, că „noțiunea de expresie pe care o căutăm se 
aplică doar lucrurilor care sunt mai întâi reprezentări” (1981, p. 191) şi, pe de altă 
parte, că noţiunea de reprezentare implică doar faptul că opera este despre ceva 
(aboutness), fără a implica şi existenţa efectivă a acelui ceva „întruchipat”. În fond, 
punctul de vedere al artistului, felul său unic de a vedea lumea se cer interpretate, 
fără a putea fi conținute de nicio interpretare. lată motivul pentru care un ready-ma- 
de nu este identic cu omologul său material, deși cele două sunt indiscernabile la ni- 
vel perceptiv. Ceea ce se exprimă prin operă poartă o amprentă stilistică personală 
şi permite accesul la o formă de viață specifică unei perioade istorice şi culturale. 
Analiticul Danto întâlneşte astfel hermeneutica ricoeuriană, potrivit căreia o operă 
este o propunere de lume, iar miza ultimă e „a te înţelege în fața operei” sau a textului 
(Ricoeur 1999, pp. 109-110): 

Dar cele mai mari metafore ale artei cred că sunt cele în care spectatorul sau 

spectatoarea se identifică pe sine cu atributele personajului reprezentat şi îşi 

vede propria viață în termenii vieții înfăţişate acolo: el sau ea însăşi ca Anna 

Karenina, Isabelle Archer sau Elizabeth Bennett (Danto 1981, p. 172). 

E greu de spus despre multe opere muzicale, arhitecturale sau ceramice că sa- 
tisfac cerinţele (a) şi (b) stipulate în reconstrucția lui Carroll, adică sunt despre ceva 

şi exprimă un punct de vedere unic al artistului în legătură cu respectivul subiect. 
Anumiți exegeţi au afirmat că singurul lucru care deosebește, la urma urmei, viziu- 
nea lui Danto de alte definiţii funcționaliste ale artei socotite prea înguste sau nesa- 
tisfăcătoare este ultima condiţie (e), invocând contextul istoric în care noile opere 
şi interpretări ale acestora sunt puse în relaţie cu alte opere din Artworld. Influenţa 
viziunii lui Danto în contextul esteticii analitice se explică mai ales prin această con- 
diţie istoricistă: aș zice că fără cerința (e) definiția devine prea largă, potrivindu-se, 
la urma urmei, pentru orice text fragmentar sau eliptic (de pildă, pentru fragmentele 
presocraticilor) devenit subiect al înţelegerii, subiect al unui act hermeneutic care 
se petrece într-un context istoric dat. Rezultă că singurul lucru care poate restrânge 
această definiţie este particula „art” din sintagma „art-historical context”, ceea ce în 
mod evident transformă definiţia într-una circulară şi lasă neelucidată calitatea „ar- 
tistică”. Aici rezidă şi una dintre criticile redutabile formulate la adresa lui Danto de 
către Carroll, înțelegând cerința (e) ca dependenţă de teorii ale artei situate istoric: 

Cum putem să identificăm care sunt teoriile artei? Danto nu poate zice că sunt 

teoriile care ne permit să certificăm (enfranchise) operele de artă, pentru că a 

pune în joc o atare concepţie ne-ar solicita o manieră de a identifica operele de 

artă care să fie independentă de orice sprijin pe noţiunea de teorie a artei. Din 
păcate, însă, Danto nu ne-a furnizat nicio altă modalitate de a identifica teoriile 

artei (Carroll 2012, p. 142). 

Un eventual răspuns la obiecția de mai sus ar putea fi acela că particula „art” nu 
e, de fapt, importantă în definiție, deoarece ea ar fi deja explicată şi implicit acoperită 
de elementele constituind situația pornind de la care identificăm o operă de artă, 
adică: subiect, perspectivă, elipsă, interpretare. 

Dar atunci, în ce sens vorbim despre „situație”: unul instituțional sau unul her- 
meneutic? lată de ce nu cred că rezistă o asemenea linie de apărare a definiţiei lui 
Danto: O dacă se asumă o înţelegere instituțională a lumii artei, atunci facem apel la 
o altă definiţie a artei pentru a o sprijini pe cea a lui Danto; © iar dacă se asumă ca 
fiind deja la lucru o precomprehensiune a noțiunii de artă, o înţelegere implicită şi 
vagă a artei, atunci definiția lui Danto nu mai presupune doar dimensiunea istoric-in- 
terpretativă, ci devine de-a binelea o definiție hermeneutică, nu analitică, a artei, 
asumând o inerentă circularitate hermeneutică şi reintroducând necesitatea de a 
poseda un soi de „intuiție” nemijlocită cu privire la ce este artă, posibilitate pe care 
filosoful american deja o desființase. 

În ultima lui carte, What art is (2013), Danto a propus o definiţie esenţialistă 
explicită: arta este înţeles întrupat (embodied meaning), un înţeles ce solicită inter- 
pretare. Formula rămâne, în fond, una hegeliană - lucru deloc surprinzător pentru 
un gânditor ce a revitalizat teza hegeliană a sfârșitului artei. Ea pare pusă serios în 
dificultate de avertismentul sau bănuiala generică enunțată la doar cinci ani de Ma- 
tei, cu a cărei evocare am început acest text: cel puţin un anumit snobism, de altfel, 
extrem de răspândit, tinde să consacre la rangul de artă contemporană tocmai ceea 
ce pare să-i blocheze privitorului obișnuit capacităţile de interpretare sau de per- 
cepere a reprezentării simbolice. Rămâne, oricum, incontestabil faptul că formula 
avansată de Danto nu ar putea oferi un criteriu nemijlocit de recunoaștere a opere- 
lor de artă. E, totodată, îndoielnic dacă putem vorbi aici despre o definiţie propriu-zi- 
să, sau doar despre o precizare generică, prea vagă şi totodată prea largă pentru 
a circumscrie satisfăcător întregul domeniu al artelor. În același timp, e greu de zis 
dacă presupusa definiție nu lasă pe afară cazuri incontestabile de artă, precum pro- 
ducțiile artistice posedând o strictă valoare decorativă. Dar nu numai pe cele deco- 
rative. Invocând un exemplu faimos de pictură suprematistă, în replică la remarcile 
critice ale lui Danto la adresa propriei sale teorii, Dickie (2012) se întreba: despre 
ce poate fi, la urma urmei, Alb pe alb (1918) de Malevici, oricum ar interpreta Danto 
declarația artistului? Dar asemenea remarci critice nu scad cu nimic din valoarea 
itinerariului exemplar de gândire estetică pe care îl concretizează studiile lui Danto. 

Giorgione, Furtuna, 1507-1508, Gallerie dell'Accademia, Veneţia (Tablou renascentist 
despre care Danto afirma, la bătrânețe, că, dacă ar fi să aleagă între dispariţia lui şi 
dispariția tuturor operelor de artă din secolul al XX-lea, gustul lui nu ar ezita să aleagă 


salvarea capodoperei lui Giorgione) 


TRANSLATING AMERICA 


Kazimir Malevici, Alb pe alb, 1918, MoMA, New York 

Image and Sound este un cadru dedicat explorării practice și 
teoretice a artei contemporane. 

În încercarea de a trasa noi linii de experienţă vizuală - și - sonoră, 
își propune realizarea de proiecte și evenimente care antrenează 
medii diferite de expresie și cercetare, cu accent pe interferența lor 
și caracterul experimental al producţiei artistice. 

Image and Sound este platforma online a asociaţiei “Centrul Cultural 
pentru Imagine și Sunet”, înființată în 2017 de Emilian Mărgărit, Elena 
Dobiîndă și George Călugăru, la București. 

